
TAVO VARDO SAURZTUOS 


UR TIK AKIS UžŽMATO, KUR BENUKLYSTA MINTIS — VISUR MATAU, 
VISUR PAžĮSTU Aš TAVE. AR DIENA IšAUšTA, ATSKLEISDAMA KAL- 
NUS IR LYGUMAS, AR ŽYDINčIŲ GĖLIŲ KVAPAS NUBANGUOJA PER 
PIEVAS, AR PAUKšTIS MIšKO GLŪDUMOJ SUKLYKSTA — VISUR MATAU 
IR GIRDŽIU TAVE. 

KALĖJIMO RŪSY NYKSTANčIO ŽMOGAUS KAULĖTOS RANKOS TIESIAS 
Į TAVE. KRUVINOJ KOVOJ GRANATŲ IšRAUSTOJ DUOBĖJ UŽDUSUSIO 
KARIO PASKUTINIS ATODŪSIS šAUKIA TAVE. MYLIMOJI PRIE LANGO 
RYMANTI KRŪPTELI IR šAUKIA TAVO VARDĄ, IšGIRDUSI ŽINIĄ BAISIĄ. 
PALYDI žEME IR DANGUS PALYDI šAUKSMĄ TA. NUO MARIŲ IKI MARIŲ, 
NUO ViENO ŽVAIGŽDŽIŲ KRAšTO IKI KITO GIRDISI TAVO VARDAS, O 
DIEVE! 

MANO sšIRDIS DREBA, KAIP AUDROJE SIŪBUOJAMAS MEDžIO LAPAS. 
NEŽINAU NEI KUR PRADŽIA NEI KUR PABAIGA. NOREĖTŲSI, O, KAIP 
BAISIAI NOREĖTŲSI APREPTI VISĄ ŽEMĘ. VISĄ ŽEMĘ SUTALPINTI Į SAVO 
šiRDį! KAD TAVO VARDAS AIDĖTŲ IR AIDĖTŲ. KAD GALĖEčIAU ILSĖTIS, 
KAD GALEčIAU NURIMTI!! 

TOKS DIDELIS TROšKIMAS, TOKS GALINGAS IR NEPASOTINAMAS JAUS- 
MAS šIRDY! O GALIA MANA TOKIA MENKUTĖ. KAIP SKRUZDEĖLĖS ANT 
PRAVAŽIUOJAMO KELIO. KIEKViENA PRAEINANTi PĖDA GALI SUTRINTI, 
SUMINDYTI. KAS BŪčIAU, JEI TAVO VARDAS NESKAMBETŲ! KAS LIKTŲ 
Iš MANĘS, JEI NEŽINOčIAU, KAD TURIU TEĖVĄ, SAVO RANKOJ LAIKANTĮ 
MANE. JEI SAVO GYSLOSE NEJAUSčIAU TOS UGNIES, KURI BUVO vIsoš 
GYVYBES, VISO JUDĖJIMO, VISO GYVENIMO IR VISO PASAULIO PRADŽIA. 
MANO DIEVE! šTAI ESU TOKS, KOKĮ MANE PAšAUKEI. MATAI, AR VER- 
TAS Aš PRAšYTI LEISTi IR MAN VYKDYTI TAVO VALIĄ ŽEMĖJE. šAUKTI 
TAVO VARDĄ, KARTOTI TAVO žODį. BE TAVĘS VISKAS BEPRASMIšKA. 
PRAGARAS BE TAVĘS. IR DREBA šIRDIS, TAVO VARDĄ šAUKDAMA. 
LE!ISK BŪTI ARTI, LEISK SUšILLT! IšVARGUSIAJAM TAVO MEILĖS UGNY, 


O DIEVE! 


JONAS NOREIKA STUTTHOFE, 1944. I. 27. 


TAUTINĖS BENDRUOMENES IšSILAIKYMAS 


VAITIEKŪNAS 


Žodis tauta ir žodžiai tautinė bendruomenė 
yra tapatingos reikšmės. Tik tautos sąvoka turi 
daugiau statinės, teisinės, formalinės prasmės, 
o tautinės bendruomenės sąvoka yra elastinges- 
nė ir dinamiškesnė, pažyminti organišką tautos 
buvimo būdą. Socialiniuos moksluos bendruo- 
menės sąvoka palyginti nesena, nors pati ben- 
druomenė yra labai ankstybas žmonių giminės 
padaras. Sociologijoje bendruomenė priimta lai- 
kyti natūraliuosius žmonių sambūrius: šeimos 


bendruomenė, giminės bendruomenė, tautinė 
bendruomenė, religinė bendruomenė.  Ben- 
druomenė taigi yra toks žmonių sambū- 


ris, kurio narių tarpusavio ryšį apsprendžia jų 
vidinis bendrumas: dvasios bendrumas, kraujo 
bendrumas, likimo bendrumas, gyvenimo supra- 
timo bendrumas. Tuo tarpu kitus įprastinius vi- 
suomenės sambūrius žmonės sudaro, vedami ku- 
rių kultūrinių, politinių, profesinių, gamybinių, 
prekybinių ar kurių kitų naudos tikslų. Kiekvie- 
na draugija ar sąjunga, kiekvienas susivienijimas 
ar klubas turi aiškų tikslą, kurio vedami kai ku- 
rie Žmonės susitelkia bendrai veikti. Tai yra 
tikslo sambūriai. 


Kai tariame tautinė bendruomenė, minty tu- 
rime ne kurią draugiją, ne kurią šiaip sau orga- 
nizaciją, bet tos ar kitos vietovės, to ar ano kraš- 
to, arba ir viso pasaulio visus lietuvius. Todėl 
vietoj Chicagos lietuvių bendruomenė, Kanados 
lietuvių bendruomenė, pasaulio lietuvių ben- 
druomene galime tarti ir Chicagos lietuviai, Ka- 
nados lietuviai, pasaulio lietuviai. Skirtumas čia 
bus tik tas, kad pirmuoju atveju mes aiškiai pa- 
žymime lietuvių tarpusavio organišką ryšį, jų 
prigimtą tautini bendruomeninį buvimą, o an- 
truoju atveju tatai nutylime. Bet ir pirmu ir 
antru atveju minty turime visus lietuvius. Ir 
lygiai kaip Chicagos ar Kanados lietuviu būti 
nereikia pareiškimo kuriai lietuvių įstaigai, ly- 
giai taip ir Chicagos ar Kanados ar kurios kitos 
vietos lietuvių bendruomenės nariu būti taip pat 
nereikia pareiškimo. Kiekvienas lietuvis yra savo 
bendruomenės narys ir juo bus tol, kol bus lie- 
tuviu. Buvimą bendruomenėje apsprendžia ne 
pareiškimai ir priėmimai, o žmogaus vidinis ry- 
šys su kitais bendruomenės nariais, jo lietuviš- 
kumas, jo lietuviškas nusistatymas, lietuviška 
širdis. Ligšiol, deja, bendruomenės samprata mū- 
suose nėra užtenkamai įsisąmoninta ir tik įsisą- 
moninimo stoka galima paaiškinti kai kurių tau- 
rių lietuvių nusistatymai ir nuotaikos dėl paties 
reikalo sudaryti savajai bendruomenei organus 
arba dėl tų organų sudarymo būdo. 

Yra įvairiai suprantama valstybės prigimtis 
ir jos paskirtis, tačiau tautinės bendruomenės 
atžvilgiu atrodo visai taikliai ir teisingai pasa- 


50 


kyta, kad valstybė yra aukščiausioji, tobuliau- 
sioji tautinės bendruomenės organizacija, „tauti- 
nės bendruomenės buvimo ir jos kūrybinių Žy- 
gių veiksmingiausioji sąlyga. Ir tatai supranta- 
ma kodėl. Valstybinė organizacija turi ne tik ga- 
rantuotus resursus privalomųjų mokesčių pavi- 
dalu, bet turi ir eilę kitų priemonių tautinės kul- 
tūros ugdymui paremti, jį padaryti visuotinį, ar 
visi, ar nevisi bendruomenės nariai norėtų jame 
dalyvauti. Todėl natūralus kiekvienos tautinės 
bendruomenės troškimas ir siekimas sukurti 
valstybinę organizaciją ir jos rėmuose vykdyti 
savo tautinį pašaukimą. Netenka čia apsistoti ties 
mūsų tautos pastangomis, kovomis ir aukomis 
savajai valstybei sukurti ir išlaikyti. Seniausioji 
ir naujausioji Lietuvos istorija apie tai labai iš- 
kalbingai liudija. Ir šiandieną dėl Lietuvos vals- 
tybės išlaisvinimo ryžtingiausiųjų mūsų tautos 
sūnų ir dukrų krauju rašoma ryt dienos Lietu- 
vos istorija ne ką kita byloja. Jie herojiškai ko- 
voja ir miršta, kad tautinė bendruomenė gy- 
ventų ir kad ji galėtų laisvai pati savo valsty- 
bine organizacija nuspręsti ir ją vairuoti. 


Lietuvos valstybės pavergimu priešas tėra pa- 
siekęs savo tikslo pirmają dalį — sužlugdęs mū- 
sų tautinės bendruomenės aukčiausiąją organi- 
zaciją, jos gyvenimo formą. Jo tikslo antroji da- 
lis — sužlugdyti pačią tautinę bendruomenę. 
Tam priemonės — kultūrinis ir biologinis geno- 
cidas. Baltijos pajūrio erdvėje nuo senų senovės 
įsikūrusios lietuvių bendruomenės kamieno išli- 
kimo ir išsilaikymo klausimas amžių būvyje 
savo aktualumo niekados nebuvo nustojęs. Tik 
spėjus ties Žalgiriu sutriuškinti šimtmečius tru- 
kusio visos to meto Europos talkinamų kryžiuo- 
čių antplūdžio galybę, neilgai laukus rytuose iš- 
kilo grėsmingas rusų imperializmas, kuris ilgai- 
niui tapo toks lemtingas mūsų tautinei bendruo- 
menei, jos gyvybei, kad su Maironių betariant. 
po Lietuvą naktis — nei žodžio, nei rašto nelei- 
džia erelis suspaudęs nagais. Keturiasdešimt me- 
tų trukes spaudos draudimas tam ryškiausia 
iliustracija. Antrojo pasaulio karo eigoje mūsų 
tautos kamieno išlikimas ir išsilaikymas pasidarė 
ypatingai opus. Jau pirmosios bolševikų okupa- 
cijos metu praktiškai išryškėjo bolševikų kėslai 
mūsų tautinės bendruomenės atžvilgiu. 1941 m. 
birželio 14/18 d. d. įvykdyta masinė deportacija, 
pareikalavusi apie 40,000 lietuviškų sielų, tebuvo 
įvadas numatytam planui, kuris turčio išimti iš 
mūsų tautinės bendruomenės kamieno 700.000 
lietuvių. Šis genocidinis bolševikų aktas nedvi- 
prasmiškai parodė, kad bolševikiniai rusai, lygiai 
kaip kad savo metu cariniai rusai, Baltijos pajū- 
ryje prisiglaudusias aisčių padermės latvių ir 
lietuvių tautines bendruomenes bei suomių-ugrų 


padermės estų tautinę bendruomenę siekia biolo- 
giškai sunaikinti, kad tuos plotus užpildytų ru- 
siškuoju elementu. 

Iš esmės ne kitokį tikslą turėjo ir naciai su 
savo užplanuotu Europos pertvarkymu. Net karo 
pabaigos nelaukdami, jau 1942/43 metais jie 
buvo pradėję Baltijos valstybių erdvę koloni- 
zuoti, geriausiuose, derlingiausiuose rajonuose 
kurdindami vokiečius. 


Su antraja bolševikų okupacija Lietuvoje nuo 
1944 m. mūsų tautinės bendruomenės kamieno 
išlikimo ir išsilaikymo tragizmas visą laiką auga. 
Turimi daviniai apie bolševikų įvykdytas Lietu- 
voje masines deportacijas rodo, kad mūsų tauti- 
nės bendruomenės kamienas tuo būdu yra nete- 
kęs 380,000 savo narių. (1941 m. birželio mėn. — 
apie 40,000; 1945 m. liepos-rugpiūčio-rugsėjo 
mėn. 1946 m. vasario mėn. ir 1947 m. liepos-rug- 
piūčio ir spalių-lapkričio-gruodžio mėn. — apie 
120,000; 1948 m. gesužės mėn. — apie 100,000; 
1949 m. kovo ir birželio mėn. — apie 120,000). 
Prie šio skaičiaus reikia pridėti 1944-47 metų lai- 
kotarpy bolševikų nužudytuosius (apie 30,000) 
ir 1947 m. bolševikų prievarta “repatrijuotus?? i 
Lenkiją (apie 140,000). Taigi ligi 1950 m. pra- 
džios, santūriu apskaičiavimu, bolševikų genoci- 
dinė politika yra išėmusi iš mūsų tautinės ben- 
druomenės kamieno apie 550,000 lietuvių. 
1950 m. genocidinis procesas Lietuvoje nebuvo 
sustabdytas. Atvirkščiai, bolševikinė žemės ūkio 
kolektyvizacija, kurios pagrindinis tikslas ne ūki- 
nio, ne socialinio pobūdžio, bet grynai genocidi- 
nio, 1950 m. Lietuvoje kaip tiktai suintensyvin- 
tas. Tad šiuo metu nebūtų perdėtas bolševikų 
pasigyrimas, kad 1941 m. planas sunaikinti 
700,000 lietuvių yra ivykdytas. Realiai turime 
skaitytis, kad su kiekvienais bolševikinės okupa- 
cijos metais mūsų tautinės bendruomenės ka- 
mienas netenka 100—120,000 savo narių. Natū- 
ralinis tautos prieauglis to milžiniško nuostolio 
nestengia išlyginti ne tik dėl jo didumo, bet ir 
dėl to, kad okupanto genocidinė politika lygiai 
žlugdomai veikia ir patį natūralinį prieaugli. Gv- 
venimo netikrumas ir nuolatinė baimė būti iš- 
skirtiems, suimtiems, deportuotiems ne tik gi- 
mimus, bet ir santuoką determinuoja. Šituos ob- 
jektyvinius duomenis turint galvoje, labai skau- 
džia realybe padvelkia Lietuvos katalikų 1948 m. 
popiežiui Pijui XII įteikto laiško šiurpus tei- 
gimas: 

— Ką mes išgyvenome, jokia žmogaus vaiz- 
duotė nėra to sukūrusi ir negali sukurti. 1941 
metų deportacijos ir naikinimas buvo tik gaiva- 
liškas siautimas, dabargi jau planingas tautos 
išnaikinimas, surusinimas. Tam tikslui įgyven- 
dinti skiriamas maždaug 10 metų laikotarpis. 

Šita traginga mūsų tautinės bendruomenės ka- 
mieno padėtis buvo ir tebėra nuolatinio rūpesčio 
ir pastangų objektas Vyriausiajam Lietuvos Iš- 
laisvinimo Komitetui, Lietuvos pasiuntiniams, 
Amerikos Lietuvių Tarybai, visiems lietuviams 
ir mūsų tautos bičiuliams, beieškant veiksmingų 
pagalbos priemonių. Memorandumai, peticijos, 


bado protestai, demonstracijos, atsišaukimai, re- 
zoliucijos, tarptautinė spauda, Jungtinių Tautų 
forumas — vis tai priemonės Sovietų Sąjungos 
Lietuvoje vykdomam  genocidui sustabdyti ir 
tautinės bendruomenės kamieno gyvybei apsau- 
goti. Visa tai yra būtina. Tačiau kad ir kaip būtų 
veiksmingos visos šios genocido ženkle daromos 
pastangos, visos gyvosios mūsų tautinės ben- 
druomenės jos neapima. Gyvoji lietuvių tauta yra 
daug daugiau, kaip vien tik jos kamienas Nemu- 
no—-Neries—Dubysos— Šešupės — Šventosios ba- 
seino erdvėje. Tautos gyvybės nešiotojas ir reiš- 
kėjas yra kiekvienas lietuvis, kur jis bebūtų. To- 
dėl ir kova dėl tautinės bendruomenės gyvybės 
neturi ir negali apsiriboti tik bendruomenės ka- 
mienu. Kova dėl tautinės bendruomenės gyvybės 
yra ne kas kita, kaip kova dėl to, kad lietuvis 
lietuviu išliktų visur ir visada, kad ne tik Lie- 
tuvos lietuvis savo fizinę gyvybę išsaugotų ir 
savo tautinę sąmonę gyvą išlaikytų, bet ir kiek- 
vienas kitas lietuvis kiekvienoj pasaulio vietoj 
atsidūręs. 


Lietuvių tauta, kaip reta kuri tauta pasau- 
lyje. amžių būvyie buvo nuolat ir nuolat verčia- 
ma kovoti nelygią žūtbūtinę kovą dėl savo išsi- 
laikymo Baltijos pajūryje. Tamsiausiais savo is- 
torijos tarpsniais tūkstančiai mūsų tautinės ben- 
druomenės narių kankiniu keliais ėjo Sibiran, ly- 
siai kaip kad šiandieną šimtai tūkstančių eina į 
Sibiro, Altajaus, Kazakstano, Vorkutos, Kolimos 
bado ir mirties stovyklas. Tūkstančiai ir dešim- 
tvs tūkstančių, priversti palikti savo tėvų sody- 
bas, rinkosi išeivių dalią Didž. Britanijoj, Jung- 
tinėse Valstybėse. Kanadoje ir kitur. Antrajai 
bolševikų okupacijai Lietuvą užgriuvus, šiapus 
“seležinės uždangos" atsirado naujas mūsų tau- 
tinės bendruomenės kontingentas. 1946 m. vaka- 
rinėje Vokietijoje lietuvių buvo 73.000. Austri- 
joje — 2.500. Danijoie — 1,000, Švedijoje — 
450. Šveicarijoie — 225. Prancūzijoje — 1,500, 
Italiioje — 2,100, kitur Vakarų Europoje — 500. 
Iš viso — 81,275 lietuviai. Jų dauguma šiandien 
vra pabire po visą žemės kamuoli. Pradedant Va- 
karų Europos kraštais. Afrika, jie kuriasi Kana- 
doje, Jungtinėse Valstybėse (didžioji dalis), P. 
Amerikos kontinente. Australijoje. N. Zelandi- 
ioje ir tolimosiose Ramioio vandenyno salose. 
Kažin ar bėra toks žemės užkampis., kuriame bol- 
ševikinio siaubo persekiojamas lietuvis nebūtų 
mėsinės sau užuovėja rasti.Taigi labai žymi mūsų 
tautinės bendruomenės dalis yra ištaškyta no visą 
šiapus “veležinės uždangos" esanti pasauli. Tawu- 
tinės bendruomenės gyvybei išlaikyti tai yra di- 
Ažios reikšmės veiksnys. Besisielojant tautinės 
bendruomenės kamienu tėvynėje, lygiai tenka 
sielotis ir šitomis sausiomis bendruomenės atžalo- 
mis. diasporomis, šitomis visą žemės kamuoli nu- 
sėjusiomis lietuviškomis bendruomenėlėmis. 


Klausimas, kuriais keliais ir kuriomis priemo- 
nėmis šiu pasaulyje pasklidusių lietuviu. šiu tau- 
tinių bendruomenėlių lietuvybė gali būti palaiko- 
ma ir usdoma. Kad tų priemonių eilėie svarbi vie- 
ta tenka tautinei organizacijai — aiškinti nerei- 

kia. Tautinės organizacijos veiksnys visų yra se- 
niai suprastas. Mūsų tautinė metropolija tokia 
nedidelė, o mūsų tautinės diasporos tokios gau- 
sios, kad ir laisvoji Lietuva buvo susirūpinusi už 
Lietuvos sienų esančių lietuvių lietuvybe ir tam 
tikslui tinkamos organizacijos sudarymu. Pasau- 
lio lietuvių kongresas Kaune, Pasaulio Lietuvių 
Sąjungos kūrimas vis tai to susirūpinimo ženk- 
lai. Visai naujas šiuo atžvilgiu tarpsnis prasidėjo 
ryšium su Lietuvos okupacija ir okupanto geno- 
cidine politika. 1945 m. šiapus “geležinės uždan- 
gos", būtent vakarinėje Vokietijoje atsidūręs ke- 
liasdešimt tūkstančių lietuvių tautinės organiza- 
cijos reikalą ypač suaktualino. Buvo atgaivintas 
Lietuvių Sąjungos veikimas. Tačiau veikiai įsiti- 
kinta, kad sąjunga, apjungdama tik nežymią Vo- 
kietijoj esančių lietuvių dalį, nei visų jų vardu 
kalbeti negali, nei veiksmingai lietuvybės rei- 
kalų rūpinti nepajėgia. Po ilgesnio svarstymo pa- 
galau prieita vieninga išvada Vyriausiajame 
Lietuvos Išlaisvinimo Komitete, kad tautinės 
bendruomenės diasporai geriausia organizacija 
yra tautinės savivaldos plotmėje. 

Šiai minčiai buvo stiprių, ypač formalinio po- 
būdžio, priekaištų. Esą, šiuo pagrindu sudaryta 
tautinės bendruomenės organizacija neturės le- 
galaus statuso ir, neturėdama teisinio pripažini- 
mo, neturės tinkamų priemonių lietuvybei palai- 
kyti bei kitiems bendruomenės reikalams rūpinti. 
Vien tik bendruomenės narių tautinio susiprati- 
mo ir geros valios nepakaksią. Esą, verčiau pasi- 
likti jau prie išmėginto organizacinio pavidalo ir 
tenkintis Lietuvių Sąjunga, pavedant jai atsto- 
vauti visus lietuvius ir lietyvybės išlaikymu rū- 
pintis. 

Tačiau visapusiškai klausimą išgvaldžius, 
vieningai buvo priimtas nusistatymas tų, kurie 
iškėlė vakarinėj Vokietijoj esančių lietuvių ben- 
druomenę organizuoti tautinės savivaldos plot- 
mėje. Tarp jų argumentų svarbiausias buvo, kad 
bendruomenė suponuoja visuotinumą. Bendruo- 
menei priklauso visi vietos ar krašto lietuviai, to- 
dėl logiška ir natūralu, kad ir bendruomenės or- 
ganų sudarymas ir bendruomenei atstovavimas 
to visuotinumo nepaneigtų. Tuo tarpu Lietuvių 
Sąjunga ar vistiek kuri draugija, kad ir kaip būtų 
populiari ir gausi narių, kiekvienu atveju jun- 
gia tik mažesnę ar didesnę bendruomenės narių 
dalį, paprastai aktyviąją dalį. Inertiškoji, ma- 
žiau paslanki bendruomenės dalis visada lieka 
draugijų nepaliesta ir neapjungta. Tuo tarpų, 
kad lietuvių bendruomenė būtų gyvybinga, kad 
tautinė sąmonė nenugurstų ir ten, kur palaimin- 
gas draugijos poveikis nesiekia, yra būtina pri- 
eiti prie izoliavusiųjų, inertiškųjų ir abejingųjų. 

Inertiškoji bendruomenės dalis yra tarsi sto- 
vintis vanduo. Jis privalo srovės, kad neapsi- 
trauktų maurais. O tokia srovė tegali būti pras- 
minga tik atėjus ne iš šalies, bet iš pačios ben- 
druomenės, iš vidaus, iš bendruomenės organų. 
Nėra arba nedaug tėra vilties pasisekimui, jei ku- 
rios draugijos narys apeliuos į savo tautietį ne 
narį dėl jo abejingumo lietuvių mokyklai, lietu- 

viškoms pamaldoms, lietuvių kalbai, lietuvio so- 
lidarumui savam tautiečiui nelaimės atveju, lie- 
tuvio vardo orumui, Lietuvos laisvinimo kovai 
ir L LIT Ša 

Visai kitas efektas, kai kiekvienas lietuvis Ži- 
nos ir jaus esąs atsakingas savo tautinės ben- 
druomenės dalyvis, kad bendruomenė suteikia 
jam tam tikras lietuvio teises ir uždeda atitin- 
kamas pareigas bei atsakomybę. Kiekviena tau- 
tinė bendruomenė, juo labiau išeivių bendruo- 
menė, gali būti gyva tik nuolatiniu savo narių 
bendravimu, kuris praktiškai įmanomas tik per 
savo bendruomenės organizaciją. Kaip upės van- 
denys, kad gamintų elektrą, suktų mašinas, drė- 
kintų laukus, privalo užtvankų ir visokių staty- 
binių įrengimų, taip lygiai tautinė bendruomenė, 
kad galėtų turėti savo nariams įtakos, kad veiks- 
mingai galėtų pasireikšti tautinės kultūros išlai- 
kyme ir kūrime, privalo savo organų. Bendruo- 
menės organų funkcijas pavesti kuriai draugi- 
jai ar draugijų sambūriui būtų savotiškos oli- 
garchinės santvarkos bendruomenei primetimas, 
būtų uzurpavimas visumos teisių tam tikros da- 
lies vardu, jau nekalbant apie tai, kad kiekvie- 
na draugija turi savo specifinių tikslų, kurie vi- 
sada pirmautų ir bendruomenės organų funkci- 
jos tebūtų antrinės. 

Be abejojimo organizacijos įsipilietinimas, jos 
teisinė padėtis yra svarbus dalykas. Jau po pir- 
mojo pasaulio karo tautinės bendruomenės teisė 
vadinamosios mažumų klauzulės pavidalu buvo 
mėginta garantuoti. Jungtinių Tautų charta sa- 
vo narius įpareigoja gerbti pagrindines žmogaus 
teises. Tačiau atskirų kraštų pozityvinė teisė ne- 
visada stengias susiderinti su tarptautine teise, 
nevisada jos evoliucija su gyvyenimo tempu spė- 
ja. Neretai pozityvinė teisė savo konservatyvume 
nuo gyvenimo atsilieka. Todėl, būdami realūs, 
turime skaitytis, kad tautinės bendruomenės or- 
ganų įteisinimas kai kuriuos kraštuos gali susi- 
durti su tam tikrais sunkumais. Tačiau kiekvie- 
no krašto tikrai demokratinė santvarka ateivių 
tautinei bendruomenei reikštis kliudyti negali. 
Negali nepripažinti, kad kiekvienas žmogus turi 
prigimtąją teisę laisvai išpažinti ir ugdyti savo 
tautybę, būdamas sykiu lojalus savo gyvenama- 
jam kraštui. 

„Be to, savo tautinės bendruomenės organizaci- 
jai mes turime labai pamokantį žydų bendruome- 
nės organizacijos pavyzdį. Jų tautinės bendruo- 
menės organizacija visuose kraštuose, kur ji yra, 
veikia tautinės savivaldos plotmėje, nors tik la- 
bai retai kuriame turėdama teisinį statusą. To- 
dėl bendruomenės organams sudaryti formalinis 
įteisinimo momentas nėra lemiantis. Senasis Įsta- 
tymas griežtai tvarkė subatos šventimą. Farizie- 
jai didžiai piktinos, kam Jėzus laužo įstatymą su- 
batoje gydydamas. Atsiliepdamas į tuos priekaiš- 
tus, Jėzus kartą priekaištautojus paklausė: “Jei 
keno jūsų asilas ar jautis įkrenta į šulinį, ar ne 
tuojau subatos dieną jį ištraukiate?? (Luk. 14 
5). Su visu azijatiniu sadizmu jau kelinti metai 
bolševikinio pragaro šulinyje skendėja mūsų tau- 
tinės bendruomenės kamienas. Argi tad mes ne- 

turime daryti visko, kas yra mūsų galioje, kad 
išgelbėtume, kas galima, net jeigu kai kuriems 
fariziejams tatai atrodytų gydymas subatos dieną. 

1946 m. kovo 4 d. buvo priimtas lietuvių 
tremtinių bendruomenės statutas ir sudaryti ben- 
druomenės organai. Teisinio pripažinimo tikrai 
jie nesusilaukė. Tačiau savo buvimo ir savo veik- 
los faktu jie tapo labai reikšmingas tautinės ben- 
druomenės veiksnys, labai veiksminga lietuvybei 
išlaikyti institucija. Tačiau vakarinėje Vokieti- 
joje atsidūrę lietuviai tėra dalis visos laisvojo 
pasaulio lietuvių bendruomenės, kurios nugar- 
kaulį sudaro Jungtinių Valstybių lietuvių ben- 
druomenė, paskum eina Kanados, D. Britanijos, 
P. Amerikos, Australijos lietuvių bendruomenės, 
neskaitant smulkesnių židinių kituose kraštuose. 

Aš jau kitoj vietoj esu rašęs, kad nors žymi 
dalis mūsų tautinės bendruomenės yra įsikūrusi 
už Lietuvos sienų, ligi šiol nebuvome pasirūpinę 
duoti šioms mūsų tautinės bendruomenės dia- 
sporoms tinkamos organizacijos, tenkindamiesi 
atsitiktine privatine iniciatyva, paremta arba ku- 
rios religijos, ideologijos, arba savišalpos, ar ku- 
riais kitais mažiau ar daugiau daliniais uždavi- 
niais, dalinių tikslų draugijomis. Tik pastarųjų 
metų mūsų tautą ištikusios didžiosios nelaimės ir 
pavojai pačiam tautinės bendruomenės kamienui 
atkreipė mūsų dėmesį į reikalą nedelsiant duoti 
mūsų šiapus “geležinės uždangos" esančiai ben- 
druomenei tinkamą organizaciją. Pasaulio lietu- 
vių bendruomenės organizacijos sudarymas 
mums tapo tautinės gyvybės klausimas. 

Tad visai suprantama, kodėl Vyriausiojo Lie- 
tuvos Išlaisvinimo Komiteto darbų programoje 
ryšium su lietuvių tautinio potencialo išlaikymo 
problema iškilo pasaulio lietuvių bendruomenės 
organizacijos klausimas. 1948 m. pradžioje Vyk- 
domoji Taryba pateikė VLIKui pasaulio lietuvių 
bendruomenės (PLB) konstitucijos projektą. 
Jam peržiūrėti 1948. 4. 30. VLIKas sudarė spe- 
cialią tarpgrupinę komisiją (prof. D. Krivickas, 
K. Bielinis, Dr. P. Karvelis, V. Vaitiekūnas ir M. 
Valiukėnas). Komisijos peržiūrėtas projektas dis- 
kutuotas keliuose VLIKo posėdžiuose ir 1948. 8. 
27. priimtas antruoju skaitymu. Šis dviem skai- 
tymais VLIKo priimtas tekstas buvo nusiųstas 
didžiosioms pasaulio lietuvių organizacijoms,laik- 
raščių redakcijoms, atskiriems veikėjams su pra- 
šymu dėl jo pasisakytų ir pateiktų VLIKui savo 
pastabų, kad redaguojant galutinį tekstą būtų 
galima turėti juo platesnių sluoksnių lietuvių nu- 
sistatymas. Atsiliepimams susirinkus, 1949. 4. 19, 
VLIKas pavedė tai pačiai komisijai gautąsias pa- 
stabas išstudijuoti ir VLIKui duoti galutinį pa- 
saulio lietuvių bendruomenės organizacijos nuo- 
statų tekstą. Nuoširdžiai ir su dideliu respektu 
buvo įvertintos visos gautos dėl projekto pasta- 
bos ir pagal jas į projektą įnešta žymių pataisų. 
Ilgokai užtrukęs svarstymas pačiam dalykui buvo 
naudingas. Išryškėjo tiek idėjinė lietuvių ben- 
druomenės plotmė, tiek bendruomenės organiza- 
cijos apybraižos. Idėjinė bendruomenės plotmė 
buvo suimta 1949. 6. 14. VLIKo paskelbtoje Lie- 

tuvių Chartoje. Bendruomenės organizacijai rė- 
mai buvo nustatyti laikinuosiuose santvarkos 
nuostatuose. 

Lietuvių Chartoje buvo siekiama išreikšti ir 
kodifikuoti žmogaus ir lietuvio pagrindinės pri- 
gimtosios teisės, santykiai su savo tautine ben- 
druomene, prigimtosios prievolės tautinei ben- 
druomenei, lojalumas gyvenamajam kraštui. Tai- 
gi savo tikslu Lietuvių Charta yra kiekvienam 
lietuviui aukščiausias tautinis kodeksas, lietuvy- 
bės kodeksas. Kiekvienam lietuviui ji yra tarsi 
švyturys, kitų tautų vandenyse šviečiąs kelią į 
savo tautinės bendruomenės uostą. Ji yra tarsi 
krypties rodyklė, pasaulio lietuviui painiuose sve- 
timųjų kraštų klystkeliuose rodanti Lietuvos ke- 
lią. Ji yra tarsi svarstyklės kiekvieno mūsų tau- 
tiniam sąmoningumui bei pareigingumui pa- 
sverti. Mūsų jaunimas turėtų ją gerai išmokti, 
išsamiai išsiaiškinti, nuolat savo sąmonėje ne- 
šioti gyvą ir pagal jos nuostatus savo santykius 
su savąja bendruomene rikiuoti. 

Lietuvių Charta davė lietuviui lietuvybės iš- 
laikymo principus, bet ji nelietė bendruomenės 
organizacijos. Tatai buvo padaryta laikinuosiuo- 
se pasaulio lietuvių bendruomenės santvarkos 
nuostatuose. Svarstant bendruomenės organizaci- 
jos klausimus, prieita išvados, kad bendruomenės 
santvarką turi apspręsti trys pagrindiniai ele- 
mentai: ji turi būti demokratinė, ji turi respek- 
tuoti kiekvieno lietuvių gyvenamo krašto vietos 
sąlygas, ji neturi pažeisti pasaulio lietuvių ben- 
druomenės vieningumo. Ieškant sintezės tarp pa- 
saulio lietuvių bendruomenės vieningumo ir at- 
skirų kraštų lietuvių bendruomenių „organams 
reikštis ir veikti sąlygų įvairumo, ji buvo rasta 
žederalizmo principų taikyme bendruomenės or- 
ganizacijai. Apskritai federalizmas dabar yra ma- 
doje. Čia tik galima pastebėti, kad klaidingai fe- 
deralizmą supranta tie, kurie galvoja, kad Jonui 
su Juozu draugėn susidėjus, tuo pačiu jau bus 
įtrauktas ir Jurgis su Petru, siūlydami veikian- 
čių draugijų susivienijimą laikyti tolygų ben- 
druomenės organizacijai. Faktiškai tai tebūtų vei- 
kiančiųjų draugijų federacija, bet jokiu atveju 
ne bendruomenės įveiksminimas. 

Federalizmo principus taikant bendruomenės 
organizacijai, gaunasi tos organizacijos dviaukš- 
tis pastatas. Pirmajame aukšte telpa kiekvieno 
atskiro krašto bendruomenės organizacija. Ji 
įvairuoja pagal gyvenamo krašto vietines sąlygas, 
bendruomenės gausumą ir vietos pilnateisių lie- 
tuvių nusistatymą. Vieno kokio organizacinio 
modelio čia negali būti. Todėl ir VLIKo priim- 
tieji šios srities laikinieji santvarkos nuostatai 
yra ne daugiau kas, kaip vienas iš daugelio gali- 
mų pavyzdžių. Faktiškai kiekvieno krašto lietu- 
viai yra visiškai suverenūs nustatyti savo ben- 
druomenei tokią organizaciją,kokią jie randa tiks- 
lingą, žinoma, kiekvienu atveju nepažeisdami 
demokratinės santvarkos reikalavimų. Nežiūrint 
kiekviename krašte vietos sąlygų skirtingumo 
kiekvienos bendruomenės organizacijos pastatas 
turi būti demokratiškai pastatytas. Jis savo pa- 

matais turi atsiremti į atskirų vietovių lietuvių 
židinius, vietovių kolonijas, kurios sudaro ma- 
žiausius administracinius bendruomenės vienetus, 
vadovaujamus pilnateisių lietuvių renkamų va- 
dovybių. Ar viename krašte tuos vienetus pava- 
dins bendruomenės apylinkėmis, kitame — sky- 
riais, trečiame — seniūnijomis ar dar kitaip, ar 
jų vadovybę vadins valdyba, ar komitetu, ar se- 
niūnu, ar prezidentu — tatai yra to ar kito kraš- 
to lietuvių bendruomenės nusistatymo ir skonio 
reikalas. Tačiau kiekvienu atveju vieneto vado- 
vybė turi būti pilnateisių lietuvių demokratiškai 
renkama ir jų susirinkimui atsakinga. Ar rinki- 
muose dalyvaus visi vietos pilnateisiai lietuviai, 
ar tik kuri jų dalis, tatai netaip jau reikšminga. 
Versti lietuvį būtinai dalyvauti savo bendruo- 
menės organų sudaryme nebūtų tikslinga. Kiek- 
vienas savo rinkiminę teisę naudoja taip, kaip 
jam atrodo geriau. Tačiau ir lietuviu būdamas, 
nekiekvienas lietuvio teisėmis gali naudotis. 
Bendra tvarka teisių naudojimas yra susijęs 
su amžiumi. Nepilnamečiai savo teisių laisvai 
naudoti negali, nėra veiksnūs. Svarstant lietuvio 
pilnametystės klausimą, buvo galvojama, kad 
jaunimo vaidmuo tautinės bendruomenės gyve- 
nime yra labai didelės reikšmės ir kad todėl 
prasminga įgalinti lietuvįatsakingai reikštisben- 
druomenėje ir kiek jaunėlesnio amžiaus, nei pa- 
prastai civilinei pilnametystei yra priimta, bū- 
tent nuo 18 metų vietoj nuo įprastinių 21 metų. 
Be abejojimo, kiekvieno krašto bendruomenė yra 
kompetetinga pati pas save nuspręsti amžiaus ri- 
bą pilnametystei. Betgi ne tik amžius, ir tam 
tikra lietuvio veikla, jo laikysena gali būti kliū- 
timi lietuvio teisėmis naudotis. Bendra tvarka 
teisių naudojimas varžomas kriminaliniams nu- 
sikaltėliams. | 
Mūsų tautinės bendruomenės atžvilgiu di- 
džiausią kriminalą daro tas, kas jai kenkia, kas 
pritaria Lietuvos okupacijai, kas tarnauja Lietu- 
vos priešams. Tai yra tarsi ligoti bendruomenės 
organizmo narveliai. Ir kaip kiekvienas gyvas 
organizmas susirgusį savo narvelį stengias izo- 
liuoti, neleisdamas jam laisvai su sveikaisiais 
reikštis, taip lygiai ir bendruomenė tokius piktų 
bacilų apkrėstus savo narius tam tikra prasme 
turi izoliuoti, neleisdama jiems lietuvio teisėmis 
laisvai naudotis. Nors principe tatai aiškus da- 
lykas, tačiau konkrečiais atsitikimais reikalaująs 
didelio įsigilinimo, bešališkumo ir tautinės atsa- 
komybės pajautimo. Todėl šios rūšies sprendimai 
geriau pavesti daryti visos to ar kito krašto ben- 
druomenės pasitkėjimą turinčiam organul, ne- 
kaip vietinio bendruomenės vieneto vadovybei, 
kur neretai tam tikrą vaidmenį gali vaidinti ir 
niškumai bei intrygos, O 
LAS si bendruomenės liemenį sudaro apylinkės 
ar kitaip kaip pavadinti atskirų vietovių adminis- 
traciniai bendruomenės vienetai, tai bendruome- 
nės viršūnę kiekviename krašte turi sudaryti vi- 
sų to krašto pilnateisių lietuvių rinkta atstovy- 
bė. Ar ji bus pavadinta bendruomenės taryba, ar 
seimu, ar suvažiavimų — tatai nereikšminga. 


Reikšminga tik, kad ji būtų demokratiškai iš- 
rinkta. Vyriausiasis Lietuvos Išlaisvinimo Komi- 
tetas, turėdamas galvoje šio organo uždavinius, 
vaidmenį ir atsakingumą bendruomenei, ir norė- 
damas, kad jame juo pilniau galėtų atsispindėti 
visuomeninė bendruomenės diferenciacija, yra 
pareiškęs pageidavimą, kad krašto bendruomenės 
atstovybės nariai būtų renkami pagal proporci- 
nę rinkimų sistemą. Svarbiausias krašto bendruo- 
menės atstovybės uždavinys — duoti krašto ben- 
druomenei vadovybę. Nesvarbu, ar ją pavadins 
komitetu, ar valdyba, ar sekretoriatu, ar vykdo- 
muoju prezidiumu, ar dar kaip kitaip. Nesvarbu, 
ar ją sudarys 3, ar 5, ar 7 nariai. Svarbu, kad ji 
būtų įsisąmoninus savo uždavinius ir energingai 
imtųsi juos vykdyti. 

Ar tarp krašto bendruomenės vietinių ir cen- 
trinių organų dar reikalingi tarpiniai (apygardi- 
niai, rajoniniai) organai, tatai priklauso nuo pa- 
čios bendruomenės. Vienai bus toki organai rei- 
kalingi, kitai — ne. 

Tokia bendrais bruožais turėtų būti pasaulio 
Lietuvių bendruomenės organizacijos pirmojo 
aukšto sąranga, tariant lietuvių bendruomenės 
santvarka atskiruose kraštuose. Ją nustato pagal 
savo gyvenamas sąlygas pati kiekvieno krašto 
bendruomenė, nepažeisdama vienok bendrųjų 
demokratinių principų ir visos pasaulio lietuvių 
bendruomenės vieningumo, kuriam atstovauti ir 
bendra visų kraštų lietuviams plotme bendruo- 
menės reikalus rikiuoti ir yra pasaulio lietuvių 
bendruomenės organizacijos dviaukščio pastato 
antrasis aukštas. Jame telpa pasaulio lietuvių 
bendruomenės organai: pasaulio lietuvių seimas, 
pasaulio lietuvių valdyba, pasaulio lietuvių kul- 
tūros fondas. 

Pasaulio lietuvių seimas yra aukščiausiasis pa- 
saulio lietuvių bendruomenės areopagas. Jo už- 
davinys: susipažinus su bendruomenės padėti- 
mi įvairiuose kraštuose, nustatyti bendrąsias lie- 
tuvybei išlaikyti gaires, sudaryti pasaulio lietu- 
vių bendruomenės vadovybę. Pasaulio lietuvių 
seimą sudaro kiekvieno krašto bendruomenės at- 
stovai. Kai kas yra daręs priekaištų VLIKo nu- 
sistatymui, kad pasaulio lietuvių seimo sudėtį 
sprendžiant, nepilnai atsižvelgta į atskirų kraštų 
bendruomenių gausumą. Esą mažosios bendruo- 
menės privilegijuojamos didžiųjų sąskaiton i 
tuo nusikalstama demokratinio atstovavimo prin- 
cipams. Šioks priekaištas yra tikras nesusiprati- 
mas. Jungtinių Valstybių senate ir New Yorko ir 
Nevados valstybės turi po 2 atstovu, nors gy- 
ventojų pirmoji turi 122 kartu daugiau kaip an- 
troji. Jungtinių Tautų organizacijoje ir Perų ir 
Sovietų Sąjunga turi po vieną atstovą. Betgi nie- 
kam neateina į galvą abejoti nei Amerikos, nei 
Jungtinių Tautų demokratiškumu. Grynas pro- 
porcinis atstovavimas tinka homogeninės ben- 
druomenės atstovybei. Bet tais atvejais, kai at- 
stovybę sudaro atskirų savarankiškų vienetų at- 
stovai( ar valstybių, ar atskirų kraštų bendruo- 
menių), grynas proporcinis atstovavimas ne- 
įmanomas. Pagal tokią sistemą pasaulio parla- 

mente Kinija ir Sovietų Sąjunga pačios vienos 
sudarytų absoliutinę daugumą ir visų kitų balsai 
neturėtų reikšmės. Lietuvių bendruomenė kiek- 
viename krašte tvarkosi savarankiškai. Tad ben- 
droj visų kraštų bendruomenių, tariant pasaulio 
lietuvių bendruomenės, atstovybėje kiekvieno 
krašto bendruomenė turi būti atstovaujama ir tas 
atstovavimas turi būti toks, kad nė viena atski- 
ro krašto bendruomenė toje atstovybėje neturėtų 
absoliutinės daugumos ir savo valią neprimestų 
kitų kraštų bendruomenėms. Minėti JV senato ir 
Jungtinių Tautų pavyzdžiai rodo, kad savarankiš- 
kų vienetų atstovybėie kiekvienas vienetas turi 
lygų balsą. Pasaulio lietuvių seimo sudėti svars- 
tant, buvo sustota prie sintezės tarp gryno pro- 
porcinio ir lygaus vienetų atstovavimo. Tuo būdų 
didžiosios bendruomenės pasaulio lietuvių seime 
turi pagal savo gausumą atitinkamai daugiau at- 
stovų. 

Pasaulio lietuvių valdyba ar kaip kitaip pa- 
vadintas vykdomasis organas yra vasaulio lietu- 
vių bendruomenės vyriausioji valdžia. Jos užda- 
vinys atstovauti pasaulio lietuvių bendruome- 
nei, bendradarbiauti su kitom tautinėm ben- 
druomenėm; organizuoti priemonių tautinės ben- 
druomenės kamienui nelaimėse padėti; tirti lietu- 
vių ūkinę, kultūrine. socialine padėti atskiruose 
kraštuose kreipiant lietuvių išeiviją i palankiau- 
sių sąlygų kraštus; studijuoti ir siūlyti atskirų 
kraštų lietuvių bendruomenėn priemonių lietu- 
vybei išlaikyti; instruktuoti bei koordinuoti at- 
skirų kraštų bendruomenių veiklą. 

Savaime suprantama, kad faktiškai atskiro 
krašto bendruomenės santykiai su pasaulio lietu- 
vių bendruomenės organais yra daugiau organi- 
zaciniai, kaip formaliniai. Pasaulio lietuvių ben- 
druomenės organų poveikis atskiro krašto ben- 
druomenei labiau atsirems i pačių tų organų mo- 
ralinį autoritetą, nekaip i krašto bendruomenės 
organų formalinę subordinaciją. Kiekvienu atve- 
ju pasaulio lietuvių bendruomenės organizacinio 
pastato pirmąji aukštą su antruoju aukštu sieja 
ne tiek ių tarpusavio santykių formalinė pri- 
klausomybė, kiek orsaniškas visu lietuvių vienin- 
gumas ir bendrieji lietuvybės išlaikymo bei tau- 
tinės kultūros ugdymo ir Lietuvos laisvinimo im- 
peretyvai. 

Nepriklausomą vieta pasaulio lietuvių ben- 
druomenės organizaciniame pastate užima nasau- 
lio lietuvių kultūros fondas. Tai yra pasaulio lie- 
tuviu bendruomenės institucija tautinei kultūrai 
remti ir palaikvti. Pati kultūros fondo idėja lais- 
vojoj Lietuvoj buvo gvvai diskutuojama. o vaka- 
rinėje Vokietijoie esantieii lietuviai rašytojai sa- 
vo suvažiavime 1947. 7. 11/12. Aucsburge buvo 
sudare net “Lietuviu Kultūros Fondo Komitetą", 
kuris “sudarė ir paskelbė Lietuvių Kultūros Fon- 
do statuta", numMmatydamas. kad tas fondas “vyra 
ornanizacija lietuvių kultūrai ugdyti''. Dėl tos 
iniciatyvos buvo entuziastų. kurie savo sumanv- 
mus iau laikė ivykusiu faktu; buvo skevtikų, ku- 
rie laikė tikslinga šias privatines pastangas įri- 
kiuoti į pasaulio lietuvių bendruomenės organi- 

zaciją, užuot greta jos pradėjus separatinę veiklą. 
Nors entuziastai tada (1948 m.) buvo baisiai ag- 
resyvūs, skeptikų pasisakymą diskvalifikuodami 
“enkavedistų ir inkvizitorių balsu“, tačiau 
maždaug po vienerių metų ir entuziastų sluogs- 
niuose jau buvo konstatuota “tamsi kultūros fon- 
do ateitis'» Vis dėlto pati kultūros fondo idėja 
tiek Jungtinėse Valstybėse, tiek D. Britanijoje ir 
kitose lietuvių bendruomenėse tebėra gyva. No- 
rint, kad toji idėja nebūtų sukompromituota (pa- 
vojaus esama), bet realizuota, reikia visų pirma 
susiprasti dėl kultūros fondo tikslo ir organiza- 
cijos. 

Ar kultūros fondas yra lietuvių kultūrai ug- 
dyti, ar tik jos ugdymui remti? Kitaip sakant, ar 
kultūros fondo uždavinys vyra tiesioginė interven- 
cija tautinės kultūros ugdyme, pvz., steigiant ir 
išlaikant mokslo bei meno istaigas, leidžiant žur- 
nalus, mokslo bei meno veikalus, ar tik netiesio- 
ginė, aprėžta materialinių išteklių telkimu tau- 
tinei kultūrai remti. Nuo to, kuris bus kultū- 
ros fondo tikslas, priklauso io veiklos pobūdis, 
apimtis ir iš dalies jo struktūra. : 

VLIKas yra priėmęs nusistatymą, kad kul- 
tūros fondas yra “tautinei kultūrai remti ir pa- 
laikyti"? institucija. Tokios institucijos pirmasis 
uždavinys būtų mobilizuoti kultūros reikalams 
Iėšas. Šis momentas turi būti respektuojamas. su- 
darant fondo organizaciją, nes anaiptol nekiek- 
vienas kultūros entuziastas vra sykiu gabus 1ė- 
šoms organizuoti. Antra vertus, kultūros fondo 
uždaviniams vykdyti yra svarbu ne tik jo aktyvų 
geri organizatoriai-finansininkai, bet ir io pasy- 
vų autoritetingi tvarkytojai-kultūrinnkai. Taigi 
kultūros fondo organizacija turi remtis tam tikra 
finansininkų-kultūrininkų sinteze. Jeigu tinkamų 
paiamų mobilizuotojų kvalifikacijos nesunku nu- 
statyti, tai nuspresti autoritetingi fondo išlaidų 
Čisvonuotojai-kultūrininkai jau yra daus suūn- 
kiau. Jei fondo išteklių organizavimas tėra fi- 
nans'nės plotmės reikalas, tai fondo išlaidos kul- 
tūrai remti yra daus daugiau. kaip vien tik fi- 
nans'nė overacija. Kultūros fondo parama bet 
kuriam kultūrinės kūrybos žvgiui sykiu bus pa- 
rema ir tam tikrai pasaulėžiūrai, nes kultūrinė 
sritis savo esme yra pasaulėžiūrinė. Kultūrinė 
kūryba ir pasaulėžiūra turi organinės sąveikos. 
Tad pisu suvokti, kad lietuvis. teikdamas kul- 
tūros fondui lėšų, turi teisės norėti, kad ios būtų 
naudojamos paremti tai kultūrinei kūrybai. ku- 
rią apsprendžia jo paties pasaulėžiūra. Tatai 
praktiškai tera imanoma pasiekti kultūrinės sa- 
vivaldos rėmuose. Tačiau mūsosiose sąlygose 
kultūrinė savivalda tėra nepasiekiamas idealas. 
(€) kiekvienai pasaulėžiūrai organizuoti savaii 
kultūros fondą būtų tautinės kultūros atžvilgiu 
nelaimingas atsitikimas. Lietuvybės išlaikymo 
Imperatyvas įpareigoja mus, nežiūrint mūsų pa- 
saulėžiūrinių skirtumų, susiprasti dėl vieno ben- 
dro visoms pasaulėžiūroms kultūros fondo pasau- 
lio lietuvių bendruomenės plotmėje. Pasaulio lie- 
AL aso plotmėje todėl, kad privati- 

yvos kultūros fondas tiek materialinio 


pajėgumo, tiek moralinio autoriteto atžvilgiu jo- 
kių atveju negali prilygti tos rūšies bendruome- 
nes institucijai. Žinoma, ir bendruomenės orga- 
nai nevisada galės priversti tautietį savo įnašą 
kultūros fondui atiduoti, tai betgi jų moralinis 
spaudimas ir kitos organizacinės priemonės ne- 
palyginti labiau įtaigos šia prasme mažiau susi- 
pratusį lietuvi, nekaip bet kuri privatinė inter- 
vencija. Laiko atžvilgiu pirmiau turi eiti ben- 
druomenės organų sudarymas, o jie jau pašauks 
gyveniman kultūros fondą. Todėl visi tie, kurie 
nuoširdžiai susisieloję kultūros fondo likimu, pir- 
moj eilėj savo pastangas tenukreipia paskatinti 
bendruomenės organų sudarymą ten, kur jis tau- 
tinės bendruomenės nelaimei vis delsiamas. 


Žinoma, ir bendruomenės organizaciją lydės 
tos pačios žmogiškosios silpnybės ir ydos, kurios 
savo ipoteka slegia visas mūsų organizacijas: 
žmonių nepalankumas visuomeninei tarnybai, 
ramybės ir patogumų pomėgis, vidinis netikru- 
mas viešai išpažistamo ir prisiimto uždavinio te- 
sėjimu, kasdienio gyvenimo srovės įkyri trauka 
susilieti su vietine aplinka, gyvenimo vargų bei 
rūpesčių naštos sukeltas nuovargis, apatija vis- 
kam, kova dėl būvio, savinaudiškas asmenišku- 
mas, pavydas, asmeninės ir partinės ambicijos, 
mūsų išsibarstymas po visą pasaulį... Tačiau 
jeigu Lietuvos bernelis, mergelė prieš 40—50 
metų be NCWC, be BALF pagalbos ir globos, su- 
siradę kelius į užjūrius, sugebėjo ne tik gražiai 
įsikurti ir priaugančiajai kartai geresnes sąly- 
gas sudaryti, bet ir su nuostabiu patvarumu 
įstengė išlaikyti lietuviškąją dvasią ir tradicijas, 
sugebėjo suorganizuoti šimtus parapijų, dešimtis 
draugijų, leisti dienraščius, savaitraščius ir žur- 
nalus, sudėti Lietuvos nepriklausomybei milijo- 
nus dolerių, o šiais mūsų tautinės bendruomenės 
didžiojo negando metais sugebėjo suorganizuoti 
tokią efektingą politinę atstovybę kaip ALT ir 
tokią veiksmingą šalpos organizaciją kaip BALF, 
sugebėjo suorganizuoti dešimtis tūkstančių ga- 
rantijų tremtiniams iš visokeriopo skurdo ir su- 
nykimo išgelbėti, — tai argi jau vien tatai ne- 
sako, kad Lietuvių Chartos kodeksas neliks tik 
padangių aidas, ir kad bendruomenės organiza- 
cija gali ir turi būti tie tautinės bendruomenės 
namai, į kuriuos kiekvienam atviros durys ir 
niekas neklausia, kokios partijos, kokios pasaulė- 
žiūros nario bilietą turi. 


Ogi šį jau svetimos aplinkos išmėgintą išei- 
vijos kontingentą dabar papildo ir atjaunina 
tremtininkiškasis kontingentas. Tremtiniai ne 
tam išsinešė laisvosios Lietuvos dalį, kad ją pa- 
laidūniškai paleistų į visus keturis vėjus, bet tam, 
kad per juos būtų gyva Lietuva. Tremtinio už- 
davinius gražiai yra nusakęs prof. J. Girnius: 
“plikas savo gyvybių išsaugojimas dar nepate!- 
sins mūsų, kad palikome Lietuvą. „Gimtosios te- 
vų žemės palikimas visada lieka didelė kaltė ... 
tautiniu požiūriu Lietuvos palikimo kaltę mumyse 
gali nuplauti ir mus išteisinti tiktai viena: to- 
Iesnė kova už Lietuvos laisvę ... Laikykime šita 

prasme ir savąjį Lietuvos palikimą ne paprastu 
išbėgimu iš namų vien dėl to, kad juos užgulė 
sunkūs debesys, vadinasi, pačią sunkiausią va- 
landą, o greičiau karių pasitraukimu iš vienų ko- 
vos pozicijų į kitas. Išlikime tokiais, kad galėtų 
būti apie mus pasakyta: paliko jie savo namus, 
bet nepaliko kovos lauko. Tik tokiais išlikę, turė- 
sim teisės atvirai pažvelgti į tenai likusiųjų 
akis... Netekus savosios valstybės, laisvės kova 
virsta kova už tautinės gyvybės bei tautinės są- 
monės išsaugojimą ... Mumyse liks Lietuva gy- 
va, nors ir kaip ilgai ji būtų svetimųjų pavergta. 
Mes visi — Lietuvos gyvybės saugotojai ... Kiek 
mes išsaugosime savo lietuviškumą, tiek bus iš- 
saugota ir pati Lietuva..“)  Praktiškos tam 
priemonės — bendruomenės organų, tarp jų 
kultūros fondo, sudarymas yra pačios svarbiau- 
sios. 


1) Juozas Girnius: “Tautiniai mūsų uždaviniai trem- 


tyje". 

Dvylikos brolių įuodvarnių sesuo Rūtelė, norėdama juos 


SUKAS LAUŽO DŪMAI 


37 Medžiuose, Kuoruose 
Riteriai porose 
„Ragana, K Stovi, užtaisę ginklus; 
Lauže tuoj degina! Raganą drąsią, 
šaukia uždusus minia; Valkatą dvasią 
Vania Pas Seks kilpinėlis taiklus. 


Bėga iš menės, — 

Džiugina dvarą žinia. 

žemę palaistę, 

Vyrai į aikštę 

Rita smalos statines, 
Spiečias į talką, 
Kelmus jie velka, 
Krauna skilas pušines. 


šoka merginos, 

Plaukus dabinas, 

Vilgo rankas kvepaluos: — 
Miško pelėdą, 

Didžia jų gėdą, 

Kylančios liepsnos nušluos. 
žabarus treškina, 
Marčią lyg meškiną 
čia jie surišę rūkys; 
Laužą sukrovę 

Ir nusispiovę, 

Laukia uždengę akis. 


Ponai sušilę 

Ragina pilį 

Veržtis pro salių duris. 
Nešamos kėdės, 

Ten atsisėdęs 

Juoksis teisėjų būrys. 


Būgnai sutrinksi, 


“Ragana, ragana! Minios jau linksi 

Kaukas ją lakina!" — Prieš jų teisėjus didžius; 
šaukia po kiemą vaikai, — šie pasipuošę 

Aikštėn išvilkus, Aikštėje drožia 

Staugs ji kaip vilkas, Dairos po dvaro medžius. 


Kad ją išgirstų miškai. 


“Ragana! Ragana! 


šianakt taip švokštė Vyrų Jau vedama!" — 

Viesulai bokšte, Minios įtužusios šaukia, — 

Krankė palangėj varnai; "Ragana! Ragana!" 

Gal, jie įtužę šunes net skalina, 

Maišo giružę, Katės palangėmis kniaukia. — — — 


Klykia, kad žūsta jinai. 


Pelkėj ten lepinas, 
čiulpdama letenas, 
Laumė kaip velnias baisi; 
Kartais pakyla, 

Drasko ji šilą, — 

Tyška šaltiniai visi. 

Veda Rūtelę vyrai ginkluoti, 
Visą sukaustę grandim; 
žmonės įsiutę ima grūmoti, 
Žmonės kalpos Svaidyti ją akmenim. 

Lėks į pagalbą, 
čČiurkšlėmis laužą užlies, 


Eina lieknutė i 
Draude Bavogus „ galvą nuleidus, 


PAULIUS JURKUS 


išvaduoti, prižadėjo danų 

i i i iū ivedė į pilį ir ją vedė, 
dvylika metų. Ji gyveno miške. Ten surado karaliūnas, parsivedė į pi | Ė, 
nepaisydamas papročių nei karaliaus draudimo. Jos pamotė ragana gimstančius vai 
kus išmesdavo pro langą ir visokiais būdais apgaudinėdavo dvarą. Pagaliau teisėjai, ne- 
laukdami iš karo grįžtančio karaliūno, Rūtelę apkaltino raganavimu Ir nuteisė mirti. 


Nešis per stogus, 
Ugnį paleis ant pilies. 


Supas lyg nendrė jauna, 
Dengia jos žvilgsnį, balstančius veidus 
Skraistė mirties rūškana. 


Porą tik žingsnių — nieko nejausi, 
širdį sulydys liepsna! 

Girdi, kaip vėjas kužda į ausį: — 
“Džiaukis kvailybės diena!" 


“Rūta, skubčki!"' — tartum kas sako, — 


“žaizdos ant laužo užgys! 
Ten ant žvaigždėto dangiško tako 
Skrisi lyg pievų drugys..." 


Eina bejėgė, smilga palinkus, 
Velka sunkias grandines, 
Staiga sustoja, dairos aplinkui 
Į nirtulingas minias. 


Kur ji tik žvelgia, veidą jie gaubia, 
Traukias į minią gilyn, 

Tartum išvydę raganą siaubią, 
Nori pasprukti šalin. 


Lūpos suvirpa, rodos, lyg žodi 
Dvaro bajorams sakys; 

Pilkas šeščlis vėl pasirodė, 

Vėl ji nuleido akis. 


Lenkias teisėjam ir patarėjam, 
Tartum sakytų sudie, — 
Nuienkia galvą sodam ir vėjam — 
Juk paskutinis — šiandie... 


Tik karalienš, tyliai priėjus, 
Ja pabučiavo veidan: 
“Knygos rašytos valdo teisėjus, 
Dukra, atleiski tu man. 


Meile lydėjau tavąjį kelią 
Per mūsų dvaro menes; 

Už šitą žodį, girios vaikeli, 
Gal neužbursi manęs — — —" 
Kam čia parūpo rūmų vargdienė, 
Kaiba lyg būtų žmogus? 

Rūta pažiūri, bet karalienės 
Slepiasi žvilgsnis baugus. 


Vyrai prišokę, velka Rūtelę, 
Riša ant laužo virve, 

Seniai teisėjai titnagą skelia, — 
Kibirkštys trykšta srove. 

Kurgi tu, Rūtele, 
Galva nešukuota? 
Tau dvariškiai kelia 
Gedulingą puotą. 


Plyšta jau statinės, 
Varvina degutą — 
Tarp pilies auksinės 
Tavo lyg nebūta. 


Tartum pasiklydus 
Užėjai čia naktį, — 
Nūn tarnai išdidūs 
Ima laužą degti, 


Ji į tolį žvelgia, — 

— Debesėlis šilko, 
Girios susitelkę 
šventą žemę smilko... 


Dar toliau už upių 
Jos laukai gimtinės, 
šlama įsisupę 
Varpos sidabrinės. 


žeme, tėviškėle, 
Nesulauksi sesės, — 
Vartelius užkėlė 
Vakaras prigesęs. 


Prie tavęs spindėsiu, 
žvaigždele atklydus, -- 
Kelsis iš griuvėsių 
Tavo rūmai didūs. 


Viešpatie galybių, 
Kurs mane sutvėrei, 
O suteik stiprybių 
Tavo lauko svėrei. 


Stiprink mano ryžtą, 
Lūpas surakinki, 
I namus tegrįžta 
Juodvarniai laimingi! 


Tu mane sukrovei 
Lyg ramunės žiedą, 
Tegu tavo šlovei 
Mano laužas gieda. 


O ugnie, sesute, 
Tyliai pasikelki, 
Būki man gerutė — 
Peiliais nesugelki. 


Jau ugnelė trata — 
Jos galva nusvyra, 
Spiečiasi į ratą 
Tūkstantinė vyrų. 


Jie linksmi kvatojas, 
Ir aplinkui šliaužo: — 
“Pakbučiuos tau kojas 
Kibirkštėlės laužo!" 


Kur sustoję liepos, 
Kur saugi palaukė, 
Minioj pasislėpus 

Pamotė jos šaukia: 


“Rieskis kaip gyvatė, 
Būk ugny laiminga, 
Niekas juk nematė, 
Kur vaikai pradingo! 


Tai čirškčk, gražuole, — 
Tau keliai žvaigždėti' 
Rūpestis prapuolė, 
Podukrą kur dėti! 


Ragana taip klykia, 
Kad net skamba rūmai, 
O po aikštę nykią 
Sukas laužo dūmai, 

Mūsų krašte*) sutinkamas įvairių pavidalų 
kryžius yra labai būdinga lietuviškosios krikščio- 
nybės apraiška, kilusi iš tiesioginių lietuvio san- 
tykių su Dievybe ir išsivysčiusi kiek neįprasto- 
mis, arba tariamai “nekrikščioniškomis"', lytimis. 
Todėl lietuviškojo kryžiaus kilmės beieškant, ne 
vieno mūsų tautotyrininko buvo padarytas šuo- 
lis prieškrikščioniškojon senovėn ir pradėta jis 
kildinti iš senojo antkapinio stulpo, kuris jau iš 
labai senų laikų turėjęs būti statomas mirusia- 
jam ant kapo. Ir ši, J. Basanavičiaus, išvestinė 
lietuviškojo kryžiaus kilmės prielaida, anuo me- 
tu (1912) sukėlusi ir gana daug triukšmo, dau- 
gelio rašiusiųjų buvo prisiimta ne tiek dėl jos 
mokslinio patikimumo, kiek iš lietuviškosios sa- 
vigdrbos, iš noro parodyti savo senąją, perdėm 
lietuvišką, kultūrą visam pasauliui, ir todėl šian- 
dieną ji mūsuose tiek įsišaknijo, jog nuolatos vi- 
sų kartojama ir net tapo vienintele, nežiūrint, 
jog visa “lietuviškoji trakologija'' senokai jau pa- 
laidota. 

J. Basanavičiaus išvestinė lietuviškojo kry- 
žiaus kilmės prielaida, kuri seniau daugelį įtikin- 
davo ir labai gausiais mokslo duomenimis, iš es- 
mės yra labai silpna, nes atremta į kitas dvi, viena 
iš kitos vedamas prielaidas, — lietuviškųjų sta- 
bų buvimą ir lietuviškąją trakų-frigų giminystę. 
Pirmoji iš jų iki šių dienų paliko dar mokslo duo- 
menimis neparemta ir priklauso romantinių die- 
nų tautotyrai, o antroji — visiškai sugriuvo. To- 
dėl ir mūsų kryžiaus tiesioginis iš antkapinio stul- 
po kildinimas yra daugiau tautinės romantikos 
————— 

*) Iš didesnio darbo vieno skirsnio santrauka. 

LIETUVIŠKASIS KRYZIUS 


IR JO KILME 


A. MAŽIULIS 


palikimas, kuris dar vieno kito iš mūsiškių senu 
įpratimu palopomas, tačiau nevisada jau įtikinąs, 
ir tuo pačiu paskatinąs visą klausimą naujai iš- 
kelti bei kitų sprendimų paieškoti. 
Lietuviškasis kryžius savo lytimi nėra vie- 
nodas, — būtent lentinis bei sklastinis arba klos- 
tinis, krikštas, vien tik mūsų pajūryje tesutinka- 
mas, stoginis (stogiastulpis) bei kryžminis kry- 
žius ir įvairiausios pastogėlės (koplytėlės); jis 
nėra vienodas ir savo reikšme, — saugos prie- 
monė, padėkos ar prašymo auka ir mirusiajam 
paminklas arba jo paskutinė dalis. Kiekviena 
mūsų kryžiaus lytis tenka visai atskirai aptarti 
labai glaudžiame santykyje su jo reikšme bei pa- 
skirtimi (ko iki šiol nebuvo daroma), nes gana 
dažnai jo paskirtis sąlygoja ir jo pavidalą. 


Krikštas 


Lentinis ir sklastinis krikštas tesutinkamas 
vien tik mūsų pajūryje, t. y. Maž. Lietuvos ir 
Klaipėdos krašto protestantiškose kapinėse; jų 
esama taip pat tarp evangelikų ir Latvijoje. 

Lentinis krikštas siekia arti vieno metro aukš- 
čio ir išpiaunamas iš įvairaus dydžio medžio len- 
tos. Pats krikšto pavidalas labai įvairus, nes kar- 
tais primena augalus, kartais įvairius vabalus ir 
panašiai, jau nekalbant, kad jis papuošiamas arba 
išdažomas įvairiomis širdelėmis, paukšteliais 
ir t. t. (V. Kalvaitis, 64 psl.), kas šiaip kryžiuose 
nesutinkama. Labai dažnai krikštas statomas gale 
mirusiojo kojų (kryžius tik galvūgalyje), pa- 
prastai laidotuvių dieną, ir maža turi krikščio- 
niškųjų ženklų, todėl jis įvairių tyrinėtojų daž- 
niausia laikomas paveldėtuų iš nekrikščioniškosios 


senovės, t. y. išriedėjusiu iš senųjų antkapinių 
paminklų (A. Bezzenberger, R. Dethlefsen, J. 
Basanavičius, P. Galaunė, KI. Čerbulėnas, M. 
Alseikaitė-Gimbutienė). Tačiau šio krikšto vien 
tiktai protestantiškose ir visą laiką vokiškais po- 
tvarkiais varžomose kapinėse išlikimas jau sa- 
vaime yra didelė mįslė, slepianti labai neaiškia 
o gal ir nebeatsekamą kryžiaus kilmę. “ 
Protestantizmas aplamai buvo tautinių pa- 
pročių bei viso senojo tautos palikimo didžiausias 
priešas: jis niekino ir kovojo prieš katalikybės 
sukrikščionintuosius bei iš senovės paveldėtuo- 
sius visokiausius papročius ar ženklus, iškelda- 
mas ir visur tik skatindamas gryną bei protinę, 
t. y. kiek tik galima daugiau nuo įvairių papro- 
čių bei apeigų nuvalytą krikščionybės lytį. To- 
dėl šiandieną visoje Europoje, neišskiriant ir Lie- 
tuvos bei Prūsijos, grynai protestantiškosios apy- 
linkės kiekvienam tautotyrininkui yra daugiau 
ar mažiau išmirusios, nes ten žmogus jau iš seno 
yra Įvairios nuostato raidės susaistytas, ir visa jo 
senovė iš esmės sunaikinta bei suniekinta. 


Maž. Lietuvos protestantizmas taip pat nebu- 
vo kitokis, bet dar kovingesnis, nes ėjo su visu 
vokiškuoju atkaklumu, įvairių įvairiausiais nuo- 
statais bei visomis kitomis priemonėmis kovoda- 
mas prieš visus lietuviškuosius ir katalikiškuo- 
sius papročius, su jų tautine išraiška, visur tema- 
tydamas tik “balvonystes'' ir “popiežystes" (Plg. 
Dan. H. Arnolds, J. Gerullis, 1578 m. Jurgio Fri- 
driko įsakymą, Wolfenbuetelio Postilę; K. Done- 
laičio nuomone apie lietuviškąsias dainas: “Kiau- 
liškas dainas dainuot ir žviegt užsimanė“ ir pas- 
tarųjų dienų Klaipėdos krašto “susirinkiminin- 
kus“). Tuo būdu veikdamas, jis įstengė sunai- 
kinti mūsuose beveik visus papročius, dainas ir 
kita, tačiau kažkokiu, visiškai nesuprantamu bū- 
du aplenkė krikštus, net savo tiesioginėje pri- 
klausomybėje (kapinėse) juos pakentė ir globo- 
jo. Juos. daugelio mūsų tautotyrininkų nuomo- 
ne, jau daug anksčiau (1426) ir katalikiškasis 
Sambijos vysk. Mykolas buvo užkabinęs, įsaky- 
damas: “ut nullam crucem circa sepulchra mor- 
tuaorum locent et ut guilibet jam positas abscin- 
dat, sub pena III marc, mesietas ecclesiae et alia 
mMedietas iudici'. 

Iš šio labai neaiškaus katalikų vyskupo drau- 
dimo, kuris greičiausia buvo taikomas ne kiekvie- 
nam apskritai,-bet tik “negražiam" kryžiui, kas 
daug kartų vėliau pasitaikė ir D. Lietuvoje, ir iš 
visu šimtmečių vėlyvesnės J. Laskowskio-Lasic- 
kio (1615) žinutės. jog žemaičiai “kriksthos cru- 
ces in tumultus sepultorum custodit“', padaroma 
labai toli siekianti šuolinė išvada, “kad panašios 
antkapinių paminklų formos taip glaudžiai su- 
rištos su mūsų liaudies dainomis, buvo praplitu- 
sios XVI a. ir Žemaitijoje, ir tik vėliau Bažny- 
čios vadams draudžiant — pakito. Tuo tarpu Maž. 
Lietuvoje, įsigalėjus naujai religinei srovei ir 
protestantų kunigams krikštų formų nedrau- 
džiant statyti, išsilaikė net iki šių dienų" (Čerbu- 
lšnas, 42). Tačiau ši jungtinė prielaida mūsų 
krikštų nei kilmės, nei jų išlikimo klausimo dar 


neišsprendžia, nes tiesiog keista ir nesupranta- 
ma, kad didžiai su visokia pagonybe kovingas 
protestantizmas būtų taip staiga pasikeitęs ir lie- 
tuviškąji, taigi perdėm nekrikščionišką, antkapinį 
paminklą būtų nuostabioje ramybėje palikęs, net 
savo globon pasiėmęs o jam jau ir katalikiška- 
Sis, — būtent pagal visus protestantus nesupran- 
tas tikrosios krikščionybės ir prisigėręs visokios 
Pagonystės", — Sambijos vyskupas dar 1426 m. 
taip žiaurią ištarmę parašė. O kad šį, jau katali- 
kų pasmerktąjį, krikštą iš mirties gelbėti ir glo- 
boti būtų pasišovę protestantai vien iš savo nu- 
sistatymo prieš katalikybę, taip pat prileisti ne- 
Įmanoma, nes tam prieštarauja ano meto visa 
gyvenimo tikrovė. Ir todėl šiandieną jau daug 
tiksliau anos didžiosios kryžiaus jungties atsisa- 
kyti, nes Man atrodo, kad Sambijos vyskupo su- 
minėtasis “kryžius", Laskowskio-Lasickio “krikš- 
tas“ ir dabartinis Maž. Lietuvos lentinis krikštas 
vis tik nėra tas pats, bet visiškai skirtingi ir ne- 
beturį tos pačios tįsos. Pirmasis, Sambijos vys- 
kupo minimasis kryžius, mums visai neaiškus ir 
nežinomas, būtent galėjo būti pasmerktas dėl 
savo pavidalo arba dėl naujai susidariusių pa- 
pročių, nesuderinamų su krikščionybės dvasia 
(pzv. vaizdinis mūsų tautos galvojimas iš jo pa- 
darė “stabą" ir tauta pradėjo šį kryžių “mai- 
tinti" vėlėms skirtąja košele ir t. t., ko vieną kitą 
smulkmeną ir dabar pastebime). Antrasis, Las- 
kowskio-Lasickio krikštas, tėra paprastas kapo 
kryželis, kuris galėjo turėti dar mažą stogelį, ir 
jungtinas su sklastiniu arba klostiniu krikštu, 
šiandieną dar nevisai išmirusiu mūsų pajūryje; 
su pastaruoju, t. y. mažuoju, arba tikriau — že- 
muoju, kapų kryželiu jį tebesieja ir pirminė 
(gudiškoji) šio žodžio reikšmė (plg. Pr. Skar- 
džius, 290). O tretysis, kurio protestantizmas ne- 
pasmerkė, tikriausiai gali būti koks nors vokiš- 
kasis atneštinukas, prigijęs mūsų žemėje ir visiš- 
kai antriniu būdu paveldėjęs slaviškąjį “krikš- 
to? vardą, būtent antkapinėje lentoje įpiauna- 
mieji kryželiai, tuo metu žmonių “krikštais“ 
buvo vadinami, o vėliau išplėsti ir visai lentai. 
Pastarajai lentinio krikšto kilmės prielaidai ryš- 
kiausiai pritaria jo artimiausieji giminaičiai Po- 
meranijoje, teišmirę visuotinai tik XIX a. an- 
troje pusėje (plg. E. Friedel u. R. Mielke, pav. 
158; W. Borschers, VI: 12 ir 92 psl. G. Buschan, 
40 psl. — krikštas gali būti ir iš Prūsijos kilęs). 
Taip pat su mūsų kai kuriais lentiniais krikštais 
nemažiau gali būti giminingi, dar Prūsuose tebe- 
sutinkami, visai kitos rūšies, būtent iš storos len- 
tos-stulpelio padaryti antkapiniai stulpai (Deth- 
lefsen, XXV: 9, 10, 13, 14...), kurie primena 
gotiškuosius stulpus, ir gana Alpių kraštuose bei 
kituose Vokietijos vietose išplitusios pakravinės 
lentos, arba pakravės (Totenbrett), kurios mū- 
suosna galėjo būti parsineštos iš Salzburgo, West- 
falijos ir kitų Vokietijos sričių protestantiškųjų 
ateivių, įsikuriančių tuščiose Prūsijos žemėse, 
ypač XVIII a., po didžiųjų karo ir maro metų. 
Šią paskutinę mano prielaidą taip pat paremia 
ir labai būdinga mūsų krikštui tyla: jis buvo čia 
vokiečio protestanto atsineštas, taigi įprastas ir 

“krikščioniškas (protestantiška prasme), todėl 
ir nebebuvo jau gyvo reikalo dėl kažkokios “po- 
piežystės" ar “pagonystės" jo plūsti; bet tik pa- 
skatinti ir toliau palaikyti. 

Mūsų lentinius krikštus vienon giminystėn 
su vokiškaisiais suvedus ir tuo pačiu juos “nulie- 
tuvinus"', gali būti šiai mano prielaidai dar labai 
stipriai prieštaraujama, nes jų išpiaustymas ir ki- 
tos puošybinės smulkmenos daug kuo nuo vaka- 
rietiškųjų giminaičių skiriasi (plg. Hein, J. 
Schrameck, K. Spiess ir kt.), ypač gi niekur kitur 
nesutinkami “visoki vabolai ir rupūžės“ (plg. 
Dethlefsen, IX: 2— 4; XIII: 39, 47 ir iš dalies — 
IX: 28—32; M. Alseikaitė-Gimbutienė, pav. 12, 
iš H. Clases), ką M. Alseikaitė-Gimbutienė, pasi- 
remdama P. Dusburgo žinia: “volatilia, guadro- 
pedia ociam usgue ad bufonem" (SRPr I, 53), 
labai įdomiai sujungia su senuoju mūsų vėlės 
perėjimu į augalus ir gyvulius. Tačiau, nors ši 
jungtis su senuoju lietuvių tikėjimu ir labai mie- 
la bei greitai jų kilmę išaiškinanti, vis tik šios 
lyties visus (“vabalinius" ir “augalinius") krikš- 
tus noriu laikyti barokinės įtakos padaru, paska- 
tinusiu lietuvio išraiškinį žaismingumą, kurį itin 
atskleidžia mūsų stogų žirgeliai (plg. Dethlefsen, 
VII: 22—26: IX: 3, 11 ir XIX: 1—4, 15 ir su 
XIII: 13—15, 47; IX: 28—32), kėdžių atkaltės 
(t. p. X: 9—15) ir panašūs dalykai. Taip pat ir 
mūsų lentinių krikštų visoki “paukšteliai" gali 
būti su vėle-paukšteliu labai mažai tesusiję, nes 
juos gausiai sutinkame įvairiuose kituose ano 


meto barokiniuose balduose, k. a. 1794 m. spin- 
toje (t. p. XI: 8) suole (X: 17) ir t. t., o visokios 
širdelės vėl galima sutikti stogų pagražinimuose 
(VII: 19, 21, 26), krėslų atkaltėse (X: 9—12, 
15) ir pan., kai įvairūs jau kiti, išdažyti puošme- 
nys dar daugiau juos su vokiškaisiais vienon 
draugėn sujungia. 

Sklastinis arba klostinis krikštas, tikriau — 
sklastinis kryželis, yra visiškai žemas (50— 
100 cm), ir: jo sklastos labai dažnai net iki pat 
žemės nutysusios. Šie žemi sklastiniai krikštai 
paprastai statomi tik galvūgalyje ir atrodo gana 
krikščioniški, todėl jiems išlikti net ir protestan- 
tiškose kapinėse nebuvo sunku. 

Iki šiol sklastinius krikštus buvo įprasta vie- 
non draugėn su lentiniais jungti ir drauge iš se- 
nojo antkapinio paminklo kildinti, telaikant juos 
vien tik lentinio krikšto paprasta raidos atšaka 
arba net tįsa. Tačiau šie krikštai iš esmės yra 
skirtingi tiek savo kilme, tiek ir prasme. Jei len- 
tinis krikštas yra pakravinių (Totenbrett) lentų 
vaikaitis, tai sklastinis kryželis — Vak. Europos 
žemojo medinio kryželio palikuonis. Su Vakarais 
jį sieja ne tik išplitimo sritis (Rytų Lietuvoje jie 
tepasirodė po I pasaulinio karo), bet ir žemu- 
mas: visoje Vokietijoje bei jos įtakos (protes- 
tantiškuose) kraštuose paprastai visose kapinėse 
yra tik žemi kryželiai (plg. K. Groeber), nežiū- 
rint, ar jie būtų kalvių iš geležies padaryti, ar 
medžio bei akmens (plg. Suehnekreuz, Pestkreuz 
ir kt., žr. W. Dreyhausen). Jau ir J. Basanavi- 

čius, nagrinėdamas šiuos žemus, ypač sklastinius 
kryželius, buvo pastebėjęs, jog kryžiai su stoge- 
liais daug kur Vidurio ir Pietų Europoje sutin- 
kami (L. Kr. 17—18), tik jie ten esą retenybė 
(18), todėl ir vienon draugėn su mūsiškiais jų 
nebejungia. Ir nors šiandieną toks stogelinis pa- 
kelės medinis kryžius (paprastai žmogaus ūgio) 
anuose kraštuose gana retas, tačiau vis tik daž- 
nesnis, negu J. Basanavičius manė: jis, paly- 
ginti, dažnai sutinkamas Tirolyje bei kituose Al- 
pių kraštuose, Pietų Vokietijoje (plg. R. Schil- 
ling) ir kt. Nepamirština taip pat, jog ten ir me- 
dinio kryžiaus stogelis labai dažnai jau perėjęs 
net geležiniuosna kryžiuosna, išvirsdamas mažu 
skardos lankeliu (barokas!). Todėl ir mūsuose 
sutinkamas sklastinis bei kitoks žemasis kapų 
kryželis tenka laikyti svetimu, atkilusiu iš Vak. 
Europos, kurių ten seną kilmę paliudija jau 
1456 m. piešta miniatiūra (“Miracles de Notre 
Dame 1456“, žr. Reallex z. d. Kunstgeschichte 
II, 343). Tuo būdu ir šio krikšto lietuviškumo 
tenka ieškoti nebe jo kilmėje, bet tik atbaigiama- 
jame pavidale, k. a. sklastose bei jų puošyboje, 
kas nepaprastai sutinka ir su visa mūsų gyvena- 
mųjų trobesių bei įvairių daiktų puošyba, arba 
jų papročių visumoje, būtent medžio parinkime 
(ąžuolas, liepa ...), sklastos reikšmėje,kurių ilgis 
esąs tiesioginiame santykyje su moters amžiumi 
ir panašiai. 

Visus šiuos paskirus duomenis glaudžiant, 
galima pasakyti, nors toks pasakymas daugeliu 
atvejų gal ir nėra mums visai naudingas, jog visi 
Maž. Lietuvos ir mūsų pajūrio krikštai, arba ant- 
kapiniai paminklai, savo kilme nėra lietuviški, 
bet atneštinukai, prigiję mūsų žemėje. Lentiniai 
krikštai yra įvairių vokiškųjų pakravinių lentų 
vaikaičiai, o žemieji, stogeliniai arba sklastiniai 
kryželiai — taip pat Vak. Europos senųjų kry- 
želių palikuonys. Tiek vieni, tiek antri Prūsuosna 
drauge su įvairiais vokiečių ateiviais parsirado, 
kada šie tuščiosna prūsų sodybosna kilo, o vėliau 
dažnai jau su vietiniais gyventojais maišėsi. Pro- 
testantiškajai vadovybei įsakmiai su krikštais 
nekovojant, bet gal dar paskatinant, galėjo jie 
visiškai paprastai lietuviškosna kapinėsna pereiti 
(per mišrias šeimas ir kaimynystę). Juos čia 
lietuviškoji individualybė ilgainiui savaip per- 
sidirbo ir pagal savo polinkius apipavidalino, o 
tuomet jau prie jų prisirišo ir mūsų dienoms iš- 
laikė. Senojo antkapinio paminklo, apie kurį daug 
J. Basanavičius kalbėjo, mūsų krikštuosna perė- 
jimas būtų galimas, jeigu lietuviai juos tikrai bū- 
tų turėję. Apie tai teks dar vėliau platokai kal- 
bėti. 

Kryžius 


Katalikiškosios Lietuvos kryžiai bei koply- 
tėlės sudaro jau kitą, tačiau labai vientisą ir už- 
darą būrį, pasireiškiantį daug įvairesnėmis lyti- 
mis ir santykiais, negu protestantiškieji. Toli- 
mesniam mūsų reikalui tenka išskirti: stogimis 
arba stulpinis, kryžminis, šv. Benedikto, ūkme- 
ninis kryžius ir mažas kryželis; taip pat — stul- 


pimės pastoviosios ir pakabinamosios bei įvairios 
kitos mūro pastogėlės (koplytėlės). 

) Stulpinis, arba stoginis, kryžius (stogiastul- 
pis) išskiria mus daugiausia iš kitų krikščioniš- 
kųjų tautų: jis yra net labai neįprastas, kadangi 
neturi pagrindinės kryžiaus savybės — kryžmos. 
Šiaipjau mūsų stulpinis kryžius yra visai papras- 
tas rašytinis stulpas, prie kurio prikaltas tik ma- 
žūs kryželis, viena kita stątulėlė, ir visa padeng- 
ta labai puošniu stogeliu, o patį stulpą dar bai- 
gia medžio ar geležies kryželis. Jie buvo stato- 
mi kapuose, mirusiajam dalį atiduodant (!) ir 
vaiduoklių bijantis; laukuose — nelaimingos 
mirties vietoje ir laukams palaimos prašant arba 
juos nuo ledų ginant bei pan.; prie šventųjų šal- 
tinių — Dievuliui padėkojant, ko nors prašant ir 
šaltiniui krikščioniškąją aplinką suteikiant (!); 
sodyboje — įvairiais, prašymo ir padėkos tiks- 
lais. Taip pat jų buvo pastatyta ir nekrikščio- 
niško, t. y. keršto tikslu. Antai, vienas tėvas apie 
1910 m. Daugailių apylinkėje (Utenos apskr.) 
pastatė stoginį kryžių (tuo metu jie buvo jau ne- 
bestatomi), kad jo dukters nuskriaudėjas išpro- 
tetų (!); Šalinėnų kaime (Daugailių valsč.) prieš 
1910 metus buvo pastatyti vieno žmogaus ke- 
turi (?) stulpiniai kryžiai ir du šv. Jonai, kada 
jis užmušė visos apylinkės rusą arkliavagį. Šiaip 
stulpinis kryžius teišlikęs vien tik Aukštaičių 
kapinėse ir dabar jau nebestatomas (pradėjo 
5 1928 m., kaip Nepriklausomybės pamink- 
as). 

Kryžminis kryžius mūsuose yra būdingas 
savo puošnumu, jog dažnai ir pati kryžma pra- 
dingsta. Šiaip jis dažniausiai sutinkamas viena- 
kryžmis, išskiriant Žemaičius, kur dažnai turi 
dvi arba net tris kryžmas. Jis statomas kapuose, 
laukuose bei sodybose — ir tais pačiais tikslais, 
kaip ir stulpinis kryžius. Iš kitų suminėtų tikslų 
Žemaičiuose yra dar žinomas “pavėtrės'? (maro) 
kryžius, turįs dvi kryžmas su penkiomis raidė- 
mis ir visuomet baltai nudažomas; nelaimingos 
mirties kryžius, kuriame išpiaunama arba išda- 
žoma tiek kryžiukų, kiek ten žmonių jau mirė, 
pvz. Biržuvėnų dvare (Luokės valsč., Telšių 
apskr.) prie sūkuringos Virvytės upės vietos yra 
pastatytas kryžius su 24 mažais, baltai išdažy- 
tais kryžiukais, nes tiek žmonių jau tenai esą 
nuskendusių. Taip pat žemaičiai stato kryžius, 
kad jų vaikai nemirtų (kapinėse). Iš Viduklės 
apylinkės yra žinių, jog buvo statytas ir keršto 
tikslu, būtent, kad viena mergaitė, sulaužiusi žo- 
dį, džiova susirgtų. Nėra jokios abejonės, jog 
kryžminis kryžius mūsuose tik 19 a. pradžioje 
visuotinai tepradėjo plisti ir, palyginti, greit nu- 
galėjo stulpinį, pirma jį išstumdamas iš sodybos, 
o paskui ir iš kapų. 

Š. Benedikto kryžius yra dvikryžmis ir be 
kančios, tik išrašytas raidėmis. Daugiausia jis iš- 
plitęs Aukštaičiuose, kur statomas kaimo laukuo- 
se, paprastai aukščiausiame kalne, jog ledai der- 
liaus nemuštų. Šis kryžius beveik visuomet — 
sudėtinis (viso kaimo, o kartais ir kelių). 

Akmeninis kryžius sudaro būdingą išimtį, nes 
senoji karta jam daug mažiau pagarbos skiria, 


63 


negu mediniam. Rytiečiuose plačiai žinoma, kad 
didžiausi atlaidai skiriami tik užmediniokryžiaus 
statymą (Kristus miręs ant medžio, bet ne ant 
akmens ar geležies kryžiaus!), kai už akmeninį 
ar geležinį tik jų dalį tegaunąs. Taip pat ir įžadų 
kryžius dažniausiai testatomas medinis, kai šiaip 
kapuose dabar jau pereinama ir prie akmeninio. 

Pats akmeninis kryžius mūsuose rodo grynai 
svetimą įtaką, nes jis buvo pradėtas statyti vie- 
tos bajorų; jie nusipirkdavo Varšuvoje, Vilniuje 
ar Rygoje geležinę viršūnę, dažniausiai nulietą 
liejykloje, ir įsodindavo akmens pagrindan. Pra- 
džioje toks kryžius buvo žemas, apie 20—30 cm, 
bet jis vis palengva aukštėjo ir šiandieną jau 
daug kur siekia iki 2—3 metrų. Taip pat 19 a. 
gale imta kalti jau ir visas kryžius iš akmens, ta- 
čiau labai aiškioje geležinės viršūnės įtakoje: 
buvo pritaikomas ant akmens pagrindo tik ne- 
didokas akmens kryželis. Tuo metu labai dažnai 
buvo užsodinama ir seno nuvirtusio, stulpinio 
kryžiaus geležinė viršūnė. 

Mažas kryželis sutinkamas mūsuose gana daž- 
nai prikaltas tiesiog prie medžio arba pastogėlėje 
(koplytėlėje); jį sutinkame visuomet prikaltą 
prie stulpinio, o kartais net ir prie kryžminio bei 
akmeninio kryžiaus; taip pat jį randame prie klė- 
čių ir gyvenamųjų namų durų, jų viršuje. Šių 
kryželių dydis svyruoja nuo 10 cm iki 1,5 m., o 
jų prasmės — taip pat labai ivairios. Pvz. prie 
klėties durų kalamasis mažas (10—20 cm.) kry- 
želis yra daromas paprastai iš šermukšnio, kad 
aitvarai naudos neišnešiotų. Jisai dabar pakeičia- 
mas jau labai dažnai pirktiniu, nebe šermukšni- 
niu, jau pašventintu kryželiu, prikalamu tiesiog 
ant sienos arba durų staktų viršutinio. Žemai- 
čiuose (Luokė ir kt.) toki pat maži, dažniausia 
pirktiniai kryželiai yra prikalami, vietomis ir iš- 
dažomi, prie kryžiaus ir turi nelaimės arba nelai- 
mingo ivykio reikšmę, t. y. jie prikalami prie 
kryžiaus, pastatyto nelaimingo įvykio vietoje, ir 
čia mažuoju kryželiu pažymima didi nelaimė, daž- 
niausiai susijusi su mirtimi; tokių kryželių pri- 
kalama tiek, kiek toje vietoje staigia mirtimi 
žmonių mirė arba kiek jų kita didi nelaimė iš- 
tiko (išlūžo koją ir t. t.). Taip pat reikia paste- 
bėti ir skirti, kad visuose stulpiniuose kryžiuose 
mažasis kryželis yra jų esminė dalis. Jis dažnai 
ir tiesiog prie medžio stiebo kalamas, o dabar pa- 
prasta kančia pakeičiamas. Seniau to nebuvo: 
seniau tik mažą kryželį prie stulpinio kryžiaus 
kalė, bet ne atskirą kančią. 

Prie medžio kalamas įvairaus dydžio (0,5— 
1,5 m.; pvz. Jonaikiškėse, Antazavės valsč., Za- 
rasų apskr. toks prikaltinis kryžius buvo apie 
2 metrų aukščio) kryželis buvo visuomet perka- 
mas ir, pašventinus ji maldykloje, prie išrinkto- 
jo medžio prikalamas vyresniojo šeimos vyro ar- 
ba seniausio kaimo senelio. Tokie kryželiai me- 
džiuose sutinkami gana dažnai sodybose, pake- 
ese, prie šventųjų versmių, bet dažniausiai miš- 
kuose, tiek prie kelių, tiek prie takelių, o kartais 
tiesiog jo gilumoje. Sodybose, pakelėse, ir prie 
takų jie visados yra matomi iš kelio pusės ir pri- 
kalti žemiau šakų, kad būtų nedengiami, todėl 

paprastai nuo žemės tik apie 1,5 m. tepakilę. Visi 
šie kryželiai prie medžių prikalami tais pačials 
tikslais (padėkos, prašymo ir saugos... .), kaip 
ir patys kryžiai statomi. Dažniausiai Juos kala 
neturtingieji, o didijį kryžių paprastai stato ūki- 
ninkas, nors kartais padėkos ženklan tokį kry- 
želį prikala ir turtingasis, kol jis už vieną ar kitą 
Dievulio malonę pastatys tikrąjį kryžių. Tokiems 
kryželiams visada parenkamas gražus medis, pa- 
prastai storokas ąžuolas, klevas, uosis, pušis, ber- 
žas..., bet niekados vaisinis. Medis palieka da- 
bar ir toliau augti, nes jo niekas nebekerta: jis 
tapo šventu, nes “jame Dievulis gyvena". Ir toks 
“pašventintas? medis tegalima nukirsti vien tik 
kryžiui arba “namams*' (karstui), nors papras- 
tai jis visad paliekamas augti, susenti ir senatve 
supūti, nes jau ir pats kryželis nelinkstama ki- 
tur iškelti, bet vienam sunykus, kitas jo vieton 
tuojau prikalamas. Todėl galima prileisti, jog 
daugelis šių dienų “šventųjų medžių", kuriuos 
saugo draudimas nukirsti, gali būti šiuo būdu 
atsiradę. 4 
Stulpinės mūsų pastogėlės mažai kuo tesiski- 
ria nuo paprasto mūsų stulpinio kryžiaus: stulpi- 
nis kryžius turi stogelį, po kuriuo aplink stulpą 
sutalpintos visos statulėlės, t. y. susidaro ketu- 
rios mažos, viena nuo kitos neperskirtos, stovy- 
lėlėms buveinės viename aukšte, o stulpinė pa- 
stogėlė turi jau pačiame stulpe iškartą (nišą) 
arba vieną buveinę ant paties stulpo galo. Tuo 
būdu visos šios buveinės turi didesnę ir nNe- 
suskirstytą erdvę, kurioje sutalpina ne tik po vie- 
ną statulėlę, bet ir jų būrius. Stulpinės pastogėlės 
buvo statomos tais pačiais tikslais, kaip ir kry- 
žius; sodybose jos pasirodydavo kaip saugos prie- 
monė arba padėkos-prašymo auka, paežerėse bei 
paupėse statomas šv. Jonas, saugąs Žmones nuo 
skendimo arba prieš vaidulius ir t. t., tačiau stul- 
pinių koplytėlių beveik nepasitaiko kapinėse. 
Pastoviosios pastogėlės statomos tiesiog ant 
didelio akmens arba ant didesnio akmeninio pa- 
grindo. Jos dažnai esti didokos, kartais siekian- 
čios iki 2 m. aukščio ir talpina vieną didelę sta- 
tulą arba jų visą būrį. Tai itin būdinga žemai 
čiams. Tenka pastebėti, kad šių pastogėlių pavi- 
dalas labai dažnai panašus i daug kur praplitu- 
sias dvarų koplyčias; gana dažnai jos primena ir 
mūsų krašto medines maldyklas (bažnyčias), iš- 
skyrus visas šešiakampes ir kitas daugiakampes, 
kurios paprastai turi suskaldytą vidaus erdvę ir 
savo pavidalu priartėja prie mūsų stulpinių pa- 
stogėlių. Visos šios pastogėlės yra statomos prie 
kelių, šventų šaltinių ir kapinėse (turtingesnių- 
jų!), tačiau labai retai tepasitaiko prie sodybų. 
Pakabinamosios pastogėlės yra labai įvairaus 
dydžio, būtent nuo 20 cm iki 1,5 metrų aukščio. 
Tai puošnus (kartais pasitaiko dar ir visai pa- 
prastas) namukas arba padangtėlė, kurioje pa- 
talpinta Kristaus ar kokio šventojo statulėlė. Jos 
visos pakabinamos prie medžio, kuris tuojau pat 
įgauna "šventumą" ir tampa nebeliečiamas, kaip 
ir paprasto kryželio sulaukęs; jos pakabinamos 
medyje prie sodybos ar pačioje sodyboje, pake- 
lėse, prie šventų versmių, ypač miškuose ( prie 

kelio, tako ir tankumynėse) bei raistuose, tačiau 
jų nepasitaiko, rodos, kapinėse. Seniau visas 
šias, namie pasidarytas, pastogėles žmonės nu- 
veždavo pašventinti maldyklosna ir, parsivežę, 
pakabindavo rinktiniame medyje: jos buvo įren- 
giamos pildant įžadus, nors dažnai turėjo ir sau- 
gos tikslų (prieš vaidulius, audras ...). 

Prie šių, medžiuose pakabinamųjų, pastogėlių 
tenka priskirti ir dar vieną pastoviųjų rūšį, bū- 
tent įrengtąsias augančio medžio iškartoje. Jos 
nors ir labai pastovios, tačiau su šiomis, pakabi- 
namosiomis, pastogėlėmis tiesiogiai susiję: iš- 
kartinė yra perėjusi į atskirą namelį arba pa- 
stogėlę. Kiek man teka pastebėti, tai Rūpinto- 
jėlis arba Dievo Motinėlė (Aušros Vartų arba 
Skausmingoji) dažniausiai yra pastatytos storo 
ąžuolo, uosio liemenyje, gražiai iškirstame ir iš- 
lygintame namelyje, todėl daugelį šių medžių no- 
riu įtarti, kad jie iš senovės buvo šventais lai- 
komi, t. y. susiję su senuoju tautos tikėjimu: 
tą mintį dažnai iškelia istoriniai šaltiniai, visa 
aplinka ir gerbimo būdas bei kiti žmonių papro- 
čiai. 

Mūrinės šventiesiems pastogėlės buvo stato- 
mos dvarų ir turtingesniųjų ūkininkų, o vieto- 
mis, prie kokios nors šventvietės, tiesiog kunigų. 
Visos šios šventųjų pastogėlės savo apipavidali- 
nimu daugiau ar mažiau svetimos ir su mūsų 
tauta nėra suaugusios, bet perdėm atklydėlės iš 
Vakarų (tiesiog "arba per čekus ir lenkus). 

Puošmenys tiek kryžiams, tiek ir pastogėlėms 
yra tie patys: geometrinis ir augalinis raštas, 
kartais dar perpintas įvairiais priedeliais (saulu- 
tėmis, mėnuliukais, varpeliukais . .). Pirmieji, 
arba pagrindiniai, mūsų kryžių puošmenys (geo- 
metrinis ir augalinis raštas) yra perimti iš se- 
nųjų mūsų audinių bei drožinių ir paliudyti gi- 
liausios senovės, nes jų pradmenis jau iš senojo 
geležies amžiaus (0—400) apyrankėse ir kituose 
papuošaluose galime pasekti. Antrieji, būtent 
saulutės, mėčnuliukai,  žvaigždelės, “žaltelės"' 
(kreivieji spinduliai kryžmose) ir kt. paprastai 


visų ankstyvesniųjų tautotyrininkų buvo su se- 
nuoju tautos tikėjimu susiejami ir laikomi jo 
prasmenimis, nors jie visuomet kelia dar visą eilę 
ir naujų jų kilmės bei prasmės klausimų. Taip 
pat labai būdinga mūsų tautai, kad mes kryžius 
ir pastogėles itin mėgstame puošti laukų žolynais 
ir darželio gėlėmis. Šitame puošimo būde ir vi- 
same pagarbos pareiškime galima įžiūrėti daug 
senovės ir visa susieti su senuoju tautos tikėji- 
mu, su senąja pirmuonių auka. 

Kryžiui ir pastogėlei lietuvis, ypač lietuvis 
katalikas, skiria daug pagarbos. Jis pravažiuoda- 
mas nusiima kepurę, o praeidamas — labai daž- 
nai atsiklaupia, jį pabučiuoja (kartais bučiuoja 
tik medį, jei kryželis ar pastogėlė medin įkelta!) 
ir sukalba poterius. Nuvirtusį kryžių lietuvis dar 
vieną kartą ikasa, o visai susenusį — palieka 
vietoje gulėti, kol šis visai supūsta (sen. dzūkai 
ji šalikelėje gražiai padėdavo ir palikdavo žole 
apželti; patiesdavo išilgai kelio!) arba parsive- 
žęs namo pagarbiai sudegindavo (Žemaitija, 
Aukštaitija). Medis, kuriame jis prikalė kryželį 
ar įkėlė pastogėlę, tampa lietuviui “šventu" ir 
neliečiamu; jis visuomet paliekamas augti, nu- 
karšti senatve ir vietoje supūti (nedeginamas!) 
arba kartais nukertamas tik kryžiui bei karstui. 
Iš tokios pat gilios pagarbos, jis visą vasarą puo- 
šiamas laukų žolynais ir darželio gėlėmis, o pats 
šventinimas (kryžiaus bei stulpinės ar pastovio- 
sios pastogėlės) — visos giminės, viso kaimo ir 
net platesnės apylinkės šventė, surišta su dide- 
lėmis vaišėmis ir mirusiųjų minėjimais. 

Paprastai lietuviškasis stulpinis kryžius, arba 
stogiastulpis, laikomas pirminių (pradiniu) ir 
kildinamas tiesiog iš mūsų senųjų antkapinių pa- 
minklų. Ši, J. Basanvičiaus sukurtoji gana įdomi, 
o tuo metu ir labai rimtai pagrįsta, lietuviškoji 
mūsų kryžių prielaida, sukėlusi daug triukšmo 
(J. Totoraitis ir M. Brenšteinas) vis tik susilau- 
kė nemažiau ir pritarimo. Šiandieną ji jau yra ta- 
pusi visuotine, nebeginčijama, visų be išimties 
kartojama (P. Galaunė, K. Čerbulėnas, M. Alsei- 

kaitė-Gimbutienė, J. Baltrušaitis) ir vis naujais 
bei naujais duomenimis paremiama, nes labai pa- 
togi ir kiekvienam lietuviui maloni, ypač dar ro- 
mantiškai nusiteikusiam bei “ Aušros"? romantiz- 
mo nebaigusiam išgyventi mūsų žmogui. Tačiau 
iš esmės ši prielaida nėra jau nei taip aiški, nei 
tikra, nes ji susidariusi dar kitoje mūsų senojo ti- 
kėjimo stabų buvimo prielaidoje (L. Kr. 13—14), 
būtent pati kryžiaus kilmė išvedama iš dviejų, 
viena iš kitos tesurandamų prielaidų, bet per ma- 
ža paremiamų tikrove. Istorinių šaltinių žinios, 
kurios liečia mūsų protėvių stabus, yra daugiau 
bendrinės ir krikščioniškos sąvokos pagonybei 
apibūdinti, bet ne įsakmus stabų nurodymas (plg. 
H. Achterberg), o surastųjų mūsuose įvairių 
“Perkūno bei kitų “dievų statulėlių vietinė 
kilmė taip pat nepasitvirtino, nes ir pats stabų 
buvimas lietuvių tikėjime vargiai tegalimas: pa- 
prastai nomadas stabų nedrožia ir jiems nesi- 
meldžia! 

Labai maža teįtikimas mūsuose ir antkapi- 
nių paminklų buvimas, nes tiek M. Stryjkows- 
kio, tiek V. Kojelavičiaus visos tuo klausimu ži- 
nios gana pasakiškos ir sunkiai suderinamos su 
visu mūsų tikėjimu: jos greičiau gali būti tik- 
tai išimtis, bet ne kasdieniškoji tikrovė, būtent 
vieno kito kilmingojo išmonė, svetimuosius pa- 
pročius besekant (pvz. viena “Perkūno" statu- 
1elė atkeliavusi net iš Antijochijos, plg. J. Wies- 
ner, C. Engel). Tokia, visai atsitiktinė pramonė 
negalėjo sukelti didelio pomėgio kryžius statyti, 
ir ypač nebūtų galėjusi jo išlaikyti, kai įvairūs 
krikščionybės vadovai jiems isakmiai pasiprie- 
šindavo. Tačiau nepamirština, kad mūsų antka- 
pinių paminklų raidos prielaidą (kryžiaus taps- 
mą) labai stipriai paremia mūsų kryžių statymo 
tikslas: kapinėse statome kryžių atiduodami mi- 
rusiajam io dalį arba skirdami mirusiems auką, 
prašydami namams palaimos arba gimstantiems 
vaikams sveikatos bei kitos dalios, būtent staty- 
mo tikslas mūsų kryžių susieja su mirusiais ir jų 
veikla pasilikusiems. Tuo būdu mūsų kryžius 
įgauna vėl naujos antkapinio arba aukų stulpo 
prasmės, t. y. senasis aukos padėklas krikščiony- 
bės poveikyje sutapdintas su pačia auka, kas 
visai paprasta ir nėra vienos kurios nors tautos 
apraiška. Tačiau ir visos šios vidinės sąsajos dar 
neužtenka mūsų senajam kryžiui iš antkapinio 
stulpo arba kokio nors aukos padėklo kildinti 
(plg. J. Dlugošiaus žinią), nes trūksta tikrų šal- 
tinių duomenų tokio stulpo arba didesnio aukos 
padėklo buvimui įrodyti. Ir pati lietuviškojo ti- 
kėjimo sąranga nėra jam palanki. J. Basanavičiui 
toks stulpas buvo suprantamas ir būtinas, nes jis 
visai neabejojo lietuviškųjų stabų buvimu ir pri- 
leido senojo tikėjimo “šventuosius (L.Kr. 27), 
o taip pat jis mūsų tautą surišo su “frygais" ir 
kitomis klasikinėmis tautomis (L.Kr. 14, 20 
ir kt.). Bet šis stulpas vargu tegalėjo būti testa- 
tomas krikščionybės išvakarėse, kada lietuviai 
jau keletą šimtmečių savo mirusiuosius desino 
kartu sunaikindami ne tik jo asmenini palikimą. 
bet ir kitus daiktus, kurie lavoną buvo tik prisi- 
lietę. Ar tokiam tikėjimui esant, galėjo būti at- 

skiras kapo stulpas — ženklas statomas, kai pats 
mirusysis buvo alke sudeginamas ir ten pat jo 
likučiai palaidojami. Jau pats vienas alkas yra ne- 
liečiamas (tabu), tai kam dar pats kapas visai 
atskiru neliečiamybės ženklu žymėti? Kokios ta- 
da reikšmės ir prasmės būtų turėjęs šis stulpas 
lietuvio tikėjime, taip ir palieka daugiau jau negu 
neaišku. Gal ant jų ir galėjo būti dedamas miru- 
siajam maistas ar kita dalis, kaip mini AP Dlugo- 
šius (XIII, -159), tačiau dar kartą tenka isak- 
miai pabrėžti, jog neturime jokių patikimų ži- 
nių, kad tas maistas buvo sudedamas ant kokio 
nors stulpo arba kad šios “kėdutės" buvo aukš- 
tos, kurios primintų kažkokius stulpus, iš kurių 
galėtų krikščionybės įtakoje išsivystyti mūsasis 
kryžius. Neturime taip pat ir aiškių katalikų vys- 
kupų draudimų, kurie bylotų dėl paties stulpo ar 
kryžiaus, o ne prieš nevykusias statulėles (plg. 
1752 m. Žemaičių sinodo nutarimus). Todėl šian- 
dieną J. Basanvičiaus sukurtoji mūsų kryžių kil- 
mės prielaida nėra tiek jau aiški ir patikima, kaip 
ji atrodė anuo metu ar dar prieš keliolika metų, 
bet daugių daugiausia tai viena iš romantiškosios 
mūsų tautotyros bei trakų-frygų lietuviškosios 
“gsiminystės"' liekana, verčianti lietuviškojo kry- 
žiaus raidą bei visą jo kilmę naujai persvarstyti. 
Laikant mūsų stulpinį kryžių pirminiu, jį 
daug tiksliau būtų galima kildinti iš mūsų vartų 
rašytinio stulpo. Ir jei kapuose mūsasis kryžius 
daugiau turi įvairiausią mirusiojo dalios ir mi- 
rusiems aukos prasmę, tai visai suprantama, nes 
galima viena tik krikščionybės įtaka visa tai iš- 
aiškinti, būtent visą laiką buvo skelbiama “mels- 
kitės ir aukokite mirusiems“, nors ši mintis te- 
bedvelkia didžia bei gyva senove. Tačiau nepa- 
mirština, kad tas pats kryžius sodyboje, laukuose, 
miške ir net kartais tose pat kapinėse yra gry- 
nų gryniausia saugos priemonė, t. y. sodybą, na- 
mus bei ūkį nuo ligos, piktų akių, gaisro ir kitų 
nelaimių ginti. Ši kryžiaus reikšmė mūsuose yra 
daug visuotinesnė, negu mirusiojo dalios bei jam 
skirtos aukos, todėl ir saugos prasmę noriu lai- 
kyti pagrindine bei pirmine. Taip pat nemažiau 
būdinga ir pati kryžiaus vieta sodyboje greta var- 
tų, prie kurių buvo įkišama virpstis su arklio 
kaukole, šluotos ražas, apdegusi pušinė ar sude- 
damos kitokios saugos priemonės prieš ligas, pik- 
tas akis ir panašiai. Tuo būdu tarp mūsų viso- 
kiausių senųjų saugos priemonių ir paties kry- 
žiaus esama glaudaus ryšio ne tik siekimu (sau- 
ga), bet ir vieta (šalyvartė). Tai kodėl ir pats 
stulpinis mūsų kryžius negalėjo išriedėti iš senojo 
vartų rašytinio arba jam gretiminio stulpo, ant 
kurio movė arklio kaukolę bei dėjo kitas saugos 
priemones? Ir iškeldamas šią, visiškai naują, mū- 
sų kryžiaus kilmės prielaidą, laikyčiau ją tikra 
jei kam nors pasisektų įrodyti: 
| „L kad mūsų vartų rašytinis stulpas yra senas 
ir Iš seno puošiamas, bet ne XIX a. pobaudžiavinė 
išmonė arba, kad jis patekęs vieton senosios 
virpstės, kuri turėjo arklio kaukolę, o ši (virps- 
tė) visą laiką buvo puošiama ir išrašoma; 
ko 2. kad mūsų stulpinis kryžius pradėtas buvo 
is karto statyti prie vartų ir tik saugos tikslu, o 

jau paskui iškeliavo kapinėsna ir laukuosna, t. y. 
jo vietos pradmė yra visai atvirkštinė kapų prad- 
mei, kuri taip pat dar tebėra niekeno neįrodyta; 

3. kad ši jo saugos reikšmė pirmesnė, nei 
krikščioniškoji, atėjusi iš Vakarų Europos, drau- 
ge su tautos krikštu; 

4. jei atsirastų pakankamai duomenų, kad 
mūsų krikščionybės vadovai kryžius draudė sta- 
tyti ne tiek dėl jų statulėlių nevykusio darbo bei 


kitokio jų gramozdiškumo, bet dėl jųjų aiškios 


ar paslėptos “pagonystės". Todėl šiandieną, ne- 
turint visiems šiems klausimams pakankamai aiš- 
kios ir patikimos medžiagos, ir ši prielaida yra 
t-ki pat “romantiška", kaip ir pirmoji; šiuo metu 
iš jos tiek naudos, kad atskleidžia mums jinai šio 


klausimo naują sprendimo galimybę, kuri nėra 
tiek jau siaura ir vienintelė. | | Ž 

„ Lietuviškojo kryžiaus pradmės vis tik šiaip ar: 
taip tenka ieškoti ne kažkokiame stulpe, kuris vė-- 
liau tapęs stulpiniu kryžiumi, bet paprastame, 
drauge su krikščionybe atėjusiame kryžiuje. Ir 
tokia jo pirmine lytimi tenka laikyti visai pa- 
prastą mažytį kryželį, kurį šiandieną dar sutin-“ 
kame prikaltą prie medžių, trobų ar net stulpi- 
nių kryžių bei pastogėlių ir tebeturintį iki pat 
mūsų dienų plačiausias žmonių nuotaikų atsklai- 
das bei tikslus. 


Šiandieną mažasis kryželis mūsuose kalamas 
saugos, mirustujų prisiminimo, įžadų, aukos ir 
dar kitokiais tikslais; jis kalamas ne tik vienas 
prie medžio ar trobesio, bet sutinkamas ir pa- 
stogėlėse, ir prie stulpinio, net kryžminio, kry- 
žiaus; jį randame išpiautą ar išdažytą kryžiaus 
liemenyje, medžiuose ir kitur. Taip pat ši kry- 
želį mes sutinkame visoje lietuvio gyvenimo ap- 
linkoje, — sodyboje, lauke, miške, senosiose 
šventvietėse, išskyrus tik kapines, kur jis perėjęs 
jau į kitas lytis. Tai rodo, kad kapines kryžius 
bus pasiekęs vėliausiai (pirmiausia galėjo atsi- 
rasti ant didikų ir turtingesniųjų kapų, o tik 
vėliau paplisti; tokiai prielaidai neprieštarauja 
nei Sambijos vyskupo, nei Lasickio-Laskowskio 
žinios). Šiam kryželiui lietuvio reiškiama ta pati 
pagarba, kaip ir visai atskirai pastatytam kryžiui, 
o kartais ji — dar daugiau praplečiama įvairiais 
draudimais, k. a. toks medis, kur kryželis prikal- 
tas, tampa “šventu" ir neliečiamu, o medyje iš- 
piautas kryžiukas reiškia įvykusią mirti arba 
kovą su vaiduliu ir t. t. Tr aoskritai šis krvželis 
visa lytimi, o iš dalies ir tikslais, yra perdėm 
krikščioniškas, nors io pagarboje ir kai kuriuose 
dar tiksluose bei pritaikvmuose dažnai tebe<lvni 
ir labai stipri senojo tikėiimo israva, rodanti jo 
gana senus pradmenis mūsuose. 

Lietuviškosios krikščionybės tapsmas mūsų 
kryžiaus pradmeniu taip pat iškelia mažąjį kry- 
želį. Pačioje lietuvių tautos krikšto pradžioje, 
kada dar pati krikščionybė skelbti buvo telei- 
džiama vien tik didžiojo kunigaikščio malone, di- 
delis kryžius vargu ar buvo statomas kur nors 
už krikščioniškosios maldyklos ribų, nes jis ga- 
lėjo įžeisti apylinkės gyventojų jausmus ir tuo 
pačiu pakenkti tolimesniam Kristaus mokslo 
skelbimui (pirmieji šio mokslo nešėjai buvo tai- 
kūs ir nemažiau atsargūs!). Su viešuoju tautos 
krikštu, kada krikščionybė tapo jau valstybine 
religija, ne tik galėjo, bet ir turėjo Lietuvos že- 
mėn ateiti didysis kryžius, statomas kiekvienoje 
didesnėje krikšto vietoje. Tačiau nepamirština, 
kad tauta buvo krikštijama politiniu krikštu ir 
kad tas krikštas buvo paviršutiniškas, neįprastos 
skubos krikštas, o taip pat dar labai dažnai ir tau- 
tos balso paisoma (plg. Žemaitijos moterų skun- 
dą Vytautui ir Jeronimo Pragiškio atsišaukimą). 

Todėl ir tuo metu greičiausia nebuvo susi- 
griebta visose krikšto vietose pastatyti po didįjį 
kryžių; tam reikėjo daug daugiau laiko ir noro. 
Ir atrodo, kad mūsų tautos krikšto metu daugių 

daugiausia tegalėjo būti padalinta tik visai ma- 
žyčių kryželių bei “agnosėlių" pasikrikštiju- 
siems vietos didikams ir kitiems reikšminges- 
niems asmenims ir gal dar pačiose krikšto vieto- 
se buvo prikalamas prie kokio nors medžio dides- 
nis kryželis, tačiau vargu prie išskirtinio, sena- 
jam tikėjimui priklausančio, nes juos visuomet 
misijonieriai iškirsdavo. Tiek vienus, tiek kitus 
krikščionybės žymenis ano meto lietuviai tuojau 
pat “nukrikščionino", t. y. suteikė jiems senojo 
tikėjimo magiškųjų ženklų prasmės. Tai iš da- 
lies paliudija jau ir Lasickis, rašydamas apie 
“krikštus", ir šiandieninis rytiečių aukštaičių 
bendrinis škaplierių, rožyno bei “agnosėlių" pa- 
vadinimas “dievais", su visa magine samprata 
bei vartosena. Tapus mažam kryželiui magiška 
priemone, būtent praturtinus visą senąjį jų būrį 
“nauja, bei sėkminga" prieš visas piktas dvasias 
ir ypatingos reikšmės gydymo priemone, jis ga- 
lėjo visame krašte labai greitai išplisti, nebūtinai 
išlaikydamas savo pirminę lytį, t. y. galėjo plisti 
tik vienui vienas kryželis kaip toks, neturėdamas 
jokios kančios. Toks pat, nors ir daug didesnis, 
kryželis galėjo atsirasti ir ant pakrikštytojo, o 
gal net ir visai nekrikščionies, kapo, kaip gryna 
saugos priemonė prieš nelabas dvašias: jis galėjo 
tuo metu būti ir “nukrikščionintas", padarytas 
savotišku stabu arba net "sudievintas", t. y. pa- 
verstas “dievų"" ar “laikinąja sielos buveine“. 
Tokią “dievų"? ar “sielos"' buveinę iškelia ne tik 
Lasickio žinia, bet jai pritartų ir 1426 m. Sam- 
bijos vyskupo draudimas, nes lietuviui kryžiuje 
apgyvendinus “dievus"', ar “vėlę", ant jo galėjo 
būti pradėtas dėti maistas ar imta pats kryžius 
“šerti; galėjo susidaryti visa eilė kitų papročių, 
aiškiai išniekinančių kryžiaus reikšmę bei sutei- 
kiančių jam naują prasmę. Visoms šioms prie- 
laidoms teikia gausios medžiagos šiandieninė tau- 
tosaka ir visa eilė latviškųjų tikėjimų bei dainų, 
kur “dveselite (siela) guli kryžiaus gale" ir lau- 
kia paimama pomirtinėn buveinėn. Todėl ir visi 
katalikų vyskupų bei sinodų nutarimai, liečią 
mūsų kryžius, nebūtinai aiškintini vien tik dėl jo 
nekrikščioniškos lyties “draudimu", kaip manė 
J. Basanavičius ir kiti juo sekusieji, bet ir atsi- 
radę dėl visos eilės kitų, jau mus nebepasiekusių 
priežasčių. 

Po reformacijos bangos, drauge su jėzuitų 
veikla, atrodo, mažasis kryželis vis augo ir di- 
dėjo (plg. ir šiandieninius dvigubuosius kryže- 
lius, kur mažasis prikaltas prie didesnio, o šis jau 
prie kryžiaus ar medžio); vis daugiau ir daugiau 
buvo statoma didžiųjų kryžių, kurie dar ir XIX a. 
vis tebesistiepė, kol išsivystė iki šiandieninio dy- 
džio. Ir būdinga, kad mūsų kryžių stiebimasis la- 
bai gražiai derinasi ir su maldyklų bokštų tuo pa- 
čiu polinkiu, prasidėjusiu XVII a. (plg. J. Gri- 
nius, 96—97). Taip pat nemažiau reikšminga, 
kad mūsų didysis kryžius buvo pasigautas ir la- 
bai puošti bei dailinti, tačiau visa jo puošyba yra 
suaugusi ir su lietuviškuoju baroku (plg. mažą 
skardos lankelį ir kt.). 

Mūsų medinų kryžių atskiri puošybiniai da- 
lykai, k. a. įvairūs spinduliai tarpukryžmės arba 

geležinėse jų viršūnėse (“saulutės" ir “žaltelės"), 
mėnulio delčia, žvaigždutės ir kt., J. Basanavi- 
čiaus buvo susieti su senuoju mūsų tautos kultu, 
juose įžiūrėta labai daug šio tikėjimo likučių 
(L.Kr. 21 ir kt.). Tai vėlyvesniųjų tautotyrinin- 
kų buvo visuotinai pakartota. Tačiau ir šie “lie- 
tuviškieji? dalykai nėra jau taip lietuviški, kaip 
pirmu žvilgiu atrodo. Paprastuose kryžiuose bei 
jų viršūnėse sutinkami tiesūs ir kreivieji spin- 
duliai (“saulutės ir “žaltelės"') labai nesunku 
išaiškinti kaimo žmonių “pagoniškumuų"' ir pa- 
prastu visų puošmenų mūsų kryžiun perkėlimu. 
Bet kaip išaiškinti visas tas “pagoniškumas" ant 
jėzuitų ar kitų vienuolių pastatytųjų maldyklų? 
ArVilniaus šv. Jono varpinės, šv. Onos ir šv. Kot- 
rinos maldyklų kryžiai mūsų kaimiečių savaran- 
kiškai nukalti? Ar visi tie “spinduliai vien tik 
iš lietuviškosios aplinkos tegalėjo būti perkelti, 
ar jie atkeliavo drauge su jėzuitais iš Vakarų? 
Viena tėra aišku, kad spinduliuotų kryžių Va- 
karuose yra pilna; jų mes sutinkame Italuose, Is- 
panuose, Olanduose, Vokiečiuose ir net Athos sa- 
loje — Graikuose. Todėl visus tuos spindulius 
(“saulutes"' ir “žalteles") tiksliausia būtų jungti 
ne su senuoju lietuvių tikėjimu, bet su Vakarų 
Europos baroko įsrava. Kokiais keliais ir iš ko- 
kių pirminių pavidalų išsivystė visi tie kryžių 
spinduliai Vakaruose, ne mano tikslas atsakyti, 
tačiau ir tenai vargu ar jie iš paprastosios žŽmo- 
nių stabmeldybės kilę, bet greičiausia jau moky- 
tųjų pramonė. Lygiai tokia pat pramone, susi- 
dariusia svetimoje įtakoje, tenka laikyti ir mū- 
siškius, kurie vėliau buvo kaimo žmonių pasisa- 
vinti ir perdirbti sava nuovoka. 

Daug “lietuviškesnė"" pradžioje atrodo esanti 
mūsų kryžiuose mėnulio delčia, kuri labai dažnai 
sutinkama geležinėse kryžių viršūnėse ir pana- 
šiai. Tačiau ir ši mėnulio delčia pasitaiko Vaka- 
ruose (pvz. ant barokinės šv. Kajetono maldyk- 
los Zaragozoje...), lygiai taip pat ji mūsuose 
gali būti ir antrinės kilmės, perėjusi iš Dievo 
Motinos paveikslų. Todėl ne tik “saulutės", “žal- 


telės“, bet ir “Mėnulio delčios“', “žvaigždelės" bei 
panašūs puošmenys galėjo būti parsinešti krikš- 
čionybės skelbėjų, mūsų tautos drauge su kry- 
žiais prisiimti ir savaip išplėsti, perkuriant ir per- 
pinant savaisiais geometriniais bei augaliniais 
puošmenimis. Lygiai taip pat dalis senųjų puoš- 
menų galėjo būti sujungta ir su krikščioniškai- 
siais, t. y. vienon draugėn senojo tikėjimo pras- 
menys su krikščioniškaisiais sutapdyti. Tačiau 
visus tuos klausimus tegali atskleisti tik labai iš- 
samios mūsų kryžių bei jų puošmenų studijos. 
Šiandieną, kol tai visumai įžvelgti turime per 
mažai čia medžiagos, tenka pasakyti, kad visas 
tas puošybines smulkmenas per drąsu tiesiogiai 
Jungti su senuoju mūsų tikėjimu. 

Visas kitas mūsų kryžių lytis, k. a. stulpinį 
kryžių bei stulpinę šventųjų pastogėlę, o taip pat 
lr mažytę, prie medžio kalamą, šventiesiems pa- 
dangtėlę, laikau krikščioniškomis: jos visos labai 
išplitusios Vak. Europoje ir su mūsiškėmis turi 
daugiau panašybių, nei skirtybių. Lygiai taip pat 
jas galėjome ir mes patys išrasti, pridėdami ma- 

žą stogelį prikaltajam prie medžio kryželiui ar 
kokiai statulėlei; jos gali būti dar ir kitos, taip pat 
lietuviškos, bet jau antrinės, kilmės 
Protestantizmas Lietuvoje, kaip ir visur ki- 
tur, bijojo įvairių šventųjų statulėlių ir su jomis 
negailestingai kovojo. Visai priešingai, negu pro- 
testantizmas, atrodo, mūsų krašte elgėsi jėzuitai, 
nes jie skatino žmones gerbti visokias šventųjų 
statulėles. Todėl jėzuitai, pastebėję gerbiant at- 
skirus medžius, juos šventais laikant, galėjo pa- 
siryžti juos “sukrikščioninti", t. y. prisitaikyti 
žmonių pamaldumui ir kartu pasukti krikščio- 
niškąja linkme, bet nesunaikinti visa, kaip buvo 
krikšto metu. Toks naujas jėzuitų kelias, kuris 
iš esmės jau nebuvo ir naujas, nes buvo stato- 
mos maldyklos senųjų šventviečių vietoje, tuo 
metu galėjo būti ir labai sėkmingas, nes tauta 
prie savo senųjų šventviečių buvo itin prisirišusi. 


KAPINĖS ŽEMAITIJOJE 


Protestantizmas gi to nepakentė ir su tuo įniršu- 
siai kovojo. Tuo būdu jėzuitai, palikdami šiek 
tiek “sukrikščionintas" įvairias šventvietes, lai- 
mėdavo tautą ir galėjo protestantizmą žlugdyti 
paprasčiausiu lietuvio tikėjimu; jie galėjo ne tik 
leisti, bet ir paskatinti įvairias šventųjų statulė- 
les įtaisyti “šventuose"" medžiuose. Pradžioje to- 
kios statulėlės galėjo būti patalpintos uoksuose 
arba tam reikalui iškirstose nedidelėse iškartose, 
t. y. buvo pritaikytos gamtinės ar pusiau gamti- 
nės pastogėlės. Toks būdas mūsų tautos galėjo 
būti greit savaip suprastas, t. y. lengvai buvo 
sujungtas su senąja dievų buveine medžiuose ir 
su naujaisiais “dievuliukais"; senoji nežinomosios 
Dievybės buveinė sulieta su matomo “dievulio" 
nameliu. šiam tikėjimo mišiniui prigesus, galėjo 
atsirasti jau ir lentinė pastogėlė, kurioje lietu- 
vis patalpino “dievuliuką" bei visą jų būrį, o vė- 

liau ši iškartinė pastogėlė gana lengvai perėjo į 
stulpą, tapdama stulpinės padangtėlės bei stul- 
pinio kryžiaus pradmeniu. be) 

Tarp mūsų stulpinio kryžiaus ir stulpinės pa- 
stogėlės jokio esminio skirtumo nėra. Tai dvi ga- 
na artimos kryžiaus raidos atžalos, pakeitusios 
augantį medį stulpu. Mūsų stulpinės padangtėlės 
visą tą raidą labai dažnai tiesiogiai dar teberodo: 
jų stulpas paprastas medžio rąstas, tik žievė nu- 
lupta (ji ir pati kartais per pora metų nubyra!). 
Jos tolimesnė raida — gražiai apdrožtas apskri- 
tas stulpas, vėliau pereinąs šešiakampiu, ketvi:- 
tainiu ir panašiai. Kartais šios stulpinės pasto- 
gėlės išlaiko ir dar vieną pirminę žymę — iš- 
kartą, kurioje patalpinamas “dievuliukas". Tokių 
stulpų, kurie turi vos tik nežymų kryželį (daž- 
nai net visiškai medinį ir be kančios!), galima 
sutikti mūsų pakelėse, miškuose bei prie šventųjų 
versmių, ir visi jie dar XIX a. pastatyti. Bet įdo- 
miausia, kad toks vienas paskutinis palikuonis 
atsirado dar 1917 m. tarp Kaltinėnų ir Šilalės, 
kur šv. Jonelis tikrai nepaprastas, nes “koplytėlė 
ir šventasis iš to paties vieno medžio iškalti“ 
(Končius, G.Kr., pav. 136, 164 psl.), o nuo šio 
šv. Jonelio mažai kuo tesiskiria ir “senas stoginis 
kryžius" tarp Stulgių ir Kražių (t. p., 168 psl. ir 
pav. 168). Todėl visos kitos stulpinės pastogėlės 
arba stulpiniai kryžiai yra tik šių pirminių įvai- 
rūs raidos laipsniai, būtent tikri lietuviškojo ba- 
roko ir neoklasicizmo vaikai, kurių platesnis ap- 
tarimas jau už šio darbo ribų. 

Mūsų stulpinė pastogėlė bei stulpinis kryžius 
gali būti lygiai tiek pat svetimas ir net vėlyvas 
(17 a.) atklydėlis. Anksčiau minėtosios stulpinės 
pastogėlės, kurių stulpo iškartose patalpinami 
“dievuliukai'', turi pakankamai atitikmenų ir Va- 
karuose; jų galima pakankamai surasti akmeni- 
nių arba net medinių Čekuose ir Vokiečiuose. 
Vienos tokios švabiškos medinės pastogėlės, kuri 
buvo statyta 1809 m. ir turėjo apie 1.5 m, visiš- 
kai negali išskirti nuo žemaitiškosios (t. p. 136 
ir 168 pav.); jos ir stulpas ranteliais bei kitomis 
įpiovomis pagražintas, tik iškarta užkalta grote- 
lėmis, kaip ir visų vokiškųjų pastogėlių (Bild- 
stock), ir viršūnė nebaigiama kryželiu, visa tai 
labai būdinga Vakarams ir žinoma jau iš XI 
amžiaus. 

Tarp vokiškųjų ir mūsųjų stulpinių pasto- 
gėlių esama ir skirtumų, kurie tačiau nėra esmi- 
niai, bet antriniai, nes jas skiria dažniausiai tik 
medžiaga, bet ne pavidalas. Taip pat nepamirš- 
tina, kad mūsų stulpinėms pastogėlėms galėjo 
turėti įtakos ir XVII a. Vakaruose išplitę “Kan- 
čios stulpai“ (per pranciškonus), vėliau tapę 
Lao tiek pas mus paprasto kryžiaus 

riedu: 
Ž Mūsuose sutinkami dvikryžmiai, o kartais ir 
trikryžmiai (Žemaitijoje) mediniai kryžiai bei 
kelių aukštų pastogėlės nėra taip pat mūsasis iš- 
radimas. Jų galima dažnai sutikti įvairių maldyk- 
lų bokštuose Tirolyje, Bavarijoje ir kitur, o taip 
pat ir kapuose. Daugiaaukštėms pastogėlėms ga- 
lėjo turėti įtakos ir mūsų barokiniai altoriai, su- 
"talpiną daugelį paveikslų bei statulų, varpinių ir 

maldyklų bokštai ir t. t. M. Alseikaitės-Gimbu- 
tienės, pasiremiant O. Huthu, padarytoji pr1e- 
laida, kad musų triaukščiai kryziai bei pastogė- 
lės yra sietinos su gilia senove (net iki L a. pr. 
Kr.), su senąja sakraune statyba bei trijų aukS- 
tų Anapus įvaizdžiu (Lotenberg, Glasberg), yra 
per drąsi 1 paremta jau per diueie prasmenų 15- 
likimo tįsa (plg. Bestattung, 193). Lauta pasl- 
gavusi šv. Benedikto dvikryžmį kryžių, iš seno 
susidūrusi su graikiškosiomis trimis kryžmomis 
ir kitomis apraiškomis, pati galejo prieiti prie 
eiti prie dvikryžmio ir trikryzmio kryžiaus, Vi- 
siškai nebepasigaudama kažkokios senosios LTUJŲ 
reikšmės. 

Visas šias pastabas vienon draugėn sujun- 
giant, galima pasakyti, kad Lietuviškojo kryziaus 
pradmenų tenxa 1eskoti krikšcloniškoje Vak. Eu- 
ropoje, nors savo šiandieniniame pavidale 1r vi- 
soje raidoje turi jis 17 daug savų, uetuviškų, pa- 
zymių. Jis daugeliu savo tikslų slejasi su glila se- 
nove 1r tuo paciu yra iš dalies ir nekriksčioniško- 
sios Mūsų dvasios gyvasis liudininkas, nors apla- 
mai jau pakrikštytojo lietuvio, ne tik Dievybę ti- 
kinčio, bet ir ją Visoje aplinkoje suvokiancio, Vi- 
dinės nuotaikos regimoji išraiska; ji nera ben- 
druomeninio Žmogaus, araugen susidėjusio ir ką 
nors sutelktinai didinga reiškiančio, bet per- 
dėm asmeninis ženklas zmogaus, V1sa savo Vlaineė 
sąranga tiesiog su Uievybe susisieklančio. 

19. Seriptores Rerum Prussicarum I. : 


ČERVENĖJ SUšAUDYTŲJŲ SIELOS STOVI PRIEš VIEšPATĮ 


ANTANAS VAIčIULAITIS 


1 
Viešpatie Dieve, Tėve geriausias, 
Prieglobstys mūsų, žodis, viltis! 
Iš Tėvo gimę, grįžom į Tėvą — 
Išgirsti balso, regėti veidą, 
Numesti naštą, išvysti tiesą, 
Išmelsti žemei ramų rytojų 
Ir pasiguosti, kad daug kentėjom, 
Nuolankūs Tavo vaikai. 


Prieš Tavo veidą, tylų ir skaistų, 
Prieš Tavo Sostą lenkiasi sielos, 


Kruvinos, liūdnos — silpnos žaltvykslės, 


O mūsų kūnai pūva prie kelio. 
Grįžom paklausti, kam mus išblaškė 
Vėjai atšiaurūs, 

Kam mus išžudė rūsčioj vilkstinėj, 
Kam Tu tylėjai, kai mes maldavom 
Tavo malonės. 


Ejom išalkę. skurdūs, bejėgiai, 

Iš mūsų lūpų veržės dejonė: 
Raudojom savo brangių sodybų, 
Kūdikių. žemės, kurioj išstatėm 
Tavąji kryžių. 

Žiaurioj rikiuotėj €jom ir kniubom, 
Kraujais apkrekę, pūliuoti, baisūs, 
O buvome leisti Tavo paveikslan 
Amžių aušroj. 


Kaip žaibas medį, taip jie mus trenkė, 
Kaip dalgis žolę, taip jie mus žudė, 
Išvarytuosius iš gimto gardo: 

Ant vieškelio dulkių sugriuvo kūnai, 
Dainų tėvynės sūnūs ir dukros. 

Ar Tu girdžjai mūs klaikų šauksmą, 
Ar Tu paglostei votis ir pūlius, 

Ar davei gerti — buvom ištroškę, 

Ar Tu prikčlei gerą motulę, 


Kai ji suklupo, varoma mirti, — 

Tu kūdikiu verkęs gimdyvės glčėby? 
Ar Tu mums skyrei, nuolankiai genčiai, 
Panieką, gėdą ir kraujo klaną, 

Ar Tu mūs kaulams leisi trūnyti 
Bedievių žemėj? 


O Rūpintojėli, geras Dievuli, 
Atgręžki ausį į mūsų balsą, 
Praverki lūpas ir mums kalbčk: 
Išsiilgę laukiam tėeviško žodžio — 
Mums jau apkurto dangaus tyla; 
Trokštam regšti Tavo teisybę — 
Tu mums nerodai savo ženklų! 


Grąžink mūs brolius į brangią šalį, 
Tėvynės duona juos papenėk, 

Duok ramų sapną, taiką ir meilę, 
Dartu uždeki jųjų rankas. 

Tu fuos surinki į žalią lanką, 

Ten kur geltona žydi ramunė, 

Ten kur vaikystė miega skaisti, 

Kur upės, slėniai, skaidrūs šaltiniai — 
Ten juos priglobęs, dainas dainuok. 


Aušrai pabrėškus, Tu atžygiuosi:' 
Su Tavim eisim — Tavo tauta. 
Išvydę saulę, plasnos pragydę 
Tau vyturiai. 

Esi Tu žodis, uoloj iškaltas, 

Tu žvaigždžių toliuos skambi. 

Į Tavo ženklą žaibai praplėšia 
Tamsiąsias naktis. 

Ššvieti nuo žemės lig žemės krašto 
Ir visagalėj meilėj degi. 

Tu būki mūsų gerasis Tėvas, 

Prie savo krūtinės priglauski mus. 
Tu būki vadas, vardas, malonė, 
Tu būki žodis ir mums bylok. 


DIEVĄ 


2. 
Kalbėjo Dievas savo tautai: 
Kas mano liūdesį ir mintį išmatavo? 
Ir kas regėjo su manim nuo amžių ryto? 
Esu veikliausioji būtis, kūryba, protas ir šviesa, — 
Aš vienas visatos daugybėj. 
Nuo pat pirmųjų ūkanų | 
Daiktų širdin įdėjau kryžių, nerimą, karionę. 
Iš žemės dulkių ir skerdynių dirvos 
Jūs stojate prie mano kojų. 
Jūs kruvini su mano Sūnumi atėjot. i ) 
Aš išpažįstu jus ir jūsų tautą angelų šviesoj. j 
Jūs esat mano mylimi vaikeliai, sveikos medžio šakos, 
Kitu žmonių ir savo atpirkimas. 
Aš jūsų šalį vėl išvesiu į žieduotą lauką. š | 
Aš jūsų brolius susodinsiu prie ramių tevynės upių. 
Tironui skirsiu teismą ir nulemsiu jojo metų galą. 
Jums duodu savo dangų. O pasaulių įvairybėj 
Man liekti sielvartas ir amžina vienatvė. Akegi 
Ateikite, ašai prie vienišos, liūdnos krūtinės jus | 
Aš jūsų Dievas. [prigiobsiu. 


LIETUVOS PARTIZANAI 


Įžangos vietoj 


Pasaulinių jėgų žaidimo mastuose regimai 
pradingusi, negirdėtos visuotinio vyksmo dina- 
mikos užtrenkta, tyli, bet kruvina mūsų tautos 
kova dar neseniai atrodė neturinti vietos nė isto- 
rijos paraštėj. Nežinojime ir iliuzijose paskendę 
laisvojo pasaulio humanistai nenorėjo apie ją 
girdėti. Be principų ir be širdies politikos realis- 
tai ją smerkė kaip neatsakingą saujelės fantastų 
bei desperatų avantiūrą, kuri drumstė jų užbrėž- 
tą pokarinės taikos stabilizavimą. J 

Tų "realistų" garbė buvo trumpa, kaip ir jų 
vyzdis. Nuvainikuoti jie nūn skęsta užmarštin, 
palikdami pragaištingą palikimą. Besibaigiančioj 
žmonijos istorijos epochoj prasidėjusi, mūsų tau- 
tos kova įžengia į naują gadynę, kaip vienas iš 
esmingųjų jos reiškinių, formuojančių jos veidą. 

Tos naujosios, atomine vadinamos gadynės 
esminis bruožas, kaip žinia, yra pagrindinių vi- 
satos pradų atsekimas. Tą didžiąją paslaptį žŽmo- 
gaus genijus atsekė, atsigręžęs į pačias mažiau- 
siąsias gamtos pasaulio daleles. Tūkstančių metų 
pastangas, surašytas neperskaitomuose tomuose, 
nūn vainikuoja vientisa formulė, sutelpanti į ke- 
liasdešimt puslapių. Naujosios pasaulio gadynės 
veidui atbaigti dar reikia surasti trumpą, vien- 
tisą formulę, kuri vainikuotų tūkstantmetines 
pastangas žmonių visuomenės gyvenimo paslap- 
čiai susekti. 

Lietuvių tautos kova yra epochinis įnašas tai 
paslapčiai susekti. "Tos kovos mastai miniatiū- 
riniai; tačiau kaip neregimam atome glūdi visa- 
tą judinanti energija, taip mažytis žmonių visuo- 
menės junginys gali būti versmė, iš kurios srū- 
vena galingosios jėgos tos visuomenės gyvenimui 
revoliucingai reformuoti. 

Atrodo, kad pasiųsdama neregėtų kančių ban- 
dymą, Apvaizda mūsų tautos istorinio paveldė- 
jimo lobius sutelkė vienoj karžygiškoj kartoj, 
kaip padidinamojo stiklo lęšy sutelkiama nuosta- 
bioji spalvų vaivorykštė. 

Nūdienėj karžygių kartoje sutelkti taurieji 
mūsų tautos būdo savumai, kurie žiloj senovėj, 
dar prieš humanizmo aušrą, vertė istorikus ste- 
bėtis “žmoniškiausiais žmonėmis" prie Baltijos. 
Šiandien tūkstančiai svetimųjų, net buvusių prie- 
šų, graudindamies gėrisi tauta, kurios Žmonės, 
patys persekiojami ir naikinami, nedvejodami 
gelbėjo jų gyvybes, pavojun statydami savąsias. 

Toj kartoj sutelkta lietuvių tautos valstybinė 
išmintis, viduramžiais sukūrusi galingą imperiją, 
kurios paveikslingoj tvarkoj dar prieš liberalinių 
idėjų kilimą klestėjo tautų ir žmogaus laisvė. 
Šiandien kovodama dėl pačios fizinės savo egzis- 
tencijos, lietuvių tauta sugebėjo pogrindy sukurti 
nors ir miniatiūrinę, bet tvarkingai veikiančią 
valstybinę organizaciją su visais esminiais teisi- 
nės valstybės elementais. 

Toj karžyginėj kartoj sutelktos krikščioniško- 
sios dorybės, kurios carų priespaudoj palaikė ty- 
lią, bet nepalaužiamą rezistenciją ir kurios šian- 
dien lietuvių tautą, niekeno iš šalies nepalaiko- 
mą ir net nepadrąsinamą, įkvepia be kompromisų 
ir svyravimų, bet kartu ir be aklos neapykantos 
bei nuodingo keršto, vesti regimai beviltę kovą 
dėl didžiųjų vertybių. 


Šiuo požiūriu nūdienė lietuvių tautos kova 
pasirodo besanti esminis pasaulinio vyksmo reiš- 
kinys, kur gyvojo gyvenimo laboratorijoje pa- 
tikrinami išganingieji būsimojo visos žmonių VI- 
suomenės gyvenimo pradai. Krauju surašyti, jle 
turės paženklinti naująją gadynę, nes senoji pa- 
siklydo kabinetinių išminčių traktatuose. 


Benamį lietuvį, išsviestą svetiman pasaulin, 
kurio papročiai, mastai ir blizgesys jį padaro 
menką bei atliekamą, šis požiūris įgalina pasi- 
justi išdidžiu ir vertingu Žmonių visuomenės na- 
riu, visuomenės, kurios išorinis blizgesys 
skurdus be jo tautos įnašo. 


Skaitydamas ši trumpą aktingo ir vadovau- 
jamo tos mūsų tautos kovos dalyvio apybraižą, 
bet kur plačiajame pasauly besąs lietuvis nega- 
lės iš naujo nepajusti ir savosios skolos tiems, 
kurie šiandien ir jo vardu kovoja didžiąją Nau- 
josios Gadynės kovą. S. Radvila 


Partizanai 


Po to, kai vokiečių armijos Rytų fronte gavo 
triuškinančius smūgius, lietuvių tauta kiekvie- 
ną dieną pasitikdavo su vis didėjančiu nerimu. 
Rudojo okupanto pralaimėjimai mums artino 
naują — raudonąją okupaciją. Jei hitlerininkai 
savo naikinamąją veiklą ypatingai buvo nukrei- 
pę prieš kai kurias tautines mažumas ir inteli- 
gentiją, tai raudonosios okupacijos laukėme kaip 
tęsėjos masinio visų Lietuvos gyventojų naiki- 
nimo — be kilmės, socialinės padėties, išsilavi- 
nimo, religijos ar politinių įsitikinimų skirtumo. 
Tos baimės neturėjo tik maža lietuvių tautos 
dalis — tai saujelė Maskvos bernų-komunistų. Ir 
tikrai, — naujai užplūdęs kraštą bolševizmas 
jau pirmomis savo viešpatavimo dienomis pasi- 
rodė dar kruvinesnis, negu kad belaukdami jį 
vaizdavomės. Kai kieno viltys, kad jis sugrįšiąs 
nebe tas, kuris 1941 metais krauju, kančiomis bei 
ašaromis patvindė mūsų tėvynę, — viltys, kad 
ir mūsų tautai po karo bus taikomas Atlanto čar- 
teris, Keturios Laisvės, buvo tik gražios iliuzijos. 
Daug giliau, negu bet kada praeity, Lietuva pa- 
skendo klaikiam kančių košmare. 


Iš pat pirmųjų dienų bolševikai pradėjo triuš- 
kinti savo politinius, ideologinius, religinius, ūki- 
nius priešus ir tautinės sąmonės kibirkštį besi- 
nešiojančius lietuvius. NKVD ir NKGB aparatų 


veiklai nepakako surast kalėjim ini 

grūsti. Visas kraštas SA S AB 
linimo ir tardymo bunkerių sistema. Dar 1944 
metų vasarą paskelbus mobilizaciją, iš kaimų ir 
miestų buvo iššluoti visi vyrai. Mobilizuojamieji 
Korio adis Sigutis 

4 s šeimoms tik iš senių, vai- 
kų ir moterų, raudonarmiečių sauvaliavimui ne- 
buvo ribų, — plėšė, žudė, naikino, kas po ranka 
pakliuvo. Lietuvių širdys nuo vaiko ligi senelio 
dėl tų okupanto darbų pritvinko nepaprastos ne- 
apykantos visam, kas buvo sietina su bolše- 
vizmu. 

Krašte „dar vis viešpatavo spėliojimai, kad 
tarp vakariečių ir vokiečių turi būti pasiekta se- 
paratinė taika, kurios išdavoje ir mes vienokiu ar 
kitokiu būdu už taikos stalų nebūsime Vakarų 
pasaulio vyrų pamiršti. Niekas netikėjo, kad bol- 
ševizmas galėtų surasti “modus vivendi“ su va- 
kariečiais, kad vakariečiai nepažintų raudonųjų 
ir kad jie paliktų raudonosios armijos okupuotus 
kraštus “Dievo valiai". Laisvės troškimas, bol- 
ševikų sukurta padėtis ir tokie samprotavimai 
aple tarptautinę padėtį itin kurstė antibolševiki- 
nio sąjūdžio išaugimą. 

Jau vokiečių okupacijos metais lietuvių tau- 
tos Masės per pogrindžio spaudą buvo nuteiktos 
gana kovingai. Su šia rusenančios kovos dvasia, 
vyraujant klaidingiems samprotavimams apie 
tarptautinės padėties raidą, lietuvių tautos masės 
antrąią bolševikinę okupaciją sutiko be reikiamo 
organizuotumo pogrindyje. Kaip tik prieš pasi- 
keičiant okupacijoms, gestapui buvo pavykę su- 
l'kviduoti didelę dalį tuolaikinės Lietuvos rezis- 
tencijos vyriausios vadovybės narių. Dalis vado- 
vybės narių, artėjant bolševikams, sauvališkai 
pasitraukė iš krašto į Vakarus, sutraukydami bu- 
vusių organizacijų ryšio grandines ir nepalik- 
dami naujosios okupacijos sąlygoms tinkamo or- 
ganizacinio tinklo pogrindžio sąjūdžiui. : 

Naujam okupantui užgrobus paskutiniąją Lie- 
tuvos žemės pėdą, krašte prasidėjo nepaprastai 
"unkios dienos. Visi tautos sluogsniai stokojo ob- 
jektyvios informacijos, pasigedo perijodinės po- 
grindžio spaudos. Rezistencinių organizacijų liku- 
čiai griebėsi koordinacijos darbo. Bet bolševikų 
siautėjimas buvo nepaprastai skaudus. Miestuose 
ir miesteliuose jie kirto smūgi po smūgio naujai 
besikristalizuojančioms pogrindžio organizaci- 
joms. Pakėlus poros metų aukas, įsitikinta, kad 
saugumo ir jėgų taupymo sumetimais bus tiks- 
linciau, jei rezistencijos vadovybės branduoliai ir 
centrai bursis jau tuo metu visame krašte vei- 
kiančios aktyviosios rezistencijos — partizanų — 
prieglobstyje. Tuo pačiu metu ir pasilikusiems 
pasyviosios rezistencijos*) vienetams buvo pri- 
taikyti karinės drausmės nuostatai. Kaip akty- 
viosios, taip ir pasyviosios rezistencijos nariams, 
užimantiems raktinius postus organizacijoje, 
draudžiama gyviems pasiduoti priešui į nagus. 


*) Pasyviąja rezistencija laikoma ta kovotojų kate- 
gorija, kurios nariai nevisada su savimi nešiojasi ginklą 
ir dažnai yra legalioje padėtyje. 


Tik šitokis organizacinės drausmės pobūdis buvo 
jos ilgo gyvavimo laidas. Tūkstančių geriausių 
vyrų 1r moterų gyvybės buvo sudėtos ant laisvės 
aukuro, kritiškų momentu susisprogdinant, nusi- 
Saunant ar nusinuodijant, savo mirtimi užkertant 
kelią toliau organizacijos tinklui ardyti. Su ko- 
votojo mirtimi baigdavosi ir bolševikų laimė- 
jimai. 

Civilių gyventojų tarpe išaugo nė kiek ne- 
menkesnė pasiaukojimo dvasia. Laisvės kovos 
vardu jie pasiima bet kokią riziką, o materiali- 
niu atžvilgiu dalijasi paskutiniais trupiniais. Par- 
tizanų žygiai eina iš lūpų į lūpas, įvelkami į le- 
gendines skraistes, apdainuojami naujomis dai- 
nomis. Kritusių partizanų kūnus, numestus gat- 
vėje, aprauda tūkstančiai apylinkės moterų. 

Bolševikai, negalėdami atviroje kovoje pa- 
laužti partizaninio judėjimo, griebėsi klastos ir 
apgaulės. Dar 1945 metų vasarą jie paskelbė 
"amnestiją". kuri lietė tiek kovojančius partiza- 
nus, tiek visus tuos Lietuvos piliečius, kurie iki 
tol nuo bolševikinės okupacijos pradžios laikėsi 
nelegalioje padėtyje — slapstėsi. Visiems, kurie 
savanoriškai nutrauks kovą prieš bolševizmą ir 
su ginklais prisistatys NKVD ar NKGB įstai- 
goms, buvo žadama dovanoti kaltes ir leisti nau- 
dotis “laisve". Vienam amnestijos laikotarpiui 
pasibaigus, ėjo antras, trečias... O bolševikai 
lauktų rezultatų vis nematė. Pirma amnestija pa- 
sinaudojusius partizanus bolševikai po kelių mė- 
nesių likvidavo. Šis jų elgesys užkirto kelią an- 
trosios ir trečiosios amnestijos bet kokiam pasi- 
sekimui. 

Amnestijų metu daugiausia bolševikams pa- 
vyko sulikviduoti aukščiau paminėtų “šiaudi- 
nių", kurie iki tol neišdrįso nei isilieti į aktingų 
kovotojų eiles, nei įšeiti i dienos šviesą. Jų slaps- 
tymasis tik savo kailiui išsaugoti buvo tiek jiems 
patiems psichologiškai nepakeliamas, tiek mate- 
rialiniu požiūriu nepavelkama gyventojams naš- 
ta. Toliau slapstytis jiems pritrūko tiek drasos, 
tiek moralinės bei materialinės paramos. Šių 
“Šiaudinių? tarpe bolševikinė amnestija sulaukė 
nemenko pasisekimo. Juos bolševikai taip pat 
sulikvidavo, apkaltindami neatidavus ginklus, 
kurių anie niekad nė neturėjo. 

Gana pavojingas bolševikų ginklas prieš re- 
zistenciją pasirodė provokacijos. Jos buvo nau- 
dojamos prieš partizanų dalinius, prieš partizanų 
crganizacijos tinklą, prieš paskiras pogrindžio 
organizacijas ir net prieš paskiras šeimas bei as- 
menis. ; koi 

Prieš partizanų organizaciją bei dalinius bol- 
ševikai paleido ištisus specialiai apmokytus pro- 
vokacinius dalinius. Kai partizanų operacinės 
grupės buvo didesnės apimties, tai ir šie bolševi- 
kų provokaciniai daliniai buvo gausiau panaudo- 
iami; jie siaurėjo, partizanams persiorganizuo- 
jant i siauresnius vienetus. Sios provokacinės 
NKGB grupės turėjo dvejopus uždavinius — ko- 
voti prieš pačius partizanų dalinius, lyviai ir orieš 
partizanų organizacijos tinklą. Provokateriai vil- 
kėjo panašius drabužius kaip partizanai, nešiojo 


73 


ZOFIJA PACEVIčIENĖ 


panašius į partizanų ginklus, savo tarpe prieš 
gyventojus stengdavosi palaikyti partizanų tvar- 
ką, drausmę ir papročius. Šitokiu provokacinių 
dalinių veikimo taktika kasmet keitėsi. Kol par- 
tizanai susekdavo naujus jų veikimo būdus, ne- 
retai nukentėdavo tiek patys partizanai, tiek gy- 
ventojai. 

Pirmaisiais okupacijos metais bolševikai mė- 
gino į besikristalizuojančias pogrindžio organiza- 
cijas įsprausti lietuvių kilmės agentų, kad šie, iki 
reikiamo laipsnio organizaciją dešifravę, galėtų 
duoti toms organizacijoms mirtinius smūgius. Pa- 
sitaikydavo, kad tokie agentai imdavosi patys ini- 
ciatyvos sukurti naujus rezistencinius ratelius. 
Kai jiems pavykdavo sutraukti pakankamai as- 
menų, agentų misija būdavo atlikta, o rateli 
“stebuklingu tikslumu ir pagrindinumu" NKVD 
ar NKGB likviduodavo. 

Neretai bolševikai griebdavosi provokacijų 
prieš paskiras šeimas ar asmenis. Jiems pavyk- 
davo išprovokuoti i Vakarus pasitraukusių ar be- 
sislapstančių bei į Sibirą ištremtų lietuvių liku- 
sius šeimos narius. Tokiais atvejais, prisistate 
šeimon, agentai dėdavosi pradingusiųjų draugais 

ir stengdavosi sužinoti tikrąją visų šeimos narių 
padėti. Tada šeimos visuomet būdavo ir materia- 
liai apiplėšiamos. 

Nežiūrint šių visų bolševikų išmėgintų prieš 
Lietuvos pogrindį ginklų, jų pastangos palaužti 
rezistenciją sudužo į kietą partizanų kovą. Ly- 
giai po trejų kovos metų, 1947 metų vasaros gale 
bolševikai, nužudę Punios šile Pietų Lietuvos sri- 
ties Dainavos apygardos vadą — Ąžuolį, viešai 
spaudoje prisipažino, kad “likviduotas Dainavos 
apygardos “banditų"' štabas. Iki tol jie nedrįs- 
davo spaudoje minėti apie egzistuojančią parti- 
zanų organizaciją, o apskrityse leidžiami bolše- 
vikų organai pliekdavo tik “paskiras banditų 
gaujas“. 

Po kelerių metų atkaklaus darbo partizanų 
organizacinis tinklas tampriai apėmė visus Lie- 
tuvos gyventojus. Kiekvienam partizanui jo vei- 
kimo ribose buvo puikiai žinomos visų gyvento- 
jų nuotaikos, laikysena okupanto atžvilgiu, jų 
vargai ir džiaugsmai. Partizanai, remdamiesi sąa- 
vo žvalgybos duomenimis, neklysdami žinojo, 
kiek ir kuriais gyventojais galima remtis ir pasi- 
tiketi, kiek ir kuriuos gyventojus spustelti, atšal- 

dant nuo Pataikavimo ar dėjimosi su okupantu. 
Visi žemesnieji bolševikinės administracijos pa- 


reigūnai, kuriems teko vykdyti okupanto planus, 
buvo išimtinai partizanų kontrolėje. Tautos iš- 


davikus ir veiklesniuosius okupantus nematoma 


partizanų ranka pasiekdavo visur. Tas, kas par- 
tizanų duomenimis atrodė perdaug stropus okų- 
pantų planams, net didesniuose miestuose nie- 
kada nebuvo saugus. 

„aps tą patį metą partizanų organizacija išaugo 
tiek į gylį, tiek į plotį. Organizacinių barų kovo- 
tojai, pėsti išklampoję daugiau negu tūkstantį 
naktų po visus Lietuvos kampelius, partizanų or- 
ganizacijai suteikė visai konkrečias formas, iš- 


plaukusias iš esamos padėties ir kovos praktikos. 


Tai ne akademiniai-teoretiniai samprotavimai, 
pagimdyti prie kavutės, bet formos, krikštytos 
daugelio krauju. Organizacija pasirodė gana to- 
bula, kelianti pasididžiavimą ir tiems, kurie krito 
vykdydami jos vardan uždavinius, ir tiems, ku- 
rie kovojo toliau jau nusistojusiose formose. 

Keli iš eilės bolševikų organizuoti “rinkimai 
buvo didžiausias pasityčiojimas. Eilėje vietovių 
balsavusių surasta tik iki vieno procento. Tai 
buvo triumfuojantis visos lietuvių tautos protes- 
tas, pasakęs griežtą “ne" tiek Maskvai, tiek vi- 
siems Vakarams. . 

Šalia kovos su politiniais okupantiniais ban- 
ditais, partizanai turėjo palaikyti tvarką ir ap- 
saugoti gyventojus nuo grynai kriminalinio ele- 
mento. Reguliarūs partizanų patruliai gaudo plė- 
šikaujančius banditus, kurių daugumą sudaro 
okupacinis elementas su savų išsigimėlių prie- 
maiša. 

Partizanų kovos akys nuolat ten nukrypsta, 
kur bet kuri okupanto atnešta negerovė bando 
brautis į lietuvių tautos dvasinį gyvenimą. Taip 
partizanų organizacijai teko pasiimti kovą prieš 
alkoholį, prieš dorinio gyvenimo sužlugdymą, 
prieš šeimų ardymą, prieš religinio gyvenimo 
slopinimą. Ne tik partizanų organizacijoje girta- 
vimas uždraustas, bet kartu ir gyventojams drau- 
džiama patiems degtinę gaminti bei skatinama 
susilaikyti nuo bet kokio alkoholio vartojimo. 
Šiems potvarkiams nusižengę gyventojai bau- 
džiami stambiomis piniginėmis baudomis. Parti- 
zanai draudžia bet kokį bendravimą su okupan- 
tais. Tuo uždaromos durys mases apkrėsti pašli- 
jusiais okupantų papročiais. Partizanai vienkart 
trukdo naudotis okupanto suteiktomis teisėmis 
šeimoms skirtis, kaip lygiai draudžia lietuviams 
kurti šeimas su okupantais. A Ka, 

Savu pavyzdžiu partizanų organizacija pr1sl- 
deda išlaikyti religingumui mūsų tradicijose. 
Skaudesniais tautai ir mūsų organizacijai Mo- 
mentais partizanų vadovybė skelbia gedulo die- 
nas, kviesdama laisvės kovotojus ir visą tautą 
padidinti maldingumą. | ? a 

Vienas iš pagrindinių partizanų uždavinių 
buvo ir yra tautos informavimas per pogrindžio 
spaudą. Tiek pačios spaudos gaminimas, tiek jos 
platinimas vykdomas per partizanų organizaciją. 
Atitinkamos apimties partizanų daliniai turi sa- 


vas spaudai gaminti priemones, savą personalą 
savas medžiagų atsargas ir t. t. Kiekvienos ap- 
skrities gyventojai gauna maždaug po 800 egzem- 
pliorių pogrindžio spaudos, neskaitant įvairių at- 
sišaukimų, gyventojams instrukcijų bei įsakymų. 
Spauda platinama ypatingai atsargiai, taip kad 
gyventojai, kurie nelaikomi pakankamai patiki- 
mais ir kurie nesugeba išlaikyti paslapties, gali tik 
žodžiu gauti pogrindžio informaciją. 

Partizanai per savo organizacinį tinklą renka 
įvairią dokumentinę medžiagą, rodančią okupan- 
to sukurtą padėtį ūkinėje, socialinėje, kultūrinė- 
je, politinėje ir kitose Lietuvos gyvenimo srityse. 
Ypatingai stropiai fiksuojamas fizinis gyventojų 
naikinimas. Antrąją šių uždavinių dalį sudaro 
tos medžiagos pergabenimas ir pristatymas rei- 
kiamiems organams užsienyje. 

Didele našta slėgia partizanų organizaciją 
globojimas tų lietuvių, kurie, okupanto išguiti iš 
savų pastogių, netekę visų šaltinių duonos kąs- 
niui gauti, persekiojami kasdieninės fizinio su- 
naikinimo baimės vienaip ar kitaip bando iš- 
vengti mirties. 

Pats partizaninio judėjimo faktas palaiko gy- 
ventojų tarpe antibolševikinį nusistatymą, nelei- 
džia užgesti paskutinėms laisvės ir prisikėlimo 
viltims. Šis tikėjimas duoda moralinių jėgų nio- 
kojamai lietuvių tautai. Nežiūrint, kad lietuviai 
ligi šiol palikti vieni anoj Dovydo-Galijoto ko- 
voj, laisvės kovotojų besalyginis pasiaukojimas, 
organizacijos tobulumas ir tokis ilgas kovos išsi- 
laikymas anapus Geležinės Uždangos padarė tai. 
jog tiek kiekvienas bolševikas, tiek ir gyventojai 
yra įsitikinę, kad mes esame užsienio rimtai re- 
miami. 

Ryškiau pažinti partizanų nuotaikoms duodu 
ištrauką iš vieno partizanų vado kalbos: 

“. „Mes nemesime negarbingai kardo, kurį 
ištraukėme savo tautos laisvei ir garbei ginti... 
Mes negalime palaužti to pasitikėjimo, kurį į mus 
deda mūsų tauta. 

“Šiandien mes galime pasidžiaugti mūsų pa- 
siektais darbo vaisiais ir rezultatais: aukštai pa- 
kilo tautos politinis ir tautinis susipratimas; ne- 
palaužiamas tikėjimas laisva nepriklausoma mū- 
sų tautos ateitimi išugdė nepaprastą tautos vie- 
ningumo ir pasiaukojimo dvasią, iki šiol dar ne- 
įprastą mūsų tautai pasitikėjimą savo jėgomis ... 

“., „Mes reiškiame kuklių vilčių ir į tolimes- 
nį mūsų krašto tvarkymąsi... Mes nekeliame iš 
anksto kokių nors išimtinės padėties reikalavimų. 
Tai savo laiku spręs pati tauta, tvarkydama savo 
reikalus tikrai demokratiniais pagrindais. 

“ ,„. Šiandieninio laisvės kovos sąjūdžio eilė- 
se (taip vadinama visa partizanų organizacija, ji 
nesietina su buvusia LLKS — Lietuvių Laisvės 
Kovotojų Sąjunga. Aut. past.) įvairiausiuose pos- 
tuose yra tokių daugumas, kurie neturėjo jokio 
karinio patyrimo, kurie nepretenduoja, kai baig- 
sis laisvės kovos reikalas, įsijungti į karines... 
organizacijas. Jie šiandien yra puikūs laisvės 
kovos sąjūdžio kovotojai, puikiai ir sąžiningai 
ligi pasiaukojimo ir savęs atsižadėjimo atlieka 

skiriamas pareigas. Jie ryt norės grįžti ten, iš 
kur atėjo. Tačiau, laisvės kovos broliai, jie neno- 
rėtų niekada izoliuotis nuo tų šūkių ir idealų, ku- 
riuos šiandien pasiryžę apginti, dėl kurių išėjo į 
žūtbūtinę kovą; jie nenorės atsižadėti to, ką šis 
laikas įspaudė jų širdyse ir protuose. Jie ir atei- 
tyje norės būti kovotojai dėl laisvos, demokrati- 
nės Lietuvos, dėl visokeriopai klestinčios mūsų 
tėvynės, kurioje visiems be išimties jauku, švie- 
su ir gera būtų gyventi, viešpatautų socialinis 
te'singumas, paremtas naujais principais, ir nie- 
kada daugiau nebūtų sūnų ir posūnių. Mes trokš- 
tame, kad visa tai, ką yra geriausio išreiškusios 
mūsų kovos sąjūdžių programos (čia kalbėtojas 
turėjo galvoje vokiečių okupacijos metu veiku- 
sių pogrindžio organizacijų turėtas programas. 
Aut. past.), būtų išreikšta bendrąja vieningo lais- 
vės kovos sąjūdžio programa ir būtų kelrodžiu 
dabar ir ateityje. 

“ „Tauta reiškia įsitikinimą, kad šis laisvės 
kovos sąjūdis yra naujas mūsų tautos dvasinis 
variklis, naujoji jėga, kuri gimsta audrose ir kan- 
čiose, kuri sugebės vesti pradėtąją kovą dėl lais- 
vės ir nepriklausomybės, kuri duos nukamuotai, 
išvargintai tautai naujus impulsus kurti ir gy- 
venti. 

“. „Laisvės kovos draugaai, mes buvome pri- 
versti išeiti ginti savojo krašto, savųjų sodybų, bo- 
čių ir tėvų krauju aplaistytos žemės; mes kaip 
žmonės priešinomės prieš žmogaus teisių mindžio- 
jimą, prieš aukščiausiojo laipsnio vergiją; mes ne- 
galime sutikti su melu,apgaule,klasta ir tautą žu- 
dančiomis nedorybėmis. Mūsų žingsniai yra tau- 


ŽIEMOS 


MEDIS 

Lig debesies rankas iškėlęs 
Tu neišverksi žalumos. 

Tik snigs tave, ir laužys vėjas 
Nuo sutemos lig sutemos. 


Ir vėtrų ūžiančių pavojuj 
Kas vienišą paguos tave? 
Ne apie medį aš galvojau — 
Apie save, apie save. 


KELIAS 

Dvi mėnesienoj rogių vėžės. 
Naktis kaip lyguma plati. 

O kas į laime mus pavėžys 

šitoj painioj jausmų nakty? 


Kas mus praveš pro sapną rūstų, 
Kad švistų žemė ir diena? 
Pakyla vėjas. Sniegas pusto. 

Ir įiokio kelio prieš mane. 

rūs. Mes savo kovoje esame teisingi Ar tiesūs 
prieš visą kultūringąjį pasaulį. O Aukščiausiojo 
palaima rems ir laimins mūsų darbą ... | 

Ligšiolinė Lietuvos partizanų kova pareika- 
lavo milžiniškų aukų. Kelios dešimtys tūkstančių 
vyrų ir moterų jau padėjo gyvybes ant tėvynės 
laisvės aukuro. Tūkstančiai kritusių paskutinė- 
mis savo gyvenimo valandomis parodė didžiausio 
karžygiškumo dvasią, apraudoti šimtais naujai 
gimusių partizanams skirtų dainų ir raudų, slap- 
ta aplaistyti gausiomis motinų ir sesių ašaromis, 
atžymėti partizanų vadovybės skelbiamose mal- 
dos ir gedulo dekadose. Laisvės troškimas pasi- 
rodė stipresnis negu mirties baimė — išretintas 
kovos gretas tuoj pat užpildo nauji kovotojai; 
moksleiviai ir studentai apleidžia mokyklos suo- 
lus, kunigai užveria bažnyčių duris, ūkininkai 
palieka noragus rūdyti, darbininkai ir tarnautojai 
bei inteligentai apleidžia darbo vietoves. Taip 
susitelkę tūkstančiuose po žeme išraustų bunke- 
rių-slėptuvių, lyg pirmaisiais krikščionybės lai- 
kais katakombose, jie veda dar negirdėtai kietą 
kovą už laisvę, — kovą, kuri dar ir šiandien pa- 
sauliui nėra nei pilnai pažįstama, nei atrodo įti- 
kima. 

Mes tikime, kad teisingumas turi laimėti. Ne- 
trukus praregės laisvojo pasaulio akys tūkstan- 
čių partizanų kaulus, suverstus miestelių grio- 
viuose, šiūkšlynuose “taikos?? ir aklumo metais. 
Betgi jau bus tada per vėlu įtikėti ir gailėtis ne- 
kartą išduotų jaunų gyvybių, sudariusių nepa- 
mainomą citadelę krikščioniškajai pasaulio kul- 
tūrai išsaugoti. J. Našlaitis 

ŽVAIGžDĖ 

šviesų minioj namai pabalo, 
lr lyg sapne čia nuostabu. 

Ir mes per šitą karnavalą 

Ranka į ranka vis abu. 


Ir mes taip žingsnis vis į žingsnį. 
Staiga — naktis juodai šalta. 
Tavęs nėra, tik žvaigždė mirksi 
Nuo speigo drebančiam skliaute. 


VĖJAS 

Kažin kur šalta. Medžiai gaudžia. 

O man taip gera su tavim. 

Ir prie širdies rankas prispaudžiu — 
Naktis šilkinė ir žavi. 


Ir pasilenkus mano pusėn 
Tu liūdna pasaką seki. 

Ai ne, ne tu, tai vėjo gūsiai 
Man beria sniegą į akis. 


MOTINA IR SONOS 


JUOZAS KRALIKAUSKAS 


Motina pasilenkia darže. Su balta skarele. 
Rudu, anąžiem pačios rankom išsiaustu sijonu. 
Basa. Ji galėtų būti šiuo metu prigulus pokaičio. 
Bet ją traukte traukia daržas. Kiekvienas diege- 
lis čia jos pasodintas. Aguonos žydi aukštos ir iš 
leto linguoja. Darže dar net maloniau ir ramiau 
nekaip sodely: čia didesnė jautiesi. Viskas čia 
šiųmečiai, šviežia, neseniai iš po rankų. Tyliai 
ir sparčiai auga iš žemės. Žemė — neišsenkama 
versmė augintoja. Anąkart teisybę Jeronimas iš 
knygos skaitė, kad žemė yra visų motina, mo- 
tinų motina. 

Tvanku. Šutas. Prieš lietų, gal ir su perkū- 
nija. Per Jonines ar ne kasmet būna. 

Netoli tvoros, prie kviečių tankmės, vyšnai- 
tės unksmėje našlės jauniausias sūnus Lukas. 
Neregys, smulkus berniukas, marškonėm kelne- 
lėm, sujuostas mamos lietingom dienom išausta 
juosta. Veidukas rimtas ir atrodo gerokai vyres- 
nis negu maži jo meteliai ir visa stovylėlė. Tai 
tas akučių aklumas ir aplink jas susitelkęs liūde- 
sys veideli daro subrandesnį. Lūputes suspau- 
dęs tyli Lukas, mąsto tarp neregimų dalykų. 

Unksmėje, kviečių pažemyj yra dar užsilikę 
šiek tiek atgaivios vėsos iš paryčio. Tai čia šalia 
Luko Margiukas, raudoną liežuvį iškoręs, dvėsau- 
ja, tankiai mušdamas šonais. Degutu pateptos jo 
ausys, kurias sparvos ir musės iki kraujo pra- 
ėdusios. 

Ne tik šikart — motiną apima liūdnumas vi- 
sada, kai tik ji varnas užgirsta. Kad pakilo pasi- 
baidžius viena, tuoj pat pakyla ir kitos, visas bū- 
rys. Jos krankia, šaukia, maišosi. Sakytum — 
ginčijasi, abejoja, nesutaria: leistis vėl ten pat 
atgal ant žemės ar skristi kitur. Jei jau pagaliau 
skristi, tai vėl nesutarimas — kur. Neramu, kai 
taip varnos krankia, plačiai žiodamos nešvarias 
ir žiaurias gerkles. Kažkaip lyg jau būtų ar ru- 
duo, ar bulviakasis, lyg linamynio metas. Pasi- 
žvalgo motina darže. Varnos, štai, būriu ir šna- 
rėdamos sparnais, pragvoja viršum namų su gon- 
tiniu stogu ir baltomis langinėmis, viršum kaitro- 
je prisnūdusio sodelio. 

— Mama, ko jos taip rėkia? 

— Nežinau, sūneli. 

— Tai kodėl nežinai? | ž 

— Daug kas palieka nežinoma. Ne viską žmo- 
gus gali žinoti ir suprasti. | 

O ir iš tikrųjų, pagalvoja motina, ko toms 
pilkavarnėms dabar rėkti? Ar tai per Jonines ma- 
tyti jas būryj, kai jos turi lizdus šile, kai peri? 
Ko čia jos dabar tokiu metu? Apie šv. Joną į būrį 
sulekia rėkdamos tik kur šile ar pašilyj.lapę pa- 
mačiusios, na, tegu ir kiškį ar katę, ar kai koks 
vaikėzas prie kurios lizdo lipa. Tai gal ne prieš 
gera čia dabar jos... Apie šį metą užtektų po 
vieną, dvi, daugiausia kelias pamatyti. 


„ Kažkoks blogas nujautimas, kažkoks prara- 
dimo Jausmas apima šiandie motiną, varnoms 
pragvojant, sparnais pračežant. Varnos su- 
drumsčia širdį. Nuo jų krankimo ir sukimosi ap- 
sunksta galva, lyg užgavus smalkių. Užsižiūrė- 
jus į tokį be jokios tvarkos jų maišymąsi, pasi- 
A lyg didelė marška, juoda ir pilka šėmam 
one“ 

Motina atsidūsta — taip sukosi, maišėsi ir 
krankė piktosios dvasios, kai po maišto prieš Die- 
vą buvo metamos iš dangaus į pragarą. Gvojo 
piktos, krankė iš keršto, žiojo aukštyn gerkles, 
čežėjo net blizgančiai juodom pasparnėm. Ji jau 
buvo beprakalbanti apie tai berniukui, bet susi- 
laiko. Prisiklausys, tai ir užmigti negalės. Tokius 
dalykus jis per giliai į širdį priima ... Tegu liks 
Lukui nepasakyta, kad pilkvarnės jau nuo pat 
piemenės dienų jai vis užmena piktąsias dvasias, 
kurios tykodamos slankioja pasauly ... 

Pilkvarnės nusileidžia į pakapinio slėnį, pra- 
nykdamos motinai iš akių. Nuščiūva toj pusėj vi- 
siškai. Ir tada širdis vėl atšyla ramybei užstojus, 
saulėtai dienai tvaskant. Nieko, rodos, daugiau 
nebesinori, tik būti šitaip darže, sodely, apie na- 
mus su savo vaikais. Nieko daugiau, tik būti su 
savo sūnumis ir su saule. 

Iš padaržės dvelkia šviežiais dobilais, šiandie 
paryčiu Jono nupiautais. Visoj apynamėj pri- 
sklidę šitos saldžios išdaužytų pradalgių kvapties. 

Aukštai sklando gandras didžiuliu ratu ir vis 
nejudindamas sparnų. Luko bendramečiai kartais 
ledižia popierinius aitvarus, kurie sklendžia pa- 
našiai, kaip dabar gandras. Jo bendramečiai tada 
šūkauja, džiūgauja, o jis nabagėlis vis stovi, tyli 
ir šypsosi, nors to aitvaro ir nematydamas. Atsi- 
mena dabar tai motina, ir jos širdis apsilieja: Lu- 
kas nabagėlis amžinoj tamsybėj gyvena. Jis — 
jos sopulys. Iš visų trijų jis — nelaimingiausias 
ir mylimiausias. Nyku net ir danguje aukštujam 
būtų be Luko. Būtų liūdna mąstyti, kad jis ten 
stovi pasilikęs vienas prie kviečių ... Kad toks 
nabagėlis vienas, jog net ir aguonų tyliai, lėtai 
linguojančių nemato... i 

Staiga — toli sugriaudžia, kaip iš gilaus ku- 
bilo. Lukas virpteli, ūmai atsiminęs Dievo balsą 
nuo Sinajaus kalno, kaip jam yra mama pasako- 
jus. Dievas ten — griaudžiant, žaibuojant ir že- 
mei drebant — davė prisakymus kniūbsčiom par- 
puolusiems žmonėms, kaip reikia gyventi ... ne- 
žudyti... nevogti... nekalbėti netiesos ... 

l Mama, griaudžia! Ar tu jau matai juodus 
būrius? — Lukas pasuka aklą veidą į tolimo dun- 
desio pusę, į vakarus. Vėjelio gūsyj užuodžia 
tvaikiai šiltą dobilų kvapą. Lukas sujudęs, kad 
gali būti perkūnija. Labai bijo jis perkūnijų, nes 
nei mato, nei žino, kas tada ten taip baisiai daros. 

— Ten ne griausmas, sūneli. 


TE 


— Tai kas? 

— Iš armotų šaudo. 

— Kas šaudo? | 

— Galybė eina prieš galybę. Vieni jau nusi- 
rito nuo mūsų galvų. Lekia, kaip kiaulpienių pū- 
kai, vėtrai papūtus. 

Lukas vėl tyli. Kumšteliuose jis tebelaiko var- 
n:lėšų kibius, kuriais juokaudamas buvo jį ap- 
šaudęs Jeronimas, prieš nueidamas vandens. 
Mąsto: ... Galybė prieš galybę... lekia... pū- 
kai vėtrai papūtus... Girdi: bitutė dūzgia. Gy- 
vena tamsybėje — klausydamas ir mąstydamas. 

Lukui atrodo, kad bitutės dainuoja, linksmi- 
nasi, žaidžia. Jam ramu ir gera klausantis jų ty- 
lios gaidos. Bitutėms gerai. Jos gali matyti, jos 
žino, kas yra aplinkui. Mamutė sako, kad bitu- 
lės šventos! Lukui užeina noras būti bitule — bi- 
tulei netamsu taip, kaip jam. Galėjo gi Dievu- 
lis jį ir mamutę sutverti bitulėmis. Jie priimtų 
dar drauge skraidyti Jeronimą ir Joną — dau- 
giau nieko, nė vieno. 

— Gal norėtum pienuko atsigerti? 

— Nenoriu. 

— Ale šalto. Iš šulinio ištraukčiau. 

— Pasakyk, mama. 

—- Tai ar nori? 

— Nenoriu, sakau. Pasakyk, mama. 

— Ką? 

— Tai gal ir Jono su Baliute vestuvių nebus? 

— Dėl ko nebūtų? 

— Kad iš armotų šaudo. 

— Bus per Petrines. Bus jau gal per mūsų 
galvas prasinešus karė. 

Lukas girdi — praslenka, prasineša vėjelis, 
tai sode ir darže sušiūši, sušiūlena. Kas? Lukas 
niekad to nematė. Ar taip lengvai prasineš ir ka- 
rė? Lukas nežino, tik brauko kiečius, liečia ir 
traukia pro tarpupirštį lapus, vėsius, tamsybėje 
nežinomos spalvos. 

“ — Penkios dar dienos, — sako patylėjęs Lu- 
as. 

— Netruks tos penkios dienelės pereiti per 
svietą. 

— Net penkios dar. 

— Sulauksim, vaikeli, — guodžia motina, už- 
girdusi vaiko balse liūdesį ir nekantrumą. — 
Bus namuose linksma per Petrines, jei gyvi bū- 
sim, jei Dievas duos sulaukti. 

“Bus namuose linksma“ — susigalvoja mo- 
tina, sverdama, ar ne per daug pasakė, lyg save 
pačią nusikalstančią nutvėrus. Ir atsilenkus už- 
sižiūri ten. 

Ant kalnelio — viduryj kalvelėmis nuban- 
guojančių vasaros laukų — kapinės, matomos iš 
daugelio aplinkinių vienasėdžių. Ten tėvas, pir- 
ma jos išėjęs, ramybės miegeliu miega. Tenai jis, 
nepriklausomybės kovų savanoris. Sava valdžia 
paskui jam davė šį sklypą. Daug sveikatos Čia 
padėjo, ilgus metus čia abu drauge praleido sun- 
kiai dirbdami. Itvarkė ūkį, namus išstatė, gon- 
tais uždengė, kaip mažai kas parapijoj. Prisiplūk- 
ta. O kai jau užvadėlius praauginęs atsidusti ga- 
lėjo, turėjo viską palikti. O čigonė melagė būrė 
kadai, kad jis po jos dar dvi vasaras gyvensiąs. Ir 

vieną ir antrą pavasarį jau be jo žydėjo gražiai 
išbėges dela O kiekviena obelėlė, kiekviena 
net vyšnaitė jo rankom pasodinta, genėta, prieš 
šalčius šiaudų kūleliais raišiota. | 

Ten guli dabar jis kalnelyj, atokiai palikęs 
viską. Smėlėti tarpukapiai ten visos apylinkės 
ašarėlėm aplieti, keliais išklūpinėti. Ar nereikėjo 
su vestuvėmis dar palaukti? Ar neužsirūstins tė- 
vas, kad taip greit namuose linksmybę ir muzikas 
užvedė? = 

Sunku tėvą nubūti. Sunku tokį gerą primiršti. 
Kur eina — vis tėvas akyse, vis, rodos, jis tik ne- 
ilgam kur išėjęs. Ką bedirbant — vis tėvas aky- 
se, vis, rodos, jis tuoj pareis iš kur, atsiras užtru- 
kęs. Kažin kaip netiesa ir gana, kad jis jau 
ten... “Kodėl tu į pirkią su balta skarele, Žinai, 
pirkioj tuoj, rodos, šviesiau pasidaro. O kad į 
daržą su balta įeini, rodos, žiūrėtum ir žiūrėtum 
neatsižiūrėdamas .../' — motina nubraukia aša- 
rėlę dėl jo žodžių, nuo graudumėlio neišsituri. 
Vargelį jis dideli pakėlė, kaip sunkų akmenėlį 
kasdien nešė. Tai, Dievulau, ir praėjo viskas, ro- 
dos, dar tik kaip viena nepilna dienelė. Vasara 
po vasaros, metai po metų vis prie nepabaigiamų 
darbų. 

Kai ateis diena paskutinė, argi neskaudės šir- 
dį visus tris paliekant. Ne tiek Jono — jis toks “ 
vyras užaugo: Jonas gyvens. Ne tiek dar ir Je- 
ronimo; nors ir raišas, bet, ačiū Dievui, gudrumo 
pilnas bernaitis — galva jį ves. Luko nabagėlio 
užvis labiau gaila! Kaip jis, sopulėlis, be jos ant 
svieto likęs vaduosis? Be akelių, be šviesos. Ar 
žiūrės broliai, neskriaus? Ar neapleis jo, kai jau 
bus vedę? 

Lukas vėl girdi labai liūdną motinos giedo- 
jimą: “... palaimink mūs darbus, laukus ir na- 
mus..." Ji dažnai šitą gieda. Liūdnu, pratisiu 
balsu. Lukui graudu šitą girdint. 

— Tai ką jis ten dabar išdirbinėja? 


— Kas? — atgyja susidomėjęs Lukas, užgir- 
dęs motinos balse nustebimą. 
— Jonas. 


— Ką jis padarė? 

— Ant stogo vėliavą iškėlė. 

— Ar mūsų lietuvišką? 

— Nagi mūsų, — motinos balse tas pats džiū- 
gesys, kurs būna, kai ji išgirsta ar kam perduoda 
gerą naujieną. 

— Tai gerai, mama! 

— Gerai tai gerai, nėr ko sakyti. Dėl šito rei- 
kalo anais metais tėvas buvo išėjęs savanoriu į 
karę. Šita vėliava yra šaulių būrio, Jonas ją pa- 
slėpęs saugojo. Tėvas dar ir krikšto tėvu buvo, 
kai ją šventino. Kaipgi negerai. Atsigausim gal 
dabar. Buvom džiūvom kaip žolelė be lietaus. 
ie reikėjo gal dar palaukti. Gali dar ir blogai 

ūti. 

— O kas gali būti? Jie, sakei, bėga namo iš 
mūsų krašto. 

— Vėliava gali dar pritraukti jų akis. Užlėkti 
gali, namus uždegti ar ką padaryti. Jau ir taip 
be širdies buvo, nors lendravojo ant mūsų gatavo 
gero. O jei išlekia inirtę ir kad be širdies ir be 
Dievo, iš tokių visko galima susilaukti. 


„Motina prisideda ranką prie kaktos ir iloni 
žiūri į vėliavą. Rodos, šventė Ia rodos t r 
lė didesnė pasidarius. Taip, kadaise, anais nuto- 
R metais tėvas buvo savanorių išėjęs. Atsi- 
verčia naujas gyvenimas. Kokios į Ž 
teka kitokios A nės, 2 

Vėliava viršum namų. Pro į rasilenki 
skystas debesėlis. I a alia raudos užkejo 
akis, dangų ir laukus. Ir apylinkė atrodo Švieses- 
nė. Linksmesnė visa apylinkė. Motina užsižiūri: 
šitoj apylinkėj, vidury šitų laukų ji paseno. Ro- 
dos, užsimerkus galėtų čia nepaklysdama vaikš- 
Čioti. O, štai. šiandie lyg kažkas čia ypatingo. Net 
kregždės ar tik nevikriau su savo “vyt vyt“* šau- 
do viršum priglebusio, aptingusio sodelio. Ji net 
nebuvo ligšiol kada mačius, kad lapelis daiktais 
taip blizgėtų, lyg jis ten būtų iš skardos . .. 


= Mama, valio mama! — šaukia raišas Jero- 
nimas, kurs krypuodamas atvelka naščius van- 
dens. — Tai kad Joninės, tai Joninės. 


Motina pažiūri į suprakaitavusį Jeronimą ir 
pilnutėlius kibirus: 

— Kam gi tokius pilnus, kaip akis. Geriau 
per dukart atnešti po lengviau, negu iš karto per 
sunkiai. Tau ką sakai ar nesakai, o tu nė ausin 
nevedi. 

— Nesunku, mama. Tokia diena, tokie daly- 
kai dedasi. 

— Man net per širdi dilgtelėjo, kai aš ją pa- 
mačiau, — motina žiūri į vėliavą. — Ir iš 
džiaugsmo, ir iš baimės. Ar jūs nežinot, vaikeliai, 
kad jiems abet tik kliaudis kerštui atgiežti. Gi 
galima buvo dar palaukti. Kaip ant akių atkrei- 
pimo iškelta. 

— Nesibartum, mama. Kirmysim čia iš bai- 
mės, kai visas kraštas atgijo. Ir Nepriklausomy- 
bės atgavimą iš Kauno per radiją paskelbė. Ir 
turim jau vėl savo vyriausybę, — Jeronimo ūpas 
nepaprastai pakilęs. 

— Į tėvą jūs atsigimėt. Tėvo atspindžiai jūs. 
Jo takais einat pėda į pėdą. Už savo valdžią jis 
pats, Jono metuose būdamas, kadai buvo sava- 
noriu ant karės išėjęs. 

— Mama! Jis pats dabar būtų savo rankom 
iškėles. 

Motina tyli ir galvoja, kaip dabar ir tėvas 
džiaustųsi, jei gyvas būtų. Mūsų pačių valdžia 
vėl. Skaudėjo ir skaudėjo, sakytum votis. O da- 
bar, va, iš karto tau pasidaro lengva. Argi nepa- 
naši šita Joninių diena i tas, kai Jono metuose 
andai tėvas savanoriu išėjo? Andai — laikas ėjo 
tekčjo, neikando kalnų kalnelių, nepakeitė pa- 
kalnių, bet sparčiai metai po metu keitė žmones. 
Žmonės nepamato, kaip pasensta. Nuo kada į šitą 
kryžių kalneli pradėta laidoti, nei ji nežino, nei 
jos motina žinojo. SP 

“ „Tavo pagalbos šaukiamės, šventoji Die- 
vo Gimdytoja, mūsų maldų neatmesk mūsų rei- 
kaluose, bet nuo visokių pavojų mus visados gel- 
bšk .. ** Gieda motina ir mąsto: Dieve, neatskirk 
dar ilgai manęs nuo Luko: su mano vaikeliais 
drauge palaikyk. Pasensta kūnai nuo darbų ir 
nuodėmių, nuo rūpesčių ir skausmų. Pasensta 


kaip rūbai. Motina ir jos vaikai argi ne kaip to 
paties kūno sanariai. Kada paskui susitiksi pasi- 
matysi Juozapato klonyj... Ag, Dieve, visi trys 
Jle pravirko, kai tik į pasaulį atėjo. Kiekvienas 
jle pirmomis dienomis daug verkė... 

Lietaus gal ir bus, pasižvalgo motina. Dan- 
gus iš vakarų pradeda krūmuotis tankuojais bū- 
rlais. Jie primena rūsčias baidykles, kokius bau- 
glus smakus. Knygose pasakyta, kad paskutinio 
teismo dieną prieš pasaulio pabaigą ateis Teisė- 
Jas Iš didelių būrių, ateis su vėju ir ugnies lieps- 
na. Pirma to dar pravažiuos žemę nuo kapinių 
ligi kapinių Antikristo krosnys. Bus didelio iš- 
gąsčio dėl smarkaus vandenų ir vėjų ūžimo. Žmo- 
nės džius iš baimės. Dangaus galybės bus paju- 
dintos. .. 

ZŽiū — Motina mato: anapus pakapinio slėnio 
vieškelyj pasimato kelios mašinos. 

Mašinos įsuka į kelelį, kurs per lauką nusi- 
kloja ligi pakapinio slėnio ir tenai laikinai dings- 
ta. Paskui tas pats kelelis išlenda jau šiapus ir 
prasitiesia pro vienasėdį. 

— Ar nejautė mano širdis? Koks buvo reika- 
las skubėti su vėliava? — sako motina paskui 
mintį, kad negeram išsuko jie iš vieškelio. 

Mašinos sulenda į pakapinio slėnį, tarytum į 
žemę pragaišdamos. Bet nors jų ir nematyti, vis 
girdisi niaurus ūžimas. Artėja ar kokia nelaimė? 
Iš pakapinio su alasu pakyla varnos. 

— Slėpkitės! Liskit kur! Ko sulauksit išsi- 


žioję stovėdami? — rikteli motina suklususiai 
stovintiems sūnums. Pati susirūpinus, baltu 
viedu. 


Bet Lukas, kur jis nabagėlis eis, kur lįs slėp- 
sis, be akelių būdamas? Motina apglobia jį ran- 
ka prie savo šono. 

Mašinos viena paskui kitą išlenda šiapus slė- 
nio. Jeronimas patvoryj pakelia lovio kraštą ir 
palenda. Niekas net ir iš saviškių nematė, kur 
jis pasidėjo. 

Mašinoms artėjant, baimė auga. Motina pa- 
didėjusiom akim žiūri į kelelį, laukdama. Prisi- 
glaudus savo Luką maželį. Jau įžiūri blizgančius 
šautuvus su uždėtais durtuvais. Pakirstom kojom 
motina stovi prie tvoros. Pasijunta tokia be pa- 
galbos, tokia menkutė prieš tų mašinų ūžimą. Ag, 
ko daugiau jie čia suktų iš vieškelio, jeigu ne ką 
nors pikto padaryti. Bėda atvažiuoja atūžia. At- 
važiuoja gal labai didelė nelaimė. Baisus tasai 
atūžimas. 

O gal jie tik pravažiuos pro šalį? 

Dar gerokai nuo vienasėdžio mašinos stabteri. 
Iššoka kareiviai ir greit išsiskleidžia į vilnį. Ar- 
tėja laikydami rankose šautuvus su blizgančiais 
durtuvais. 

Motiną nusmelkia per širdį. Ji nutirpsta visa. 
Ir net pačiai keista, kad tokiu metu dar pamato 
ant Luko galvelės pilką, žilsvai pūkuotą kirmėlę. 
Ji numeta kirmėlę nuo maželio plaukučių, o ta- 
da pasidaro jai labai graudu. Kokia tiesa čia gali 
ūžti. kriokti šitos mašinos, dideliu balsu už- 
kimšdamos ausis? | 

Iš pakapinio iškilusios varnos dar sukas ir 
gvoja. Džiaugiasi anos piktai, alasą didina pilk- 

varnės. Gal nujaučia jos pasmerkimą, gal ne- 
lemtį nutuokia? Gal jos vaikų kraujo pralieti at- 
žengia jie su blizgančiais durtuvais ant šautuvų? 

Motina nejučia įsitveria tvoros ir šnibžda di- 
džiuosius Jėzaus ir Marijos vardus. Ir to reikia 
susilaukti po pirkios langais, kurioje visi trys jie 
pravirko, kai tik į pasaulį atėjo. Dabar su šau- 
tuvais apsupa, lyg jos pirkia būtų plėšikų ar gal- 
važudžių lizdas. 

Lukas girdi didelį motinos išgąstį. Jam ausyse 
vis tebeskamba: “Slėpkitės! Liskit kur! Ko su- 
lauksit išsižioję stovėedami?" Jis pradeda dre- 
bėti. 

— Mamute, ar mes pasislėpę? — klausia 
šnibždomis Lukas. 

— Mamute, ar mūsų čia nepamatys? 


— Mamute! 


— Pasakyk, ma! — Lukas papurto jos ranką. 

— Tylek! — nukerta motina. 

Lukas apsilaižo, o burnoje sausa ir kartu. Jis 
tyli. Daugiau nieko neklaus. Vos nepravirksta, 
taip jam pasidaro graudu, toks įžeistas pačios ma- 
mutės ir dargi tokiu piktu balsu. Ir kad artėja, 
baisiai atūžia kažkas, o jis nemato kas, ir to jam 
niekas, net Mamutė nepasako. 

Bet kai mamutė ar netyčia ar susigriebus ir 
pasigailėdama uždeda jam ant galvutės ranką, 
Lukas tyliai pravirksta, net pasikukčiodamas. 
Dabar dar graudžiau jam pasidarė, kad mamutė 
taip piktai jį sudraudė. 

Margas šunelis, musių ir sparvų praėstom iki 
kraujo ausim, iššoka iš vienasėdijos atremti puo- 
limo. Margiukas, degutu pateptom ausim, išeina 
vienas prieš daugelį. Jis loja, jis gina šiuos na- 
mus. 

Du šovė vienas po antro. Margiukas sargelis 
graudžiai suklykė priešpabaiginiu ajajajimu. Jis 
buvo dar metęsis bėgti atgal į sodybą, bet pasi- 
girdo dar vienas šūvis netoli namų, kur buvo jo 
visos dienos. Margiuko graudus klyksmas ūmai 
nuščiuvo. Nesigirdės jo lojimo daugiau niekad ši- 
tam vienkiemyj. Truks ilgai čia Margiuko, kurs 
drauge gyveno. 

— Mama! Ar jie Margiuką nušovė? — 
šnabžda Lukas, drebėdamas, kaip epušės lapelis. 

— Ar nušovė, mamute? 

— Nu. 

Kai patvoriais ir patrobesiais apsižvalgydami, 
jie susimetė į kiemą, motina labiau negu šau- 
tuvų ir durtuvų išsigando jų veidų. Ji nekartą 
buvo įsižiūrėjusi į stacijas, į veidus tų žydų ir 
kareivių, kurie nukankino Jėzų Kristų. Bet ar ji 
tikėjos, kad į jos namus kada... 

5 Kur daugiau? — surinka vienas kietai ir 
žiauriai. 

Motina nežino, ką atsakyti. Kažkoks blogas 
nujautimas,kažkoks praradimo jausmas apima ją, 
toks kaip pirma varnoms gvojant, tik dabar daug 
stipresnis. Žiūri išsigandus. Piktybė čia atnešė 
šitas baisias akis iš akmeninių veidų. 

— Kiti kur? — paklausia vienas lietuviškai, 
ir tas motiną labai nustebina. Tik dabar ji pa- 
stebėjo, kad jis iš jų išsiskiria, pusiau civiliškai 
apsirengęs. “Šis čia tarp jų yra lietuvis“, pa- 
mano sau. 

— Nėra. 

— Kur? 

— Išėję. 

— Kur išėję? 

— Maudytis. 

Civilis kažką paburba anam žiauriajam. 

— Kas tą skudurą iškėlė? 

Motina vėl nutyli. Pasakyti, kad nežino, kas 
iškėlė — negalima. Kaipgi ji, būdama čia šeimi- 
ninkė, galėtų nežinoti tokio dalyko. O pasakyti, 
kas iškėlė, pasakyti, kad jos sūnus Jonas — dar 
labiau negalima. 

— Kas? 

— Šitas? — parodo stovintį šalia motinos 
Luką, tylų, liūdną, kaip prie brastos Šv. Jono 
Nepomuko stovylėlė. 

— Jis aklas, — pasako motina. 

— Visi jūs čia akli, — žiaurusis įdėmiau pa- 
sižiūri į berniuką, ir staigiu judesiu kyšteli jam 
prie pat veido dičelo revolverio vamzdį, tary- 
tum norėdamas nušauti. 

Berniukas nei krūpteli, nei sujuda — palieka, 
kaip buvęs: taigi, aklas iš tikrųjų. Tik motina, 
visa išsigandusi, aiktelėjo. Tik ji, atkišdama ran- 
kas, nesąmoningai šoktelėjo nustumti rankos 
su revolveriu. 

Kareivių vyresniojo lūpos iškrypsta šaltu 
šypsniu. Jis lyg būtų kažką atradęs ar atsiminęs. 
Motina žiūri į jo veidą, nenuleidžia akių, įtemp- 
tai seka. Sakytum, ji stengiasi išskaityti tą mintį, 
kuri sukėlė šitą šypsnį. Motinai prisivaidena iš 
kažkokio paveikslo giltinės veidas: žiaurus, nė 
kruopelės pasigailėjimo, nė trupinėlio atjautimo. 
Šypso, tykodamas auką, piktu džiaugsmu. Už- 
tektų tik, jei dar dantimis sukalentų. Per motiną 
nueina šiurpas dėl šito šypsnio. Jai maža be- 
trūksta, kad pravirktų. Už kokias nuodėmes ant 
jos galvos atgriuvo šitie veidai, šitie baisūs? Kam 
ji kada blogo padarė, savo varguose vargeliuose 
net nesuskubus pamatyti, kaip senatvė atėjo? 

Šį momentą tvankioj kaitroj dunksteri tolimas 
patrankos trenksmas. 

— Tai pasakai ar ne, kas iškėlė liaudies prie- 
šų vėliavą? 

— Ne priešų — mūsų. 

— Ką tai reiškia “mūūū-sųų"'? Kieno “mūūū- 
sųų''? 

— Mūsų. Jūs turite savo vėliavą, o mes savo. 

Jis žiauriai į ją žiūri. Jo veide nėra nė bruo- 
želio anos šypsenos. 

Trumputės tylos metu iš užu šilio pasicirsta 
artėjančio lektuvo — vieno ar kelių — ūžimas. 

„ Žiaurusis sunerimsta, žvilgteri i padangę. Ka- 
reivis netoliese pusgarsiai nusikeikia. Civilis žiau- 
riajam kažką paburba. Motinai topteli'viltis, kad 
lėktuvai juos nugins. | 

Bet žiauriojo veide išsigimsta vėl tas šypsnis: 

— Mes neturim čia laiko su tavim. Jei ne- 
pasakai, galėsi paskui kale staugti. 

Pasisukęs į savo bendrus, jis jiems kapote 
nukapoja keletą žodžių. Du griebia motinos ran- 
kas aukščiau alkūnių, o dar vienas Luką. Akląjį 
bern'uką pasuka šalin taip smarkiai, kad tas, lyg 
nusviestas, parkniumba kieme ant žemės. Jis 
tyliai pravirksta ir keliasi. Bet vienas, treptelė- 
damas visa bato pėda jam į vidupetę, akląji vėl 
parmuša kniūbščią... 

Berniukas kukčioja veidu i kiemo žemę, ku- 
rią per daugelį metų minė jo tėvas, mama, Jonas, 
Jeronimas ir jis pats. 

Giltinės veidas žirkteli kelis žingsnius ir pri- 
kiša vamzdį prie Luko pakaušio: 

—- Laukiu. Pasakai ar ne? Kai suskaičiuosiu 
tris. paspausiu. 

— Sakyk, kol nevėlu. Kai jis pasakys “trys", 


šaus, — greit sako civilis, lanku eidamas dide- 
lius žingsnius apie motiną, lyg piktoji dvasia 
apie mirštančio lovą. 

Motina apstulbsta. Tai ir kas gi čia dabar da- 
ros? Betgi tai nėra sapnas? Ne, tai tikrai ne sap- 
nas. Motiną siūbteli svaigulys. Ji gaudosi orą, o 
akyse išauga milžiniškas batas, kuris primynė jos 
sopulėlio pečius. “... pasakys “trys" — šaus .. 
Šaus? Argi kaip margiuką? O kas gi tokiam? 
Šaus, žinoma, nušaus, jei nepasakys. Bet jei pa- 


sakytų — nušautų Joną. Ir šitas jos sūnus — ir 
tas. | 
— Vienas! — užgirsta žiauriojo žodi. 
— Vienas! — pakartoja civilis. — Ar tu nori 
pati pražudyti savo aklą vaiką? — girdi motina 


saviškių kalba žodžius, greit sakomus civilio, kurs 
sukasi ir tykoja, lyg piktoji dvasia netoli mirš- 
tančio. 

“ „nori pati pražudyti savo akią vaiką? .. 
Jei jis taip gali iškreipti žodžius, taip draskyti jos 
širdį, ar jis pats neturėjo motinos? 

— Du! — užgirsta žodį, lyg iš pragaro. 

-— Du! — surinka įspėjamai civilis. 

Jau du. Luko sopulėlio paskutinė minutėlė. 
Motina pasiveržia išsirauti iš laikančių ir ap- 
glėbti Luką, savimi uždengti. Bet jai nepasisekė: 
jie tik dar kiečiau suspaudė jos rankas ir nusi- 
keikė. 

— Jėzau, Marija! Pasigailek! — surinka mo- 
tina nesavo balsu. 

Ir staiga motinai šauna mintis, kad ji gali ne- 
išduoti Jono ir išgelbėti Luką, pasakydama, kad 
ji pati iškėlė vėliavą. Ji pati iškėlė. Aš! Tik jai 
dingteli su išgąsčiu, ar suspės ji pasakyti? Ar tas 
neištars pirmiau “trys" ir neiššaus? O jai už- 
spaudė kvapą sausu kartumu. Ji užspringo su- 
rikdama, sprangulys užslėgė balsą. Sukaupė vi- 
sas pastangas tam vienam žodeliui ištarti: “ Aš". 
Bet ji tik prasižioja, kaip žuvis. Ji žiopčioja ir 
netekdama jėgų klaupiasi, pakibdama ant rankų 
tarp dviejų kankintojų. 

— Aš iškėliau vėliavą, — užgirsta motina 
savo vyro balsą, jos sūnų tėvo balsą. Aš iš ka- 
pinių jo balsas? Ar iš karsto nuo smėlio kalnu- 
žėlio? Ar šito neišlaikė tevo širdis, kuri taip juos 
visus mylėjo? 

— Tu? -—— užgirsta žiauriojo klausimą. 

— Prisipažįsti? — girdi ir civilio balsą. 

— Aš, — pakartoja tėvo balsas. 

Motina atmerkia akis — Jonas. Jonas, nušo- 
kęs nuo tvarto, kur buvo pasislėpęs. Jis iš veido 
ir iš būdo visada daug kuo primindavo tėvą. Bet 
tik šįkart, ir net jai pasidaro pačiai keista, kad 
tik šįkart ji taip aiškiai užgirdo, kaip Jono balsas 
panašus į tėvo balsą. 

— Vaikeli! — sudejuoja motina, žiūrėdama 
į išbalusį Jono veidą. Koks jis dabar dar pana- 
šesnis į tėvą, koks tikras tėvas. Toks pat išbalęs 
ir tokiais pat aštriais bruožais, koks buvo numi- 
ręs, koks pašarvotas ant lentos gulėjo. — Vaikeli! 
—- dar skausmingiau sudejuoja motina, apsilie- 
jant širdžiai, kad jis pasirodė, kad jis taip tiesiai 


jiems į rankas. 

— Yra ten jūsų daugiau? — paklausia sau- 
sai. 

— Nėra, — atsako Jonas. 

—- Tikrai? 

— Nėra. 

— Pažiūrėkit, — dėbtelėjęs į valdinius, gal- 


vą krusteli tvarto link. 

Du arčiausiai stovėjusieji nueina patikrinti. 

— Lipk ir numesk tą liaudies priešų skudu- 
rą, — liepia Jonui, parodydamas revolveriu į vė- 
liavą. 

— Ne, — griežtai papurto galvą Jonas. 

— Ką? Nelipsi? 

— Ne. 

— Ne-lip-si? — košia lėtai ir kažkokiu pri- 
slopintu balsų. 

— Pasakiau, kad ne. 

— Ge-rai, — Ge-rai, — iškošia beveik su- 
čiauptom lūpom ir keletą sekundžių idėm'ai žiūri 
į Jono veidą. Paskui kiek prisimerkia ir vėl re- 
žymiai nusišypso. — Užlipk tu ir numesk, — pa- 
sako kare:viui. 

Žiaurusis degasi cigaretę. Palūkuriuoja, kol 
kareivis numeta vėliavą. 

Numestą vėliavą sudrasko, sumindžioja ir 
ap5piauna. 

— Imkite jį drauge, — paliepia kareiviams. 

Kareiviai apstoja Joną ir pastumia jį mašinų 
link. 

Motina jau buvo bepuolanti ant kelių prieš 
žiaurųjį. Bet kai akys susitiko, ji susilaikė dėl 
šito veido. Ar ne tokie stacijų paveiksluose? Vel- 
tui ji maldautum grąžinti sūnų. 

Motina nuryja sprangulį. Pagalbos jau nėra 
jokios iš niekur. Josios Joną jau praveda pro ją 
šitie, nešdamiesi šautuvus su blizgančiais dur- 
tuvais. 

— Sudie, mama! — Jonas pravedamas žiūri 
į Motiną. 

“... kaip jis žiūri, mano nabagėlis sūne- 
lis..." motina beveik šuoliais, neitikėtinai ne- 
lauktai vikriai užbėga iš prieš ir metasi prie sū- 
naus, ji apglėbti skėsdama rankas. 

Kareivis tas pats, kurs Luką batu į pečius 
buvo mynęs — dabar šautuvo buože nukerta mo- 
tiną į šalį, surikdamas: 

— Šalin, kale! 

Motinai suskausta viduriuose, bet akyse ža- 
liuojant ji mato, kaip Jonas iš visos jėgos spiria 
tam kareiviui į kirkšnius. Kareivis susmunka vie- 
toje, paleisdamas ir šautuvą iš rankų. Jis rai- 
čiojas iš skausmo, o jo draugai muša Joną į pe- 
čius ir galvą. 

Bet tarp jų ir jos įžengia praeidamas žiau- 
rusis. Jisai suspėja pamatyti, kad jis šypso, ne, jis 
jau net juokias, savo kreivais dantim priminda- 
mas didžiulės žiurkės snukį. 

— Atleisk, moč, kad truputi teko sutrukdyti, 
— paskui žiaurųji sekdamas, sako civilis lietuviš- 
kai, į pečius suaugęs, palinkęs, kažkaip persi- 
metęs. 

Motinai suskausta, kad jis taip suktai pasakė, 
kad taip veidmainiškai. Ne iš anų kuris, bet šis — 
ir lietuviškai dargi. 

— Judošiaus tu keliu eini, išgama nelabasis, 
— surinka motina, pasišlykštėdama visu jo pa- 
vidalu. 

Jai net kiek lengviau pasidaro, kad visą tei- 
sybę jam tiesiai i akis pasakė. 

) Ji mato, kaip Jonas įlipa į sunkvežimį ir iš 
visų išsiskiria savo baltais marškiniais. 

„Motina peržegnoja išvežamą sūnų: Vardan 
Dievo, Tėvo, ir Sūnaus, ir Šventosios Dvasios. 
Amen. Ir staiga jai pasidaro ramiau. “Dievo valia 
tegul. Galybių Dievo.“ Pasižiūri į kapines, kaip 
ji pasižiūrėtų i tėvą, jo būdo tvirtume šią sunkią 
valandą sau atramos ieškodama. Ar mato iš ana- 
pus dabar šitai tėvas? Ak, pasidaro taip graudu 
neišpasakytai graudu. 


Šuburzgia mašinos. Biaurus trūkčiojąs ūži- 
mas plėšia ausis. Iš širdies kažkas su sopuliu iš- 
sinerdinėja. Kažkas atplėšdinėja dalį lediniais na- 
gals. Veža išveždinėja Joną. Nei pasako kur 
Kriokdamos mašinos apsisukdinėja per linus ir 
avižas, ratais išversdamos didžiulės vėžes, Ar pa- 
ABS dar kada? Gal jau tik Juozapato pa- 

Motina kalba „Tėve mūsų". Visa susikau- 
pus lydi akimis mašiną, kurioj baltais marški- 
niais Jonas. „Jai staiga pasirodo, kad antikristo 
vežimas išveža jos sūnų. 

. Vel pasimaino mintis, o gal dar Jonas ir pa- 
reis. Gal jį paleis, o gal jis kaip nors pabėgs. 

— Mama! — pašaukia Lukas iš kiemo. 

usa 1 

— Mama, kur tu? — berniuko balse išgąstis. 
Tur būt, jis mano, kad tos mašinos nusiveža jo 
mamą. 

Motinai ir tas ir tas sūnus. Vieną išveža neži- 
nia kam ir kur, o kitas aklas, išsigandęs, jau prie 
pat mirties buvęs. 

Motina pakelia neregį sūnų nuo žemės. Ji ne- 
dejuoja. Tik per jos veidą lėtai ritasi stambios 
ašaros. Kelios jų užkrinta ant Luko aklo veido, 
ant jo paskirdusių lūpų. Lukas apsilaižo ir pa- 
junta sūrų skonį 

Motina sustingsta laukdama, kada anoj pusėj 
slėnio iš pakapinio išlįs vėl sunkieji vežimai, ka- 
da tols įžulniai prieškalniu atgal vieškelio link. 
Jonas, vargšas, nuvežamas žiūrės atsisukęs. Dar 
gerokai iš vieškelio matosi vienasėdija. Gal pas- 
kutinį kartą matys ir ją, savo motiną su balta 
skarele. 

Bet iš slėnio jie dar nesirodo. Užtruko, gal 
mašina sugedo, ratas nuo ašies nusimovė. Minu- 
tes kankinamai ištįso. 

Diena tokia giedri. Joninės. Dieve, argi galė- 
tų, rodos, tokią dieną kas blogo atsitikti. 

Iš slėnio nusiskriodžia šūvių salvė. Nudrioski. 

Motina spygteli, visa krūptelėdama, net Lu- 
kas pasispaudžia prie jos: 

— Mama?!... — virpa jis drebėdamas. 

Salvė skaudžiai atsiliepė visam pakapiny, sė- 
dybos skliautuose ir vėliausiai viauktelėjo šile. 

Iš slėnio pakyla varnos ir krankia, suka ratu 
viršum kapinių. 

Motina suklusus, įsitempus, akmeninė. Jai at- 
rodo, kad ji turėtų užgirsti dar ir riksmą. 

Bet nieko daugiau. Tik jos širdis, kaip pa- 
muštas paukštis plasčioja, tik keistas šaltis į ją 
padvelkė. 2 

— Mamute!? — Lukas brauko delneliais per 
motinos veidą, lyg jos veide norėdamas atsaky- 
mą apčiuopti. A 

Nuo tų prisilietimų perėjo ledinis šiurpulys. 
Ar gal ir aklojo širdelė nujaučia, kad ši minutėlė 
— Jono paskutinioji... “J ezau Marija, priimk jo 
sielą!'' Ar nepamiršo jis vargšas, ar suspėjo jis 
prieš mirtį dar pasigailėti už savo nuodėmes? ... 

Motina sustingus, lyg apsvaiginta. Ką jis pa- 
galvojo paskutine mįslele? Baisu juk buvo. Buvo 


ša aynos Baliutės ir brolių ... įklusus mo- 

Nieko daugiau: nei šūvių, 
Tik varnos. 

Motina suprato iš karto. Tik ji vis kažkaip 
negali tikėti, kad tai galėjo būti. Argi tai buvo iš 
tikrųjų, kad ji girdėjo šūvius? 

Paskui vėl pasigirsta duslus mašinų ūžimas. 
Netrukus motina vėl pamato sunkvežimius, už 
pakapio įžulniai kylančius keleliu į vieškelį. 

Ag, sunkvežimiuose jau nebėra vyro baltais 
marškiniais. Joną jie paliko slėny. 

Pagauta siaubo, ji surinka. Ir metasi bėgti į 
slėnį. 

O varnos suka, gvoja, krankia. Ar nėra tik jos 
iš pragaro? Ne, ne jos — tie kurie nuvažiuoja, iš 
pragaro. Jie tik žmonėm pasivertę, bet ne žmo- 
nės, ne motinų krūtim maži maitinti. Varnų šitie 
pagimdyti. Kirmėlėm, rupūžėm ir gyvatėm mai- 
tinami jie užaugo, lyg prieš svieto pabaigą. 

Lekia motina per džiūstančius, kvepiančius 
dobilus, šįryt Jono nupiautus. Lekia per arimą, 
irgi Jono užvakar suartą. Užkliuvus krinta ir vėl 
kelias, skuba bėga senatvėje sulaukus šitos die- 
nos. Jai baisu, kad kuri varna gali išlesti Jono 
akis. Jei nesuspės motina, jei pasivėlins, o kuri 
viena iš didelio būrio pultų žemyn suglausdama 
sparnus. Pultų staigiu užkritimu, kaip viščiuką 
jos puola. Snapu iškirstų, kapote iškapotų akeles. 
Dieve, ar dar maža, kad jau Lukas be akių?.. 

Motinai pasidaro klaiku, kaip niekados. Jai 
pasirodo, kad ji nepalekia, kad vietoj kapstos. 
Kad turėtų karvelio sparnelius, va, kregždžių pro 
pat šalį prasinešančių. Ir varnos, ir piktos dva- 
sios, ir nelaimė — už žmogų greitesnės, greites- 
nės ir už motinas net... Jos su sparnais... 

— „..Su spar-nais... su sparnais... — uUž- 
dusus, dvėsčiodama orą, šnabžda motina, lyg pa- 
blūdus — — — 

— Mama!... Mama!... — šaukia paskui 
ją atsilikdamas Lukas, klupdamas ir vėl kelda- 
masis ant arimų, kuriuos metai iš metų arė jo 
tėvas, kuriuos dar tik užvakar suarė Jonas. 

Lukas pasiklysta. Jis nemato, kur jo motina 
nubėgo. Nežino krypties ir sustoja ant arimų. 
Jam pasidaro neišsakomai klaiku čia dabar vie- 
nam tamsybėje. Psilaikydamas uždususį alsavi- 
mą, jis stengiasi ką nors užgirsti. 

Ūmai jis užgirsta savo motinos klyksmą. Kas 
ten, ar tai jo motina? Jis dar niekad tokio jos 
balso nėra girdėjęs. 

Lukas atkiša į priekį rankas ir lėtai eina į tą 
pusę, kurioj girdi motiną jau ne klykiančią, bet 
kažin kokiu storu balsu ūkuojančią. Jis eina iš 
Ieto. Jo basos kojelės tokios apsunkusios ir vis 
kliūvančios už arimo, lyg jos būtų medinukės. 
Aklam veidelyj jokios ašarėlės, bet bruožai skau- 
džiai iškreipti. Jeigu jis galėtų bent verkti, būtų 
lengviau pakelti tą mamos tokį ūkuojimą, tokį 
kaip gegutės kukavimą ... 

“ „palaimink mūs darbus, laukus ir na- 
mus... — Lukas atsimena dažną mamos gyda- 


vimą... 


nei jokio riksmo. 

—- Argi, Dievuli, jau apleidai mus?! — su šiuo 
šnabždesiu jį nugąsdina didi klaikybė. “Jei jau ir 
Dievulis nepagaili mūsų, tai kas pagailės?" — 
šiurpas nusiaubia Luką, akląjį tamsybėje, dar tik 
pradėjusį gyventi... 

Jis tiesia rankeles į mamos riksmo pusę, kaip 
į vienintelį prieglobstį. Jis kliūva basomis koje- 
lėmis už arimų ir dusdamas šnabžda vis tą patį: 

— Argi, Dievuli, jau apleidai mus? Argi ne- 
išgirdai mano mamos?... 

Sugriaudžia sunkiai ir dideliu balsu. 

Ore sparčiai artėja baisus ūžimas, žemas ir 
galingas. Girdi Lukas, kad mašinos, gal tos pa- 
čios, ką išvežė Joną, kurtindamos praskrenda 
viršum galvos ir netrukus pradeda kalenti. Vieš- 
kelio pusėj pradeda tankiai šaudyti. 

Lukas krinta kniūbsčias ant žemės, veidu pa- 
taikydamas į čiobrelius. Nežino, kas šaudo, bet 
gal jo mamą šaudo... 

Pasigirsta vienas po kito baisūs, artimi bom- 
bų sprogimai... Vieškelio pusėj, kur nuvažiavo 
tie, ką Margiuką nušovė... 

Lukas spaudžiasi prisiplakęs prie lauko. Dre- 
ba kaip epušės lapelis. Sprogimai sudrebino že- 
mę. Jam pasirodė, kad sekantį kartą ji kažkas 
išmes, kur jis nieko jau ir negirdės. Jis kris tada 
kažkur ir visai pražus. Negirdės tada gal jau 
net ir mamos riksmo, šito sopulio iš tamsybės pro 
varnų kranksmą. Kas gi būtų, jei jis taip nieko 
ir negirdėtų, kaip nieko nemato? 

Bet baisių sprogimų daugiau gal jau nebus. 
Pagal tilstantį ūžimą Lukas supranta, kad spro- 
gimai su baisiom mašinom nuskrenda tolyn... 

Ir užstoja tokia tyla, kad jis girdi dūzgiant 
bitelę. Čiobrelių kvape jinai, nebodama nei var- 
nų, nei mašinų ūžimo, nei sprogimų, nei nieko. 
“Kodėl, Dievuli, aš ne bitutė? Kaip gerai būtų, 
jei aš ir mama būtumėm bitutės!.. 

Neberėkia jau ir mama — jis atkėlęs galvą 
geriau pasiklauso — nerčkia, negirdėti. Tik gir- 
dėti atokiai dar varnos ir čia pat bitutė. Lukui 
pasidaro lengviau... 

Ir po to Lukui kažkodėl ima atrodyti, kad ma- 
ma ir vėl, kaip pirma, uždės ant jo pečių ranką. 
Pakels jį nuo žemės ir vėl glostys jo galvą. Jis 
įklusta į aplinkinę tamsybę, tarytum laukdamas 
užgirsti mamos žingsnius. Jis iš tolo visad pa- 


žindavo mamos basų kojų atėjimą. Jis „gerai ski- 
ria jos basus žingsnius ir nuo Jono ir juo labiau 
nuo šlubo Jeronimo... eri 

Bet jis gi juk ir girdi ne mamos atėjimą, ne! 
Tai Jeronimo atšlubavimas, tikrai! 

— Jeronim! — tyliai, baikščiai šūkteli Lukas. 

Ir kai prie jo priklaupia Jeronimas, Lukui iš 
karto pasidaro ramu. Dar niekad taip nebuvo 
Jeronimas jam mielas. 

— Jeronim, pasakyk, kas? — apgraibydamas 
brolį, Lukas atsisėda šalia. 

— Jie mūsų Joną... 

— Ką jam padarė? 

— ... nušovė. 

Lukas abiem rankom įsitveria į Jeronimo ran- 
ką, lyg bijodamas, kad nepasiliktų vėl vienas 
tamsybėje. Jis gerai suprato, kad šitą brolį jis 
teturi tiktai vieną. Antro jau nėra. Buvo. Tas 
buvo Jonas. O jo ir veido jis niekad nemate. Tik 
iš balso jo buvimą girdėdavo. O jei ir Jeronimo 
iis netektų? Ar ir Jeronimo veido jis nežinotų? 
Ir Lukas atsilošia ant Jeronimo krūtinės, o at- 
galia delnais, pirštų galeliais braukinėja per bro- 
lio veidą. Pirmąkart taip įdėmiai, taip atsidėjęs 
brauko per Jeronimo veidą, tyrinėja: 

— Tavo akys... abi geros, sveikos... Duo- 
tum man vieną pasilaikyt... Nors trumpam pa- 
sižiūrėt, kas yra aplinkui... Pažiūrėt į mamą... 

—- Duočiau pasilaikyt, jei galėčiau ... — liūd- 
nai liūdnai pasako Jeronimas. 

— Mama sakė, ne pasilaikyt trumpam duotų, 
visai atiduotų, jei galėtų. 

— Mama tau ir abi savo akis atiduotų, jei tik 
galėtų. 

— Tai ar Jono ir vestuvių jau nebus? 

— ...— Jeronimas nieko neatsako. 

— Ką? — Lukas atgalia delnais papurto 
brolio smakrą, lyg dar vis netikėdamas! Jam dar 
vis kažkaip atrodo, kad ne iš tikrųjų taip viskas, 
taip baigta. Kad lyg kaip pasakoj kokioj išeis vėl 
viskas gerai. 

— Jau nebus... — aido balsu tyliai pasako 
Jeronimas. Ir truputi palaukęs, pakartoja dar ty- 
lesniu ir skaudesniu balsu: — Jau nebus... 

Ir tuo pat kartu Lukas pajunta ant savo vei- 
do krintančias brolio ašaras. Netyčia apsilaižo — 
ašaros ir šitos tokios pat sūrios, kaip ir buvo ma- 
mos pirmiau. 


— 

VEIKALAS APIE LEGENDŲ žIVILĘ 


1950 m. gruodžio 10—11 dienomis 
Jurgis Blekaitis Čikagos scenoje įkū- 
nijo Antano škėmos veikalą “Živilę". 
Abu spektakliai buvo įdomūs, su- 
traukė gausius žiūrovus ir praėjo pa- 
kilioje nuotaikoje. Veikalas yra la- 
bai sceniškas ir naujas lietuviškoje 
dramaturgijoje; besikeičiantys perso- 
nažų variantai ir pasakoriaus mo- 
mento įvedimas yra labai dėkinga 
medžiaga režisieriui ir aktoriams. Iš 
kitos pusės tačiau norisi pastebėti, 
kad veikalas paliko savotiškai liguis- 
tą ir nihilistinę nuotaiką, nes jo ve- 
damoji idėja yra labai tuščia ir ne- 
pavykusi. Niekas iš mūsų. manau, 
nšra didelis didaktinės kūrybos ša- 
lininkas, tačiau iai dar nereiškia, kad 
"idėjiškai silpnas veikalas mums bū- 
tų itin prasmingas, ypač prisime- 
nant, kad Svajūno monologai lyg ir 
stengiasi perduoti mums kažkokią 
paslėptą idėją. Dėl to ir norėčiau 
paanalizuoti šį veikalą iš kelių per- 
spektyvinių taškų. 


Formalinė veikalo struktūra 


Klasinės dramos uždavinys buvo 
sukelti tikro gyvenimo iliuziją sce- 
noje. Pasikelianti uždanga buvo tar- 
si langas, atsiveriąs į savotišką vyls- 
mą, einantį kitoje erdvėje ir kitame 
laike. Žiūrovas tebuvo pasyvus ste- 
bčtojas. Autorius veikale kalbėdavo 
tik per savo personažus; kaip asmuo 
jis veiksme nedalyvaudavo. Scenos 
rampa buvo neperžengiamas barje- 
ras tarp dviejų tikrovių: gyvenimiš- 
kos ir meniškosios. 

Pirmieji, sulaužę tas tradicines Ti- 
bas, ar nebus tik Miguel de Unamu- 
no ir Luigi Pirandello. “ūkanose" 


patsai Unamuno dalyvauja ne vien 
kaip rašytojas, bet kartu ir kaip vei- 
kėjas. Knygos herojus Augustas Pe- 
rez vyksta pas jį į Salamanką pro- 
testuoti prieš savo mirtį, tačiau po 
ilgų diskusijų Unamuno įsako jam 
mirti, ir anas miršta. Pirandello vei- 
kale “Septyni personažai ieško auto- 
riaus"“ tie personažai įsibrauna į sce- 
noje vykstančią repeticiją ir maldau- 
ja leisti jiems suvaidinti savo rolę. Jie 
tesą dar tik sukurti vaizduotėje, bet 
nerealizuoti scenoje ir kankinasi, ne- 
galėję atlikti savo meninės paskir- 
ties. Nuo tada pradeda dužti klasinės 
dramos ribos; jose pradeda figuruoti 
autorius, režisierius, publika. Akto- 
riai kalbasi su publika, peržengia 
rampos ribą, įžengia į salę; iš teatro 
kčdžių pakyla veikėjai ir užlipa sce- 
non, o tai sukelia iliuziją, jog nėra 
griežtos ribos tarp scenos ir žiūrovo, 
ir kad visa sudaro vienumą aukštes- 
nėje transcendentinėje plotmėje. šios 
modernios dramos priemonės yra 1a- 
bai dėkingos. Verta tačiau pastebėti, 
kad jų uždavinys nėra vien stebinti 
žiūrovą originaliomis staigmenomis, 
bet kartu iškelti naujų aspektų san- 
tykyje tarp meno ir realybės. Dažnai 
čia paliečiamos filosofinės problemos 
apie kūrybą ir meno esmę. 


šis kelias tad domina ir Antaną 
škėmą. Jo “živilė" yra pirmas šios 
krypties veikalas lietuvių dramatur- 
gijoje, dėl to šis jo žingsnis yra drą- 
sus ir sveikintinas. škėma pasirenka 
legendarinį Živilės motyvą ir tą pa- 
čią tragediją atkartoja trijuose veiks- 
muose trijuose varijantuose. Tuo bū- 
du išgaunama nuolat atgimstančios 

tragedijos iliuzija, primenanti Niet- 
zschės amžinojo pasikartojimo dėsnį 
ar dar senesnę indų reinkarnacijos 
idėją. Pasakorius Svajūnas čia at- 
stovauja patį autorių; jis tarpinin- 
kauja tarp scenos ir salės, tardamas 
savo nuomonę esminiuose momen- 
tuose ir, panašiai kaip choras graikų 
tragedijose, atpasakodamas veiksmą, 
besiplėtojantį už scenos ribų. 

Atrodo, kad šioje pagrindinėje vei- 
kalo struktūroje autoriui nemaža 
įtakos bus turėjęs Thomtono Wilde- 
rio veikalas “Mes dar kartą išsigel- 
bėjome."' Tenai, kaip ir pas škėmą, 
kiekviename veiksme atsikartoja tas 
pats gero ir pikto kovos motyvas, 
kiekvieną sykį skirtingame laikotar- 
pyje, tarp tų pačių, nors ir modifi- 
kuotų veikėjų. škėma šį Wilderio mo- 
tyvą sulietuvina ir iš universalinės 
plotmės perkelia į tautinę. Tuo būdu 
“Živilės drama, nors ir labai origi- 
nali lietuvių teatre, nėra itin origi- 
nali tikrąja to žodžio prasme. Šio 
fakto konstatavimas tačiau nėra di- 
delis priekaištas, nes Škėma minėtą 
motyvą pakankamai originaliai trak- 
tuoja, taip kad “Živilės", nors ir pa- 
rašytos tam tikroje Wilderio įtakoje, 
mes negalime laikyti aklu sekimu ar 
kopijavimu. 
Veikalo idėja ir herojai 

Šioje vietoje norėčiau išreikšti An- 
tanui škėmai pagrindinių savo prie- 
kaištų, nes, mano nuomone, Živilės 
legenda žiūrovui perduota gerokai 
nublukusi ir susentimentalinta. Auto- 
riaus siekimas ją savitai atgaivinti, 
atrodo, nelabai tepavyko. Didieji kū- 
vėjai, tiesa, dažnai pasirenka legen- 
darinį ar istorinį motyvą ir jį išvys- 
to, subtiliai išryškindami gilią idėją, 
slypinčią po ta, iš paviršiaus žiūrint, 
primityvia forma. Taip gimė Orleano 
Mergelė, taip gimė Vilius Telis, taip 
gimė ir Sūnus Palaidūnas. Antanas 
škėma, tačiau, Živilės motyvo neiš- 
vysto, bet ji pakeičia ir, reikia pri- 
pažinti, gana nepavykusia linkme. 
Legendos turinys yra trumpas: karo 
vadui Gluosniui prižadėta, kad, nuga- 

lėjęs gudus, jis gaus karaliaus Kari- 
joto dukterį Živilę. Gluosnis laimi, 
tačiau Karijotas jam dukters neduo- 
da. Įtūžęs Gluosnis įveda į pilį gu- 
dus. Živilė nuduria Gluosnį ir nusi- 
žudo pati. Legenda, kaip matome, 
yra neabejotinai baladinio pobūdžio 
ir palieka mumyse nejaukų įspūdį. 
Jos turinys labai kondensuotas; gilūs 
veikėjų dvasiniai konfliktai, kaip 
įprasta legendose, ilgai neanalizuoja- 
mi: jie išreiškiami paprasčiausiomis 
priemonėmis, aprašant išorinį vyks- 
mą. Škėma tuo tarpu turi tris veiks- 
mus išryškinti pagrindiniams legen- 
dos veikėjams: Gluosniui ir Živilei, 
tačiau, prisipažįstu, kiek legendoje 
jie man buvo aiškūs ir suprantami, 
tiek migloti jie man yra pas škėmą. 
Plėsdamas veikalo apimtį, autorius 
nepakankamai išvysto pagrindinius 
herojus ir visiškai neanalizuoja es- 
minių jų dvasios konfliktų; vietoj to 
jis įveda pašalinį personažą Ašautą 
ir iki koktumo smulkiai aprašo jo 
pasaulėžiūrą bei menkaverčius tiks- 
lus. Kartais net norisi sušukti sce- 
non, kad galų gale jis nutiltų ir leis- 
tų pasisakyti svarbesniajam herojui 
Gluosniui. Jis tačiau tyli ir slepia 
nuo mūsų savo tikslus. Net ir tokia- 
me dramatiškame dvasios lūžyje, kai 
jis ryžtasi išduoti savuosius prie- 
šams, autorius apie jo vidinį kon- 
fliktą tik tiek tesiteikia pasakyti: 
“Jis tave mušė, šitas piktas senis. O 
šalia stovėjo ir šypsojosi prakeiktas 
Ašautas. Mano Dieve! Skausmas pa- 
tvino, blaškėsi širdis, kodėl ji netrū- 
ko? Ką turėjau veikti, Živile? Tu 
vienintelė. Juk žinai, kad esi vienin- 
telė? Bėgau per tuščius laukus, 
šaukiausi Dievo, vėjas, o, jis grūdo 
atgal į burną beprasmius žodžius.'' 
Tai ir viskas. Matom, kaip neišnau- 
dotas ir kaip negiliai traktuojamas 
tas pagrindinis ir lemiamas Gluosnio 
posūkis. Kai Andre Gide plėtoja Bib- 
lijos sūnaus palaidūno prilyginimą, 
jis taip giliai pagrindžia jo išėjimą, 
kad mes klausiamės save, ar tie pa- 
tys motyvai neišvestų ir mūsų iš na- 
mų. Čia gi motyvavimas neįmano- 
mai vaikiškas: mušė tėvas, skau- 
dėjo širdis, nuėjau pas rusus. Atro- 
do, kad škėmos Gluosnyje nekyla 
joks pažymėtinas dvasinis konfliktas; 
jisai net nustemba, kai Živilė nepri- 
taria jo išdavikiškam žingsniui ir ne- 
bėga su juo į laimingą meilės gyve- 
nimą. 

Įvesdamas į veiksmą neigiamą 
Ašautą, autorius stengiasi iš Gluos- 
nio sukurti lyg ir pozityvų herojų. 
Tuo būdu jis antrą kartą nuklysta 
nuo legendos Gluosnio, kuris tėra ba- 
ladinis personažas, bet joks pozity- 
vus herojus. Pats nutolimas nuo le- 
gendos, suprantama, yra leistinas ir 
nėra jokia yda, tačiau, nelaimei, 
škėmos Gluosnis tuo būdu kaip tik 

tampa labai miglotas ir nesupranta- 
mas. Autoriaus Gluosnis, lygiai kaip 
ir legendarinis, visais lemiamais mo- 
mentais parduoda savuosius: jis at- 
veda į pilį gudus, jis išduoda ginklų 
sandėlį koplyčioje, jis ryžtasi nuves- 
ti ir šnipus į pogrindžio štabą, jei, 
laimei, jo nesustabdytų atsitiktinai 
pabudęs Karijotas. Iš kitos pusės 
tačiau Škėma jį scenoje traktuoja 
kaip neabejotiną herojų ir net su jo 
asmeniu riša patį tėvynės prisikėli- 
mą. “Ir aš tikiu, kad ten, mūsų 
krašte daug živilių ir Gluosnių pa- 
bunda kovai ir kančiai... Tikiu, ateis 
išsvajota diena." Nelabai tai džiugi- 
nanti perspektyva, nes nenorom kyla 
klausimas, ar ir vėl neišduos tėvynės 
Gluosnis, negaudamas Živilės. Sunku, 
mat, įtikčti, kad Gluosnis galetų iš- 
kovoti mums laisvę. Mat, Gluosniui 
tėvynė tėra tik antraeilis tikslas, es- 
mėje jis nori Živilės. Jis nekovoja už 
laisvę: kova su priešais jam tik prie- 
monė laimėti mylimą moterį. Ar idė- 
ja jį vedė mūšio sūkuryje? Ne. Jis 
svajoja apie Živilę: “Pirmyn, Gluosni. 
Ten, siaurame lange supasi šviesus 
rūbas. Kirsk iš peties, Gluosni. Ki- 
taip — nematysi jos.“ štai visas jo 
kovos tikslas. Dėl to nenuostabu, kai 
ta priemonė jo neveda prie tikslo, jis 
lengva širdimi pereina į priešų 1a- 
gerį. Palyginkime šį škėmos herojų 
nors ir su Don Kichotu. Ne meilė 
Dulcinėjai išveda šį nemarųjį riterį 
iš namų. Jis turi aiškų gyvenimo už- 
davinį; jis išjoja į pasaulį kovoti už 
teisybę, ginti silpnuosius ir bausti 
nedorėlius. Kokia gili būtų jo meilė 
Dulcinėjai, ji nėra vienintelis ir svar- 
biausias faktorius. Gluosnis tuo tar- 
pu be Živilės — tai kaip anas raite- 
lis be galvos. Be jos jis nežinotų nei 
ką daryti, nei už ką kovoti. Rodos, 
tik tartų Živilė: “Sukilimas pralai- 
mėtas, Gluosni. Liko tik paskiri bū- 
reliai", ir jis bematant nuleistų kar- 
dą. Škėma bando sukurti sentimen- 
talų heroizmą net ir iš stačiai nepa- 
keliamos menkystos trečiame veiks- 
me. Ne vien Don Kichotas, bet ir 
kiekvienas, rodos, sušuktų triumfuo- 
jančiam Ašautui: “Žūk, niekše!' ar- 
ba “Brangiai parduosime mes savo 
gyvybes!' ir kovotų. Herojui, rodos, 
daugiau tiktų žūti su ginklu rankoje, 
negu kukliai pasitraukti su Živile į 
nuošalų kambarį ir, palengvinant 
darbą priešams, nusišauti pačiam. 
Autoriui gi, matyt, Gluosnis ir čia 
herojus, nes netrukus scenoje pasi- 
rodo Svajūnas ir graudžiai aprauda 
mūsų herojaus nedalią. Taigi, viską 
suglaudus, reikia prisipažinti, kad 
sukurti iš Gluosnio šiek tiek paken- 
čiamesnį herojų Škėmai nelabai te- 
pavyko. 

Nesulyginamai ryškesnė yra Živi- 


lė. Ji yra moteris sų nusistatymu, Ji- 


nai idealistė, jinai nori gero visiems, 
nors tas jos troškimas, kaip kad daž- 
nai būna jaunose moteryse, nėra pa- 
kankamai susikristalizavęs į konkre- 
čius gyvenimiškus tikslus ir daugiau 
išsilieja svajonių bei poetiškų paly- 
ginimų forma: “Noriu gyvų žmonių. 
Noriu didelių žygių. Noriu džiaugs- 
mingų veidų, noriu, kad visi šypso- 
tųsi. Laisvi žmonės — laisvoje ša- 
lyje" arba “Judu pamiršote saulę... 
Saulė! Kai pažiūriu į saulę, noriu 
laisvės". Tačiau ir ji gerokai nu- 
blanksta veikalo eigoje ir trečiame 
veiksme tampa jau ketvirteilė perso- 
na, kurią nustelbia net ir Karijotas. 
Ji, rodos, tik tiek tereikalinga, kad 
dėl jos galėtų bijoti ir jaudintis 
Gluosnis. Iš pradžių atrodo, kad škė- 
mos Živilė bus, kaip ir legendoje, 
didvyrė. Ji, tiesa, nemoka kalaviju 
švaistytis, bet užtat jos dvasia tvir- 
ta. Ji yra tartum kelrodis neapsi- 
sprendusiam ir poilsio norinčiam 
Gluosniui. Tačiau pažiūrėkime, kaip 
ji spręs naują situaciją, kai grįš 
Gluosnis kartu su gudais. Nepamirš- 
kime, kad tai kulminacinis punktas 
Živilės tragedijoje. Kaip Gluosnio 
konfliktas yra rinktis tėvynę ar Ži- 
vilę, taip Živilės problema yra, kaip 
reaguoti į tėvynės išdavimą. Legen- 
doje Živilės tragedija palieka nedils- 
tantį įspūdį savo logiškumu ir neiš- 
vengiama būtinybe. Jinai atvirom 
akim žvelgia į realybę, sprendžiasi, 
ir, būdama ištikima savo įsitikini- 
mams, nuduria tėvynės išdaviką. Po 
to tik joje atgimsta moteris — ir ji 
nusižudo, negalėdama gyventi be my- 
limo žmogaus. Tačiau škėma kaip 
pirmiau, taip ir čia bando nejučiom 
ir pirštų galais apeiti Živilėje kylantį 
dvasinį konfliktą. Jis jos neanalizuo- 
ja ir jos konflikto negilina, ko kaip 
tik pageidautume iš logiško legendos 
vystymo. Tėvynės išdavimo sąvoka 
čia visai nefigūruoja, ir Gluosnis at- 
rodo lyg nekalta žiauraus likimo au- 
ka. Svarbiausias motyvas Živilei pa- 
sitraukti iš gyvenimo, rodos, yra tik 
tas, kad ji neberanda kitos išeities iš 
tos keblios situacijos. “Maniau, liki- 
mas pasigailės mūsų. Bijojau ir tylė- 
jau. O gal... Laukiau stebuklo. Kai 
šiandien atėjai nuvargęs, pralaimė- 
jęs, bet nepalūžęs — patikėjau ste- 
buklu.“' Bet stebuklas neįvyko. Jie 
patys per silpni kovoti. Lieka tik nu- 
sižudyti. Antrojo veiksmo nusižudy- 
Mas mums iš viso atrodo nepakan- 


kamai pagrįstas; gaunasi įspūdis, 
kad jį padiktavo daugiau autoriaus 
noras palaidoti herojus kiekvieno 


veiksmo gale, negu vidiniai ir logiš- 
ki veikėjų motyvai. Trečiojo veiks- 
mo Mirties idėjinę menkystą mes 
jau turėjome nemalonią pareigą pa- 
minėti. 

Atrodo, kad kartais ir pats auto: 
rius pajunta, jog Gluosnis su Živilę 


yra per silpni, ir bando mus įtikinti, 
kad jie abu drauge kovodami bus 
tvirti. “Atiduok man Gluosnį. Be ma- 
nęs jis žus, ir be jo aš žūsiu. Mudu 
abu — milžinai. Atiduok man Gluos- 
nį, tėve!" Tačiau ką gi tai reiškia 
— atiduok man Gluosnį? Nejau škė- 
ma mano, kad vedybų apeigos ar £y- 
venimas pagirio trobelėje pavers juos 
milžinais? Ne formalinis paskelbi- 
mas vyru ir žmona, bet dvasinė meilė 
riša mylinčiuosius. Didelė meilė, ne 
vestuvės padaro žmones herojais. Jei 
jie ko nenuveikė, siekdami vienas ki- 
to, tai nelabai tikėtina, kad nuveiks, 
priklausydami vienas kitam. 


Baigdamas dar norččiau prisimin- 
ti, kokią idėją atskleis mums auto- 
riaus atstovas veikalo gale. “Jų ne- 
bėra. Živilės, Gluosnio, Karijoto. Ma- 
no legenda baigta", — taria jis. 
“Tik... aš tikiu, gal ir šitoje salėje 
sedi nauja Živilė ir naujas Gluosnis. 

„ Svajokime, svajokime". Bet kas 
iš to svajojimo, drįsčiau paklausti. 
Vel gims, mylės, svajos, truputį pa- 
kovos, o kai bus per sunku, nusižu- 
dys? Vel blogis žemėje viešpataus? 
Thorntono Wilderio veikale tėvas nu- 
gali maištaujantį sūnų, tačiau palie- 
ka jį gyventi. Jisai nenori sunaikinti 
nors ir blogo savo sūnaus. Tačiau jis 
žino, kad jo tvarka yra gera ir kad 
tik joje mes galime egzistuoti. Jo- 
kios kalbos apie nusižudymą čia nė- 
ra. Čia vyrauja kova iki galo. Mat, 
dvejopa yra svajonė. Vieni įtiki dide- 
liu idealu ir žūtbūtinai kovoja, steng- 
damiesi įgyvendinti jį žemėje. Toksai 
buvo Don Kichotas, toksai buvo Ža- 
nas Valžanas ir kunigaikštis Miški- 
nas. Kitiems gi svajonė yra pabėgi- 
mas nuo gyvenimo tikrovės ir ilsėji- 
masis nerealioje, bet užtat taip ma- 
lonioje spanų karalystėje — žinoma, 
kol tikrovė nesugriaus jos, tarsi vai- 
kiškų kaladėlių. Prie pastarųjų pri- 
klauso, manau, ir škėmos herojai. 
Nematau esminio skirtumo tarp jų 
ir batsiuvio Karijoto, kuris irgi pa- 
sigeria, kad dvasioje įsivyrautų mig- 
la; įsivyravus miglai, mat, realybė 
nustoja aiškumo ir baimė išnyksta. 
škėmos herojai už svajonę nekovoja 
iki galo, bet daugiau svaiginasi ja. 


Meninės priemonės 

Abejoti, manau, netenka, kad jos 
yra labai įvairios ir daugeliu atvejų 
tikrai vykusios. Pažiūrėkime tik, 
kaip poetiškai Škėma pavaizduoja 
Karijoto meilę auksui: “Jeigu švie- 
čia mėnuo, langas atsispindi grindy- 
se. Asloje žalsva dėmė, grotų šešč- 
liais padabinta. Išsitraukiu iš guolio 
kailių auksą, nešu jį. Ir vėl širdis 
tvaksi, ir vėl man karšta, Ašautai. 
Padedu auksą. Jis guli asloje, mėnu- 
lio apšviestas, grotų šešėlių rėmuose. 
Jis blizga nykia gelsvai žalia šviesa, 


aš žiūriu, mano vyzdžiai prirakinti, 
Jie nejuda. Aa, kaip man nieko ne- 
Teikia. Aš žiūriu, aš tik žiūriu. Ašau- 
tai. Valandos slenka, ir žalsva dėmė 
asloje slenka, ir aš šliaužiu asla vis 
pastumdamas savo auksą". Tą patį 
motyvą autorius sumaniai atkartoja 
trečiame veiksme, tuo būdu išgau- 
damas reljefingą to paties personažo 
pasikartojimo iliuziją. Karijotas yra, 
turbūt, labiausiai pavykęs, paprastas 
iv gyvas. Čia jis aukso garbintojas, 
čai išviršinės garbės vergas, gi tre- 
čiame veiksme, nors ir nepataisomas 
girtuoklis, jis jau aiškiai pozityvus 
personažas. Gaila tik, kad jo tobulė- 
jimas yra perdaug antraeilis elemen- 
tas ir dėlto neskaitytinas idėjiniu 
veikalo pliusu. 


Dėkinga medžiaga yra ir pasako- 
tojo Svajūno įvedimas. Kai jis pasa- 
koja apie pilies užgrobimą ir užkuli- 
syje sušunka mirštantis karys, gau- 
namas efektingas visažinančio likimo 
kalbos įspūdis. 


Autorius puikiai sugeba megzti 
intrygą; vyksmas, nežiūrint kartoji- 
mosi kiekviename veiksme, yar visą 
laiką įdomus, nes pakankamai niu- 
ansuotas ir skirtingai sukomponuo- 
tas. Žiūrovas seka ne vien intrygos 
plėtojimąsi, bet kartu ir lygina ją su 
praėjusių veiksmų įvykiais. Be rei- 
kalo tačiau, turbūt, autorius kartais 
veiksmą stabdo, įterpdamas ilgas vei- 
kėjų tiradas apie gamtos grožį ir 
praėjusius laikus. čia man prisime- 
na anas Hoffmanno dainininkas, ku- 
ris, prieš nudurdamas savo priešą, 
stabteli ir užsimano dainuoti ilgą ari- 
ją apie vaikystę ir gimtuosius na- 
mus. 


Šiokių tokių priekaištų turėtume ir 
stiliui. Pagrindinis veikalo dialogas 
vyksta poetiniame ir estetiškame ko- 
lorite, naduojant daug vaizdų ir pa- 
lyginimų. Be reikalo tačiau autorius 
čia kartas nuo karto nutolsta į du 
kraštutinumus: tai į saldų sentimen- 
talizma, tai į šiurkštų natūralizmą. 
Ir tas ir tas atvejis yra, žinoma, ne- 
labai sveikintinas, tačiau abiejų kraš- 
tutinumų vartojimas viename veika- 
le sukelia itin rėžiančią disharmoniją. 
Tiesiog sunku tiketi, kad tas pats 
Gluosnis, ką tik sentimentaliai lygi- 
nęs mylimosios veidą su žydro ežero 
lelijomis ir jos akis su mėnesiu už 
kuoro, netrukus ims ją bauginti 
šiurpiais vaizdais apie  sukapoto 
Vaitkaus smegenų spalvą arba pasa- 
koti, kaip arkliai trypia jo kovos 
draugo kaulus. Sentimentalūs palygi- 
nimai apie mylimosios grožį gal ir 
tiktų poezijoje, bet visiškai nedera 
veikėjų dialoguose draminiame vei- 
kale, ypač kai pagrindiniai herojai 
ilgais monologais iškelia vienas kito 
tobulybes. Iš kitos pusės sunku vėl 


reikalauti, kad tokie išsireiškimai 
kaip “pasibaisėjimo klyksmą išspiau- 
na prasižiojusios burnos" arba “aa, 
koks skausmas iškreipia jo rudą 
snukį! .." sukeltų mumyse gilesnį es- 
tetinį pasigėrėjimą. Panašių šiurkš- 
čių priemonių įspūdžiui sukelti daž- 
nai griebiasi įsikarščiavę agitatoriai, 
tačiau iš tikro kūrėjo pageidautume 
šiek tiek daugiau rimties ir objekty- 
vumo. Kai kur škėma jį puikiai iš- 
laiko: “Iš tolimų kraštų raiteliai at- 
joja. Ugnies juostos paskui driekia- 
si. Suanglėjusios moterys guli prie 
išdegusių sodybų ir kūdikiai juodą 
krūtį čiulpia." Efektas čia neabejoti- 
nai didesnis, nes meniškas. 


Šioje vietoje derčtų paliesti ir 
Ašauto personažą. Visas jo asmuo 
mums atrodo nepakankamai sume- 
nintas ir perdaug vulgarus. Gi kai jis 
savo sugedimą išgražina estetiškais 
žodžiais, gaunasi itin nemalonus įspū- 
dis. Mat, jis nėra kaip Don Žuanas, 
Pliuškinas, Othello ar, pagaliau, Ka- 
rijotas, kurie yra žmonės, nors ir 
apsėsti vienos aistros. Jis yra rafi- 
nuotas. Jis reflektuoja save, tačiau ta 
refleksija  neiššaukia jame jokio 
konflikto ar bent dvasinės diskusijos 
su savim. Priešingai, jis mėgaujasi 
savo ydom. Tai ypač ryšku jo kal- 
bose apie Živilę. Didžiausio neskonio 
ta refleksija pasiekia trečiame veiks- 
me, dėl to jos mes čia, turbūt ir ne- 
minėsime. Užtat, stebėdamas Ašau- 
tą scenoje, nebematai gyvo žmogaus, 
bet, rodos, visokių blogybių įsikūniji- 
mą ar veikėją iš tokių gąsdinančių 
filmų kaip “Daktaras Zambis" arba 
“Drakula Vampyras". Negana to — 
Ašautas visai neužtarnautai brukasi 
į pirmaeilę rolę. Jo vaidmuo, atrodo, 
būtų likti daugiau užnugaryje ir tar- 
nauti kaip tamsiam fonui, išryškinant 
pagrindinius veikėjus. Jis tuo tarpu 
ten likti visai nė nemano. Per visus 
veiksmus jis nuodugniai ir su di- 
džiuliu pasimėgavimu dėsto mums 
savo liguistą ir gana neigiamą pa- 
saulėžiūrą, o nieko pozityvaus prieš 
ji nepastatoma. Tuo būdu žiūrovuose 
po spektaklio lieka vien neskanus 
Ašauto filosofijos prisiminimas, ko 
mes, suprantama, visai negalėtume 
priskirti prie veikalo teigiamybių. 

Viską pervertinęs, gale vis dėlto 
norččiau pažymėti, kad škėma ne- 
abejotinai yra pajėgus kūrėjas su 
daugeliu sceninių sugebėjimų. Nors 
jo "Živilė" ir pasižymi idėjiniu silp- 
numu, nors Ašautas perdaug jau ten 
akcentuoja savo nekokią pasaulėžiū- 
rą, vis dėlto veikalas yra savotiškai 
įdomus ir pilnai užsitarnauja nors ir 
šitokio pasisakymo. 


Coppelius 

NAUJO VEIKALO APIE AISčIUS PROGA 


Etudes sur la Nationa- 
Idcel des Aleštii 1, pat 
Raymond Schmittlein. 320 psl., 
25 žemėlapiai, 4 pav., 1 fac- 
similė. 1948, Editions Art et 
Science, Bade. 

Tokia antrašte pasirodė I-asis to- 
mas didelės Raymond Schmittlein 
studijos, kuri drauge yra ir jo dak- 
taratas. Autorius yra gerai pažįsta- 
mas lietuvių bičiulis, prancūzų gene- 
rolas, kurį laiką prieš II pasaulinį ka- 
rą dėstęs Kauno Vytauto D. Univer- 
sitete prancūzų kalbą ir ten gerai 
susipažinęs su lietuvių kalba. šian- 
dien jis, kaip specialistas kalbinin- 
kas, debiutuoja solidžiai išleistu vei- 
kalu, savo apimtimi žymia dalimi už- 
pildžiusiu spragą, kurios neužpildė 
patys Pabaltijo kalbininkai. 

“Etudes sur la Nationalite des 
Aestii" žada apimti net keturius to- 
mus: I. Lietuviškasis vardynas, II. 
Lietuvių ir prūsų asmenvardžiai, III. 
Germaniškieji skoliniai baltų kalbo- 
se, IV. Baltų tautos senuose istorijos 
šaltiniuose. 1948 metais išleistas pir- 
masis tomas “Lietuviškasis vardy- 
nas" drauge su įžanga bei plačia ir 
sistemingai suskirstyta bibliografija 
visiems keturiems tomams. 

Mūsų protėvių kilmės, gyvenamo- 
sios vietos bei vardo klausimas spe- 
cialistų judintas, galėtume sakyti, jau 
daugiau kaip pusšimtį metų. Per pas- 
taruosius dešimtmečius prie šių pro- 
blemų sprendimo greta istorikų, kal- 
bininkų prisidėjus archeologams ir 
kt., buvo pasiekti rezultatai, kurie 
jau sudaro tam tikrą nekintamą ba- 
zę, reikalaujančią tik gero šlifo — 
atskirų detalių sistemingo išstudija- 
vimo bei gilesnio ir platesnio piūvio 
sintetinių veikalų pavidale. Aisčių- 
baltų kilmės problema nebediskutuo- 
jama neaiškiais geografiniais termi- 
nais ar apytikrėmis datomis. Proisto- 
rikų ir kalbininkų bendromis išva- 
domis pasiekta tai, jog žinome, kad 
baltų arba aisčių tautos iš anksty- 
vesnių etninių junginių (proindoeuro- 
piečių, pro-suomių-ugrų bei vadina- 
mųjų indoeuropiečių) pradėjo krista- 
lizuotis beveik prieš 4000 metų daug- 
maž tose vietose, kur ir dabar gyve- 
na, tik apimdamos žymiai didesnius 

plotus į vakarus ir į rytus (Rytprū- 
sius vakaruose, Maskvos-Riazanės 
sritį rytuose). 

Kalbos paminklai, ypatingai vieto- 
vardžiai, gali turėti tūkstančius metų 
amžiaus. Tik reikia kalbininkų istori- 
kų, kurie būtų gerai susipažinę ne 
tik su istorijos šaltiniais, bet ir su 
visa plačia proistorės medžiaga, kad 
galėtų kalbinė medžiaga naudotis 
taip, kaip archeologas naudojas že- 
mės iškasenomis, jas rūšiuodamas į 
atskirus perijodus. Panašiai kaip ar- 
cheologai įvairiais metodais suseka 
ankstyvesnius ar vėlyvesnius kultū- 
rinius sluogsnius, taip kalbininkai gi- 
liomis studijomis žemės vardyne ran- 
da ir nustato įvairius perijodus. Dau- 
geliu atvejų kalbininkas gali atpai- 
nioti susiraizgiusius klaustukus tik 
su proistoriko kastuvo pagalba, kaip 
lygiai proistorikas savo išvadas gali 
pagrįsti kalbininkų išvadomis. 

Minima studija yra kalbininko-isto- 
riko studija, kurioje liečiamos ne at- 
skiros lietuvių Kalbos problemos, bet 
kaip iš antraštės galime spėti, — et- 
ninis klausimas Lietuvos ir kaimyni- 
nėje teritorijoje per ištisus priešisto- 
rinius amžius. 

Senosios istorinės žinios apie ais- 
čius, ypatingai I a. po Kr. romėnų ra- 
šytojo Tacito “Aestiorum  Gentes" 
paminėjimas, nėra pakankamos ir 
tikslios, kad jos galėtų sudaryti aiš- 
kią ir nediskutuojamą mūsų gilios 
senovės iškarpą. Pats Tacitas prieš 
tūkstantį ir beveik devynis šimtus 
metų tikrai nenumanė, kad jo tarp 
kitko paminėtos “aisčių giminės" ka- 
da nors sudarys tokį rebusą moksli- 
ninkų galvoms. “Aestii" vienų ski- 
riami germanams, kitų keltams, tre- 
čių — finams ir ketvirtų — baltams. 
Pagaliau ir tiems, kurie neabejoja, 
kad “Aestii" yra buvę baltų tautų 
protėviai, dar vis neaišku, ar mūsų 
visi protėviai vadinosi “aisčiais", ar 
tik vakariniai prūsai, ar germanai 
taip vadino į rytus nuo jų gyvenusias 
kiltis. R. Schmittlein dar kartą pa- 
minėdamas daug kartų cituojamą 
Tacitą, pasisako, kad jis savo studi- 
ja tikisi paaiškinti, kas gi yra buvę 
"Aestii" — germanai, finai, baltai ar 
prabaltai.. : 


R. Schmittleino knyga yra tarytum 
tolimesnis tęsinys mūsų didžiojo kal- 
bininko Kazimiero Būgos darbų, nau- 
dejusio žodį, kaip istorinį paminklą, 
liečiantį gilios senovės laikotarpius. 
K. Būga prieš 30—40 metų buvo tik- 
ras pionierius mūsų protėvių istori- 
nės geografijos srityje. Ankstyva 
mirtis neleido jam sulaukti daugiau 
paremiamosios kitų sričių (ypač ar- 
cheologijos) medžiagos. R. Schmitt- 
lein, galėdamas pasiremti Būgos stu- 
dijomis, o taip pat surašytais bei iš- 
tirtais Rytprūsių, Lietuvos ir Latvijos 
vietų vardais (Gerulio, Trautmanno, 
Salio, Endzelyno, Blesse's ir kt. stu- 
dijomis), naujaisiais proistorinių ty- 
rinėjimų duomenimis, savo darbu yra 
pasiekęs gan plačios apimties studi- 
jos pavidalą. 

Nagrinėdamas lietuviškąjį vardy- 
ną, autorius neaprašinėja tų tūkstan- 
čių neginčijamai lietuviškų vietovar- 
džių, nusėjusių visą Lietuvos plotą, 
sudarytą pvz. pagal asmenvardžius, 
kaip Gedminai, Petreliai, ar su ga- 
lūne -iškis, ar tokių, kaip šiluva, 
Laukuva, bet ieško tokių, kurie savo 
ypatingai senomis šaknimis bei eti- 
mologija rodo esant kilus dar iš pra- 
baltiškųjų laikų, arba tokių, kurie 
nurodo kitokių — ne baltiškąją kil- 
mę. Autorius šioje vardyno studijoje 
iškelia upėvardžius ir vietovardžius: 
1) europinės ar indoeuropinės kilmės, 
2) suomių-ugrų kilmės ir 3) germa- 
niškosios kilmės. 

Daugelis Lietuvos upėvardžių bei 
vietovardžių, kaip pvz. Nemunas, Ne- 
ris, Dubysa, Kaunas, Klaipėda, Nida, 
R. Schmittleino studijos duomenimis 
turi būti kilę dar iš prabaltiškų lai- 
kų — iš tų laikų, kai Lietuvos že- 
mėje kalba ir kultūra dar nebuvo su- 
siformavusi į baltiškąjį vienetą. Pa- 
našios darybos ir reikšmės upėvar- 
džių aptinkama plačiai Europoje, 
ypač keltų srtiyse. Autoriaus nuo- 
mone, vietovardžiai su galūne -ala, 
kaip Betygala, Ramygala, Vendžioga- 
la ir t. t. taip pat sietini su prabal- 
tiškais laikais. Duodamas daug paly- 
ginamosios medžiagos iš įvairių Eu- 
ropos kalbų (vietovardžius su galū- 
nėmis kal, kol, kul, kel, kil, gal, gol!, 
gul, kar, gar et.) -gala autorius sie- 
ja su akmeninga vieta, tvirtove, pi- 
liakalniu. Tokia galūnė galinti būti 
paveldėta ne tik iš indoeuropiečių 
prokalbės laikų, bet greičiausia yra 
priešindoeuropietiška. 

Suomių-ugrių kilmės vietovardžiais 
autorius laiko tuos, kurie turi galūnės 
-kule, kulis, -kile, kaip Priekulė, Ku- 
liai, Maišiokulis (greta Maišiogala), 
Latvijoje Ikškile ir kt. jau anksčiau 
kitų kalbininkų kildinti iš suomių-ug- 
rų. Suomių-ugrų kalboje kula, kyla 
reiškia kaimą, sodybą. Suomių-ugrų 
kilmės upėvardžiais laikomi: Mast- 
upis (ties Telšiais), -žižma. (iš - viso 


net keturios), šušvė, šešuvis, šešupž 
ir kt. Kartu paliesti Latvijoje ir Ryt- 
prūsiuose suomiškais įrodomi vieto- 
vardžiai ir upėvardžiai, ' 

Greta vietovardžių nagrinėjimo, 
knygoje vaizdingai duoti tų vietovar- 
džių išsidėstymo žemėlapiai, o jų pa- 
rėmimui ir chronologijos nustatymui 
yra pateikti proistorikų pagal ar- 
cheologinius duomenis sudaryti že- 
mėlapiai. 

Proistoriko 
riaus prieitos 
europietiškus 


akimis žiūrint, auto- 
išvados apie priešindo- 
ir prasuomių-ugriškus 
vietovardžius yra įtikimos, nes jos 
sutampa su priešistorinių kultūrų 
paplitimu Pabaltijy bei ankstyvąja 
baltų tautų kūrimosi pradžia. Pra- 
suomių-ugrų kultūra (archeologinėje 
literatūroje vadinama “šukinės ke- 
ramikos" kultūra) buvo paplitusi vi- 
same Pabaltijy prieš vakarinės ir vi- 
durinės Europos kultūrinių bangų įsi- 
galėjimą Rytprūsiuose ir Lietuvoje. 
Po pra-suomių-ugrų gan primityvios 
kultūros perijodo mūsų žemėje sekč 
vadinamasis priešindoeuropinis, bet 
jau žemdirbių kultūros perijodas. 
Tad, galima būtų spėti, kad iš šito 
perijodo ir galėtų būti likę tokie se- 
ni prabaltiški vietovardžiai, kuriems 
daug paralelių randama visoje vaka- 
rinėje Europoje. Be to, tokių senų 
liekanų, siekiančių daugiau kaip 4000 
metų atgal, yra ir visoje dvasinėje 
mūsų protėvių kultūroje, ypač reli- 
gijoje ir mene. Žemdirbio religijos 
pagrindai, žemės dievybės vaidmuo, 
ožio, jaučio, šliužų rolė religijoje, 
dangaus dievybės įsivaizdavimo bruo- 
žai, Matriarchato pėdsakai — vis tai 
yra substratas, likes dar iš prieš in- 
doeuropiečių laikų, jungiantis mūsų 
protėviu kultūra su vakarine bei pie- 
tine Europa (dėl to nenuostabu, kad 
riūnsi relivciiai ar menui artimu para- 
lelių randame pvz. Kretos kultūroje 
ar graiku kultūroje, kuri irgi yra su- 
sidėjusi iš priešindoeuropinių ir in- 
doeuropinių elementų). šitokios kal- 
bininkų išvados, jeigu jos yra pakan- 
kamai stiprios, patvirtina, kad indo- 
europiečių tautu išsivystymui dide- 
lės reikšmės yra turčies senosios kul- 
tūros pagrindas iš 3-jo tūkstantme- 
čio pri Kt 

Trečiaji pirmo tomo skyrių sudaro 
rermaniškosios kilmės vietovardžiai. 
Autorius skiria trejopą germaniškų- 
i1 vietovardžiu kilme: 1) vokiškąją 
(kryžiuočių laikų), 2) skandinaviš- 
kaia (vikingų laikų palikimą) ir 3) 
sotiškają — seniausiaia (turėtų pri- 
klausyti laikui pr. Kr.). Dauguma 
germaniškais bandomų įrodyti vieto- 
vardžių Lietuvoje ir Latvijoje yra 
vienaskaitinės lyties. Vokiečių kil- 
mės vietovardžiais laikomi Jurbarkas 
iš  Georgenburg, Skirsnemunė iš 
Christmemel. Skandinaviškajai kilmei 


skiria pvz. Kretingą, Gondingą, au- 
toriaus laikomais sudarytais iš ger- 
mManiškų asmenvardžių Hroti ir 
Gundo ir kt.; Latvijoje randa žymiai 
daugiau vietovardžių, pvz. Sigulda, 
Turmants, Valmiera, taip pat iš 
skandinaviškų vardų sudarytų. 9—11 
amžiuje ir istoriniai šaltiniai ir iš- 
kasenos kalba apie intensyvius tiek 
karinius, tiek prekybinius ryšius su 
Skandinavais; dėl to autoriaus kai- 
kurie skandinaviškais laikomi vieto- 
vardžiai visai galimi. 


Gotiškosios kilmės vietovardžiai 
Lietuvoje, kurių autorius nurodo iš- 
tisą eilę, sukelia žymiai daugiau 
klaustukų. Visų pirma Lietuvos teri- 
torijoje gotai neįrodomi nei istori- 
niais šaltiniais nei archeologine me- 
džiaga. Jų įtaka tik labiau jaučiama 
Rytprūsiuose ir apčiuopiama me- 
džiaginėje kultūroje. Nei žodžių sko- 
liniai labai gyvų santykių su gotais 
neirodo. R. Schmittlein gotiškos kil- 
mės vietovardžiais daugiausia laiko 
vienaskaitinės lyties vietovardžius, 
kaip Alytus, Varšna, Simnas, Skuo- 
das, Skaudvilė, Sudargas ir kt., pa- 
remdamas juos germaniškais asmen- 
vardžiais. Žodžių kilmės ieškojime— 
toje vienoje iš jautriausiųjų kalbos 
mokslo sričių — kartais nepilnai pa- 
siteisina laikymasis tam tikrų dėsnių 
ar analogijos. Ar sutiksime su auto- 
riumi, jog Vilnius, ant Vilnios upelio 
kranto, yra germaniškosios kilmės 
dėl to, kad yra toks germaniškas as- 
menvardis, kaip Willin, o Upytė ger- 
maniškos kilmės dėl to, kad turime 
sermanišką asmenvardį Uffed. Greta 
Utena turime vietinį asmenvardį Ute- 
nis, ir dėl to lyg ir nebūtinai tektų 
žungti vien tik su germaniškais var- 
dais Udin ar Utina. Ar širvinto kil- 
me, nors ir turime upę širvintą, ga- 
Ištume sieti su asmenvardžiais Gy- 
roind, Hairoida? Ar yra galima ger- 
maniškais įrodyti tokius vietovar- 
Ažius. kurių daryboje randame šak- 
nis švent-, rag-, susijusių su senosios 
religijos šventomis vietomis ir kurių 
vra didelis skaičius baltų kraštuose, 
būtu sunku teigiamai pasisakyti. Vis 
Ačlto švenčionys (Šventėnai), šven- 
ta, šventaragis, Tauragė verti dide- 
lio abeiojimo, ar jie galėtų būti lai- 
komi germaniškais. Jei ir yra tokie 
germaniški asmenvardžiai kaip 
Swindin, Suint, Suintericus, Theude- 
racius, Thiorich, tai dar nėra reikalo 
juos vienus su kitais sieti. Dėl šios 
"potiškosios"' problemos tenka lauk- 
ti platesnio lietuvių ar latvių kalbi- 
ninkų pasisakymo. 


T-asis tomas baigiamas skyreliu 
apie vietovardžių nutautinimą mūsų 
dienų akivaizdoje. Autorius duoda 
gyvus pavyzdžius, kaip iš lietuviš- 
kojo vietovardžio naciai sukuria VO- 
kišką, o dar vėliau bolševikai nukala 


vietovardį pagal savo “skonį". čia 
surašyta eilė tokių pavyzdžių, kaip 
Stalupėnai išvirto į Ebenrode, o ši į 
Nestorov; ar kaip Donelaičio gimti- 
nė Lazdėnai buvo paversti į Hasel- 
berg, o paskutiniais metais buvo pa- 
krikštyti Krasnonomansk, Ragainė- 
Ragnit į Sverdlovsk, Tilžė-Tilsit į 
Sovietsk, Eiluva-Eylau į Bagratio- 
novsk. 

Raymond Schmittlein studija yra 
davusi gilų piūvį per lietuviškąjį 
vardyną, tuo būdu suteikdama gali- 
mybę “stratigrafiškai" įžvelgti var- 
dyne sluogsnius, pasilikusius iš la- 
bai senų ar ne taip senų proistorės 
laikų. Tai pirmoji studija, kuri nagri- 
nėdama lietuvių vardyną, yra apė- 
musi tokį didelį laiko tarpą ir vy- 
kusiai pasinaudojusi archeologine 
medžiaga. Jei ir galima ginčytis dėl 
atskirų detalių, ypač d6l “gotiško- 
sios teorijos", knygos pasirodymas 
yra tikrai nemažas įvykis lituanisti- 
nių mokslų istorijoje. Prancūzų kal- 
ba ją daro daug kam prieinamą, o 
gražus išleidimas patrauks net ne- 
būtinai specialistą. Savo išvadas au- 
torius baigs kituose trijuose tomuose. 

Marija Alseikaitė-Gimbutienė 

Pirmame š. m. numeryje įsibrovė 
korektūros klaidos: 7 puslapyje, 1 
skiltyje, 20 eilutėje sakinys turi 
skambčti; Gi pats gyvenimas „negali 
(išspausdinta: negalima) nušviesti, 
kas gera ir kas bloga. 11 pusl, 2 skil- 
tyje, 32 eilutėje reikia skaityti S 0- 
cialinės, o ne socialistinės pa- 
galbos fenomenas. 

ANTIKRISTINIS šVENTŲJŲ PAGERBIMAS 


Savo “Pasakojime apie antikristą“ 
Solovjovas mini, kad antikristas bu- 
vęs ne tik žmonių draugas, “bet ir 
gyvulių. Jis buvo vegetaras. Todėl 
uždraudė vivisekciją ir palenkė sker- 
dyklas griežtai priežiūrai. Gyvulių 
globos draugijos buvo jo remiamos 
kiekvienu atžvilgiu". Iš sykio šis an- 
tikristo bruožas mūsų nė kiek nenu- 
stebina. Mes jį kildiname iš švelnios 
jo sielos, iš visos estetinės jo povy- 
zos, nes Solovjovo antikristas buvo ne 
tik išmintingas, bet ir gražus. Ta- 
čiau atsiminę, kad šis žmogus, tapęs 
pasaulio imperatoriumi, leido burti- 
ninkiškais savo tarno Apolonijaus 
žaibais užmušti popiežių Petrą II ir 
ortodoksų vyskupą senelį Joną; kad 
jis įsakė išžudyti dešimtis tūkstan- 
čių jam nepaklusnių žydų ir krikš- 
čionių; kad jis Kristui ištikimus 
žmones ištrėmė į dykumas, uždraus- 
damas jiems apsistoti miestuose ir 
apskritai gyvenamose vietose; visa 
tai atsiminę, mes pajuntame stovį 
prieš kažkokią mįslę. Tuomet anti- 
kristinis gyvulių globojimas pasidaro 
mums prasmingas ir net nuostabus. 
Antikristui yra gaila skerdžiamo 
gyvulėlio, bet jam negaila tūkstan- 
čių jo paliepimu žudomų žmonių. An- 
tikristas globoja gyvulius ir lesina 
pastogės neturinčius paukštelius, bet 
tremia į negyvenamas dykumas Kris- 
taus šalininkus. Antikristas nevalgo 
mėsos, bet gardžiuojasi šiltu kanki- 
nių krauju. šitos lygiagretės kelia 
mums kažkokią “niekšybės paslaptį", 
apie kurią kalba šv. Povilas ir kuri 
veikia pasaulyje (2 Tesl. 2, 7). 

Kraštelis šios paslapties atsisklei- 
džia, paskaičius Walter  Nissen 
straipsnį šv. Pranciškaus Asyžiečio 
šventės proga (4 spalių), pavadintą 
“Meile kiekvienam gyvam padarui 
yra tikroji religija" (Die neue Zei- 
tung, 1950 m. spalių 5 d.). Iš šio 
straipsnio patiriame, kad tarptautinė 
syvulių globos draugija yra pasirin- 
kusi šv. Pranciškaus dieną sava die- 
na, O jį patį savo globėju. Ir čia mums 
staiga nušvinta ryšys tarp Solovjo- 
vo antikristo nusistatymo ir šių die- 
nų gyvulių globojimo, jungiant jį su 
šv. Prnciškumi. Kad šv. Pranciškus 
buvo didelis gamtos draugas, kad jis 
nuoširdžiai vadino gamtos padarus 
savo broliais ir sseerimis, to niekas 

paneigti negali. Priešingai, ši visuo- 
tinė — kosminė simpatija pasauliui 
padaro šv. Pranciškų nuostabiu 
šventuoju, nuostabiu ne ta prasme, 
kad jis būtų kažkoks originalas tarp 
visų kitų altoriaus garbe apvai- 
nikuotų asmenų, bet ta, kad jis kaip 
tik iškelia aikštėn aną gilų jausmą, 
kurį krikščionybė turi gamtai ir ku- 
ris yra visuotinio Kristaus atpirkimo 
dalis. šv. Pranciškus buvo gamtos iš- 
ganymo šauklys. 

Tačiau šis jo bruožas kilo jam ne 
iš jo asmeninio pergyvenimo, ne iš 
jam bendro nusistatymo su egiptie- 
čiais ir indais, kaip nori W. Nissen, 
bet iš pačios krikščionybės, kuri yra 
viso Kosmo atpirkėja. Jau pas šv. 
Povilą skaitome šiuo atžvilgiu labai 
prasmingus žodžius: “Sutvėrimas su 
išsiilgimu laukia Dievo vaikų garbės 
apreiškimo. Sutvėrimas juk buvo pa- 
vergtas tuštybei ne savo valia, bet 
to, kuris jį pavergė su viltimi, kad ir 
pats sutvėrimas bus išlaisvintas iš su- 
gedimo vergijos į Dievo vaikų garbės 
laisvę" (Rom. 8, 19— 21). Romano 
Guardini, aiškindamas šiuos žodžius, 
pastebi, kad visa kūrinija yra nu- 
kreipta į žmogų. “Jos būsena yra 
laukti, ir jos dėmesys krypsta ne tie- 
siog į Dievą, bet į žmogų, nes daiktų 
kelias į Dievą eina per jį. Jame jie 
turi rasti savo širdį ir savo protą; jis 
turi juos atvesti prie Dievo; jame tu- 
ri būti palaiminta visa kūrinija. Ta- 
čiau jis nusigrįžo nuo Dievo ir pa- 
traukė daiktus su savimi. Tuo būdu 
ji ištikęs prakeiksmas palietė ir 
daiktus, nustūmė juos nuo Dievo, pa- 
lenkė juos praeinamumui bei niekin- 
gumui ir padarė, kad į klausimus: iš 
kur, į kur, kodėl, kam — nebėra jo- 
kio atsakymo. Gamta nebuvo kalta 
pati, nes ji negali būti kalta. Ji yra 
žmogui ir todėl iš jo semia savo 
prasmę. Todėl iš jo atėjo ir jai ne- 
gandas. Dabar ji laukia, kad jame 
įvyktų išganymas ir kad per jį ir ji 
atpirkime dalyvautų. Todėl iš visų 
pusių krypsta į jį nebylūs, baimingi 
gamtos lūkesčiai" (Drei Schriftaus- 
legungen, 38 p. Wuerzburg 1949). 

Kitaip sakant, žmogaus atpirkimas 
turi virsti ir gamtos atpirkimu. Vyk- 
dydamas išganymą savyje, žmogus 
tuo pačių vykdo ir gamtos viltiš. To- 
dėl meilė gamtai giliausia savo esme 


yra meilė atpirktajai, Kristaus krau- 
ju išvaduotajai būčiai. Gamtos glo- 
bojimas, jos saugojimas, jai simpatija 
turi religinės prasmės, kaip visuotinio 
išganymo išraiška. Nuosekliai tad ir 
šv. Pranciškus, būdamas ankštai su- 
sijęs su Kristumi ir net jo žaizdų 
ženklus nešiodamas savo kūne, jautė 
išganymo visuotinumą, jautė savo at- 
sakingumą už gamtos pavergimą ir 
todėl mylėjo gyvulius, mylėjo paukš- 
čius ir akmenis, nes šita savo meile 
jis kaip tik norėjo išvaduoti kūriniją 
iš pavergimo tuštybei ne jos pačios, 
bet žmogaus valia. Brolis vilkas, se- 
suo ugnis ir saulė šiam Asyžiaus Pa- 
vargėliui iš tikro buvo brolis ir se- 
suo, nes juos laikė jis ne tik to pa- 
ties dangiškojo Tėvo padarais, kaip 
ir jis pats, bet ir dalyviais savoje 
nuodėmėje ir sykiu savame išgany- 
me. 

Ar šitokią prasmę teikia tarptauti- 
nė gyvulių globos draugija, pasirink- 
dama šv. Pranciškų savo globėju ir 
savo švente padarydama jo šventę? 
Anaiptol! Antgamtinis, iš Kristaus 
kilęs šio šventojo gamtos meilės po- 
būdis čai yra visiškai užtrintas. Dar 
daugiau, jis yra iškreiptas ir apvers- 
tas kojomis aukštyn. Minėčtojo 
straipsnio autorius W. Nissen rašo, 
kad “Pranciškus Asyžietis parodė, 
kaip galima nuo gyvulio meilės pri- 
eiti prie žmogaus meilės". Tuo tarpu 
Asyžiaus šventojo kelias kaip tik bu- 
vo atvirkščias: nuo Dievo meilės jis 
priėjo prie žmogaus meilės ir nuo 
žmogaus meilės prie gamtos meilės. 
Žodelytis “nuo" čia reiškia, be abe- 
jo, ne laiko eigą, bet pagrindą. Die- 
vo meilė yra pagrindas ir žmogaus ir 
gamtos meilei. Ne atvirkščiai! šv. 
Pranciškus nebuvo sentimentalus na- 
tūralistas, kuris verktų dėl sužeisto 
paukščiuko, o užtrenktų duris alka- 
nam vaikui, kaip tai daro šimtai gy- 
vulių globos narių, besimokydami 
"nuo gyvulio meilės prieiti prie žmo- 
gaus meilės". šv. Pranciškus buvo 
krikščionis giliausia šio žodžio pras- 
me. Todėl jis visų pirma mylėjo žmo- 
gų, kaip Viešpaties paveikslą ir pa- 
našumą, o tik dėl ankštų puolimo ir 
atpirkimo ryšių su kūrinija jis išplė- 
te savo meilę ir gamtai. Gyvulio mei- 
Ie šv. Pranciškui buvo ne kas kita, 
kaip žmogaus meilės projekcija į kū- 
riniją. Ji nebuvo jam laiptas, ant ku- 
rio pasistiebęs jis mokytųsi ir iš- 
moktų mylėti žmogų. Gyvulys jam 
nebuvo rodyklė į žmogų, bet nekal- 
tas dalyvis žmogaus likime. "Todėl 
laikyti šv. Pranciškų pirmuoju da- 
bartinės gyvulių globos skelbėju, iš- 
sirinkti jį šios globos patronų ir baž- 
nytinę jo šventę padaryti gyvulių 
globos diena reiškia nutraukti šio 
šventojo krikščioniškąjį gamtos per- 
gyvenimą į grynai profanines sritis 
ir tuo būdu jį pažeminti. Tai reiškia 


VLIK'O KRITIKOS KLAUSIMU 


Nebe nuo šiandien, bet ligi šiandien 
VLIKo kritika tam tikruose sluogs- 
niuose pasidariusi tarsi gero tono rei- 
kalavimu. Įvairiu tonu ir iš įvairių 
lūpų ši kritika reiškiama. Vieną kar- 
tą nusmerkiamas VLIKas tokiu rūs- 
čiu pasipiktinimu, lyg klausimas eitų 
apie kokius tautos išdavikus. Antrą 
kartą pasitenkinama lengva pašaipa, 


antgamtiškumą išskirti iš šv. Pran- 
ciškaus būties ir padaryti ją grynai 
prigimtosios tvarkos dalyku. Būdinga 
tad, kad W. Nissen niekur Pranciš- 
kaus Asyžiečio savo straipsnyje ne- 
vadina šventuoju: jis jam yra tik 
"vienuolis, gyvenęs 12 šimtmetyje". 
Taip pat būdingas yra ir pats straips- 
nio pavadinimas: “Meilė kiekvienam 
gyvam padarui yra tikroji religija". 
Autoriui, o su juo ir visai tarptauti- 
nei gyvulių globos draugijai, atrodo, 
kad gyvulio — ne Dievo ir ne žmo- 
gaus — meilė yra religijos pagrindas 
ir kad šv. Pranciškus kaip tik yra 
šitokios meilės didvyris. Jam atrodo, 
kad jeigu šv. Pranciškus yra laiko- 
mas šventuoju, tai kaip tik todėl, kad 
ji pašventė gyvulio meilė. Todėl šią 
meilę jis ir laiko tikrąja religija. 
Tačiau ar nejaučiame čia glūdinčio 
gilaus krikščionybės išjuokimo ? 
Kristus yra pasakęs: “Mylėsi Vieš- 
patį, savo Dievą, visa savo širdimi, 
visa savo siela ir visa savo mintimi. 
Tai didžiausias ir pirmsis įsakymas. 
Antras gi į jį panašus: Mylėsi savo 
artimą, kaip pats save. šitais dviem 
įsakymais remiasi visas įstatymas ir 
pranašai" (Mat. 22, 37—40). Tuo 
tarpu ateina naujieji pranašai ir pa- 
skelbia, kad gyvulio meilė yra tikro- 
sios religijos įstatymas. Dar daugiau, 
jie pradeda krikščionybės šventuosius 
taip interpretuoti, tarsi šie būtų šios 
gyvulio meilės, ne Dievo ir ne arti- 
mo, šventieji. Jie pasirenka juos sa- 
vo globėjais, jie kelia aikštėn pri- 
gimtąją jų pusę, bet ne tam, kad pa- 
rodytų, kaip dieviškoji malonė joje 
brendo ir ją keitė, o tam, kad Dievo 
malonės veikimą užtemdintų, paslėp- 
tų ir neleistų jos Žmonėms paregėti. 
Kuo šv. Pranciškus darosi būdingas 
pasaulio akims, pastatytas tartpauti- 
nės gyvulių globos draugijos patro- 
nu? Ar tuo, kad jis nepaprastai gi- 
liai pergyveno Kristų kaip kenčiantį 


lyg tekalbant apie vaikišką suaugu- 
sių žmonių žaismą. Vieną kartą šios 
kritikos imasi tie, kurių demokratiš- 
kumo metrikai terodo penkerius me- 
tus. Antrą kartą jiems pritaria ir tie, 
kurie įpratę vieni patys savintis de- 
mokratijos monopolį. Suveda krūvon 
VLIKoO kritika ir tuos, kurie anksčiau 
nesibroliavo, 


bei vargstantį, kaip prisiėmusį ant 
savęs ne tik pasaulio nuodėmes, bet 
ir žemiškojo buvimo netikrumą bei 
vargą? „Ar tuo, kad savu gyvenimu 
jis kaip tik išreiškė šį Kristaus bruo- 
žą? Ar tuo, kad jis atsisakė turto ne 
tik jo turėjimo, bet ir jo naudojimo 
atžvilgiu? Ar tuo, kad lauko lelijų 
palyginimą jis laikė ne poetine figū- 
ra, bet tikru krikščioniškojo buvimo 
matu? — Viso to pasaulis neregi šv. 
Pranciškuje, jeigu jis yra padaromas 
gyvulių meilės šaukliu. Gyvulių mei- 
lė buvo tik mažytis skyrelis didžioje 
Asyžiečio dramoje. Tačiau šis sky- 
relis šiandien mėginamas taip išryš- 
kinti, kad jis pridengia visa kita, pa- 
slepdamas tuo būdu nuo žmonių akių 
šv. Pranciškų, kaip šventąjį, kaip 
Kristaus mažiausiąjį brolį, o iškelda- 
mas jį kaip gamtos bičiulį, gyvulių 
draugą ir jų globos pirmataką. 

Tai yra antikristinės pastangos iš 
esmės. Antikristas niekados neneigia 
krikščionybės, kiek ji yra gamtinės 
tvarkos dalykas. Priešingai, šia pras- 
me jis ją kelia aikštėn, pabrėžia, pa- 
remia, ja žavisi ir šioje šviesoje ją 
pasauliui rodo. Tačiau visa tai jis da- 
ro tam, kad paslėptų ir užtrintų ant- 
gamtinį jos pobūdį, kad išskirtų iš jos 
Kristų, kaip tikrąjį jos turinį bei pa- 
grindą. Naivūs krikščionys dažnai ne- 
pastebi šių antikristinių užmačių ir 
todėl lengvai duodasi suviliojami bei 
apgaunami. Jie sulipa ant paaukšti- 
nimo, kaip ir anie Solovjovo minimi 
visų trijų konfesijų atstovai, ir su- 
sėda antikristo sosto pavėsyje. Jie 
susižavi tuo, kad antikristas garbina 
krikščioniškąsias vertybes, nepaste- 
bėdami, kad šis garbinimas savo gel- 
mėse yra tiktai šių vertybių išjuoki- 
mas. Į šią tad antikristinių išniekini- 
mų eilę yra patekęs mūsų dienomis 
ir šv. Pranciškus. Ir tai yra ženklas, 
kad niekšybės paslaptis iš tikro pa- 
saulyje veikia. A. Mc. 


Tiesa, ši kritika nėra paprastai pa- 
verčiama principine VLIKO kritika, 
Džiaugiamės tuo, Būtų skaudu, jei 
tautos rezistencinėse kovose sukur- 
tas vyriausias mūsų valstybinio su- 
verenumo reiškėjas būtų sunaikintas 
partinių aistrų rietenose. Išardyti vis- 
kas lengva. Bet sukurti daug sun- 
kiau. Patys tai matome iš savo kai- 
mynų pavyzdžio. Todėl ir neturime 
žaisti VLIKo likimu. O tokiu žaidi- 
mu tenka laikyti ir tam tikrą nuola- 
tinę VLIKO kritiką. Nors kritikai pa- 
prastai ir pasiaiškina nenorį griauti 
paties  VLIKo, tačiau nuolatinis 
VLIKo spardinėjimas nejučiomis nu- 
teikia paprastą skaitytoją apskritai 
prieš pačią VLIKo instituciją. Nega- 
lima ginčyti, kad yra pasisekę susilp- 
ninti VLIKo autoritetą plačioje mūsų 
visuomenėje. Bet ar tik to tenorėjo 
visi profesionaliniai VLIKo kritikai? 


Dievaži, nenoriu principiškai pasi- 
sakyti prieš atvirą kritiką. Ne kam 
kitam naudosiu ir šiuos visuomeninės 
apžvalgos puslapius, kaip atviram 
žodžiui pasakyti, ar jis tektų vieną 
kartą taikyti iš dešinės, ar antrą kar- 
tą iš kairės. Niekas nėra neklaidin- 
gas, ir užtat niekas negali principiš- 
kai paneigti teisę jį kritikuoti. Galio- 
ja tai kiekvieno atskiro žmogaus, bet 
lygiai ir kiekvienos institucijos atve- 
ju. Jokia išimtis nėra nė VLIKas. 
Jei kartais ir būtų buvę galima pa- 
justi iš VLIKui vadovaujančių žmo- 
nių reikalavimą spaudai atsisakyti 
kritikos, besąlygiškai būčiau drauge 
su tais, kurie teigtų: kaip VLIKO pa- 
reiga yra tasai darbas, kuriam jis 
skirtas, taip lietuviškosios spaudos 
pareiga atvirai vertinti visus lietu- 
viškojo gyvenimo klausimus. 

Būtų sofizmas norėti užgniaužti 
kritikos laisvę autoriteto išsaugojimo 
vardan. Menkas būtų tas autoritetas, 
kuriam išsaugoti reiktų spaudos cen- 
zūros. Gerai gi prisimename anuos 
laikus, kaip cenzūra neišsaugojo jo- 
kių policinių autoritetų. Bet kritikos 
laisvė įpareigoja ir pačius kritikus. 
Laisvė be atsakomybės pati save su- 
naikina. Paneigti cenzūrą nereiškia 
jau ir sąžinės atsisakyti. Ir jeigu de- 
mokratiją gresia iš šalies diktatūri- 
nis pavojus, iš vidaus ją graužia de- 
magogijos vėžys. 

Vienu žodžiu, noriu kalbėti ne prieš 
kritiką apskritai, bet prieš tam tikrą 
kritiką, kuri ne tarpininkauja tarp 
VLIKo ir visuomenės, bet tik sėja 
nepasitikėjimą pačiai VLIKo institu- 
cijai. Kurią kritiką turiu mintyje ? 
Visų pirma tą, kuri ir yra dažniau- 
sia. Tai bendras nepasitenkinimo 
reiškimas, svaidantis didelėmis frazė- 
mis, bet neliečiant konkrečių klausi- 
mų. Kai liečiamas konkretus klausi- 
mas, skaitytojas pats gali įvertinti, 
ar jis labiau sutinka su kritiko atsto- 

vaujama ar su jo kritikuojama nuo- 
mone. Gi kada svaidomasi tik ben- 
dromis frazėmis ar miglotomis užuo- 
minomis, skaitytojui sugestionuoja- 
mas tik nepasitenkinimo komplek- 
sas, kuris ėda ir patį kritiką. Tai pati 
nelemčiausia kritika, nes už jos sly- 
pi ne kūrybinis sprendimas, o tik im- 
potentiškas niurnėjimas. 

Panašiai neigiamai vertinu ir tą 
kritiką, kuri painioja principinius 
klausimus su partiniais. Principinis 
VLIKo uždavinys — tai vadovavimas 
politinei kovai už Lietuvos nepriklau- 
somybės atstatymą. Bet kaip mažai 
šiuo klausimu buvo kalbama! At- 
virkščiai, visų kritikų užkulisiuose 
slypėjo ne šis pagrindinis klausimas, 
o tik reprezentacijos aistra. Supran- 
tama, galima ir partinė kritika. Bet 
nereikia jos maišyti su bendrai tau- 
tiniais VLIKo uždaviniais. Konkre- 
čiai kalbant, daugeliui VLIKO kritikų 
vis knieti, kam jame laicistinis blo- 
kas teturi lygiai tiek pat atstovų, 
kiek tie, kurie neriša savęs laicistine 
dogma. Bet jei abu blokai lygiai at- 
stovaujami, tai abu ir turi lygiai tei- 
sės šaukti apie kito “diktatūrą". Iš 
tiesų gi, visokios isteriškos kalbos 
apie diktatūras yra be pagrindo pa- 
prasčiausiai dėl to, kad dirbama koa- 
licinio susitarimo pagrindu ir dirba- 
ma tik tasai darbas, kuriame visi ly- 
giai sutaria. O visos dažnos VLIKO 
“krizės" kyla ne iš principinių nesu- 
tarimų, o tik dėl reprezentacinių gin- 
čelių. Gal jų, ir man regis, buvo per- 
daug, bet nėra vaistas prieš juos tas 
rietenėles padaryti visos visuomenės 
reikalu. 

Čia ir yra ta sėkla, iš kurios kyla 
bergždžia kritika. Užuot kalbėjus 
apie patį VLIKą, tesisielojama, kam 
"saviškių" jame per maža. O kada 
tas "saviškių" daugumos ilgesys už- 
klostomas isteriniais šauksmais apie 
kitų “diktatūrą", iš kritikos perei- 
nama į paprastą demagogiją. Ir dar 
blogiau, kai ši siaurai srovinė dema- 
gogijėlė persunkiama patriotiniu pa- 
tosu, lyg nuo tos ar tos partijėlės 
Lietuvos likimas priklausytų. Būtų 
galima to viso ir neliesti, bet, deja, 
šis partinis erzelis mažiau, gal būt, 
pasitarnauja partijų reikalams, kiek 
pakenkia bendram reikalui, 

Kadangi visa VLIKo kritika ypa- 
čiai varoma per partinių centrų žur- 
nalistus, tenka perspėti: gerbiame vi- 
sus politikus, kiek jie imasi tauti- 
nės politikos darbo, bet, ponuliai, ar 
neregite, kad visų pirma turite savo 
kritiką nukreipti į savo pačių parti- 
nius centrus. VLIKas nėra juk kaž- 
koks antgamtinis padaras, kurį būtų 
galima padaryti kaltu už visa, pa- 
tiems nesijaučiant kaltiems už nie- 
ką. VLIKas yra visų mūsų politinių 
partijų junginys, ir užtat kiekviena 
kritika kreipiasi lygiai į visas parti- 

jas. Galimas dalykas, kad ne visus 
savo uždavinius jis atlieka taip, kaip 
visi norštume. Bet sprendimas glūdi 
ne kritikoje, o žmonėse. Visos par- 
tijos koaliciškai dalyvauja  VLIKO 
organuose, ir visos kolektyviškai ne- 
ša atsakomybę. Visuotiniu požiūriu 
mums yra svarbu visų pirma, kad 
kiekviena partija duotų šiam didžia- 
jam tautiniam darbui pačius pajė- 
giausius savo žmones. O čia ir tenka 
pasakyti skaudų žodį: kiek kai ku- 
rios partijos uoliai grumiasi dėl savo 
reprezentavimo, tiek betgi nepasirū- 
pina duoti darbui tinkamus žmones. 
VLIKas nėra tik kažkoks garbės pre- 
zidiumas, o darbo ir kovos organas. 
Ir reikia jam užtat ne partinių re- 
prezentantų, o pozityviam darbui pa- 
jėgių žmonių. Kaipgi gali būti dar- 
bas atliekamas be darbininkų? O vis 
dėlto kai kurios partijos nenešė pil- 
nos atsakomybės šituo atžvilgiu. Kita 
prasme tas pats klausimas daug aš- 
triau atsistojęs šiandien. Ne viena 
partija bepalikusios savo atstovais 
žmones, kurie priversti rūpintis dau- 
giau savo sveikata, negu darbu. Rei- 
kėjo sprendimo, gal būt, ieškoti sa- 
vo laiku. Dabar jis daug sunkesnis. 
Bet niekuo nebus padėtis pataisyta, 
jei bus norima VLIKo nedarbingu- 
mą uždengti puolimu tų, kurie kain 
tik dar ir padaro tai, kas padaroma. 

Pagaliau tenka pasakyti, kad visa 
panaši VLIKo kritika, apie kurią kal- 
bėjome, galų gale atsikreipia prieš 
tai, kas norima ja pasiekti. Nemanau, 
kad liberalinės demokratijos atsto- 
vai norėtų pagilinti tas nuotaikas, 
kurios buvo norimos sukurti anais 
metais, kai partijos buvo paverstos 
tautiniu nusikaltimu. Praėjo anie me- 
tai, bet visuomenėje sudaryta nepa- 
lanki nuotaika demokratijai tebčra 
galutinai neišsklaidyta. Iš vienos pu- 
sės ją palaiko tie patys, kurie ir ta- 
da ją atstovavo. Bet, iš antros pusės, 
šiai nuotaikai talkininkauja kaip tik 
ir pačios partijos, veldamos partinius 
reikalus su tautiniais. Manoma įsvies- 
ti akmenį į VLIKe esančias kitas 
grupes, bet faktiškai pataikomas pats 
demokratinis bendradarbiavimas.Ten- 
ka užmiršti rungtynes dėl reprezen- 
tacijos, o duoti darbui žmones. Visos 
"aritmetikos" čia yra beprasmiškos. 
Nulems jas pati tauta, kai bus jai 
laisvė iškovota. Per anksti dar rin- 
kimams ruoštis! 

Lygiai tenka pasakyti dėl tos 
VLIKo kritikos, kuri vedama taria- 
mo pasiuntinių gynimo vardu. Ne- 
reikalingas šis gynimas, nes niekas 
ir nesiima neigti tų teisių, kurias 
mūsų Respublikos pasiuntiniai turi. 
Bet nereikia užmiršti, kad pasiunti- 
niai yra valstybės valdininkai, o ne 
pats suvereninis organas. šiuo dabar 
tėra VLIK-as kaip tautos rezistenci- 
nės kovos sukurtas organas. Ir už- 


tat gynimas Lietuvos pasiuntinių 
nuo nesamo priešo tik gresia iškasti 
nesusipratimus ten, kur jų neturi 
būti. Tas pats pasakytina ir dėl min. 
Lozoraičio vaidmens. Darbo pakan- 
ka visiems. Pakakti gali ir jam. Bet 
daryti iš jo nesutarimų objektą mū- 
sų bendroje tautinėje kovoje yra ly- 
gu atlikti pačiam ginamajam meš- 
kos patarnavimą. 

Trumpai tariant, reikalingas yra 
VLIKas, kaip reikalingas jo atlieka- 
mas darbas. Turime sielotis, kad jis 
atliktų savo darbus, ir teikti jam 
visą savo paramą. Tuo pačiu turime 
teisę į jo kritiką, kad darbas būtų 
dirbamas ir būtų gerai dirbamas. 
Bet nėra teisės VLIKo kritikos var- 
dan varyti partines agitacijėles, pa- 
mirštant, kad visų pirma reikia pa- 
sirūpinti duoti darbui tokius savuo- 
sius, kad būtų galima “partinius ka- 
pitalus" krauti savo nuopelnais, o ne 
kitų nuodėmėmis. Reikalingas sutar- 
tinis darbas VLIKe, bet nereikalin- 
gas partinis erzelis. Postų pakanka 
visiems. Bet reikia juose dirbančių 
žmonių. 

* Lietuvoje praėjusiais metais ge- 
gužės mėn. mirė prof. Augustinas Ja- 
nulaitis. Jis gimė 1878. III. 19. Mala- 
vėnuose Šiaulių val. Aktyviai bendra- 
darbiavo “Ūkininke", “Varpe", “Ko- 
vose", “Visuomenėje", “Vilniaus Ži- 
niose", “Lietuvos Žiniose", “Vienybė- 
je Lietuvininkų"; redagavo: “Darbi- 
ninkų Balsą", “Žarijas", “Praeitį", 
parašė visą eilę politinių brošiūrų ir 
monografijų apie senuosius mūsų ra- 
šytojus (L. A. Jucevičių, S. Daukan- 
tą, J. Rupeiką, M. Akelaitį, Zubavi- 
čius ir kit.). Didžiausi jo darbai yra 
iš Lietuvos teisės istorijos: “Vyriau- 
sias Lietuvos Tribunolas“, “I. Dani- 
lavičius", “Bajorai." 


* Austrijoje gruodžio 1 d. mirė 
prel. Pranciškus Penkauskas, buvęs 
tuoj po Maironio Kauno Kunigų Se- 
minarijos rektorius, Vytauto D. Uni- 
versiteto profesorius istorikas. Jis 
gimė 1889. II. 24. Daujočiuose Gruz- 
džių val. Bendradarbiavo “Draugijo- 
je", “Vienybėje", “Ganytojuje" ir. ki- 
toje spaudoje; parašė keletą studijų 
iš Lietuvos istorijos. 


* “Darbininkas", kurį redaguoja 
istorikas S. Sužiedėlis, įsivedė litera- 
tūros skyrių. 


* “Tėviškės Žiburiai", leidžiami To- 

vonte ir redaguojami Dr. A. šapokos, 
minėjo vienų Metų sukaktį. Per tuos 
metus laikraštis sutvirtėjo savo tu- 
riniu ir aplink save sutelkė nemažą 
bendradarbių būrį. 


PERSILAUŽIMO METAI 


Kiniškieji Metai 

Užvožiant 1950 metų kronikos la- 
pus ir mintimi dar kartą perbėgus 
svarbesniuosius įvykius, atrodo, kad 
joks kitas vardas tiems metams taip 
netinka, kaip kiniškieji metai. Ki- 
nija išėjo į sceną kurti pasaulio isto- 
rijos. Niekam nėra paslaptis, kad ji 
tėra tik Kremliaus įrankis, bet vis 
tik tas įrankis yra toks didelis ir 
svarus, kad negalima su juo nesiskai- 
tyti. 

Azijos žemėlapyje atsiradus rau- 
donajai Kinijai, pasaulio sostinėse ki- 
lo rimto susirūpinimo, o Jungtinėse 
Amerikos Valstybėse išaugo tikra 
ginčų audra. Indija ir kelios mažes- 
nės Azijos valstybės tuojau pripa- 
žino raudonąją Kiniją ir nutraukė 
ryšius su Chiang Kai-sheku. Prie jų 
bematant prisijungė Didžioji Brita- 
nija, skubėdama gelbėti savo kon- 
cesijas ir keletą šimtų milijonų dole- 
rių. Bet Anglijai nepasisekė, nes rau- 
donieji kinai neįsileido anglų atsto- 
vo nė patys savojo į Angliją nesiun- 
tė. Valstybės Departamentas rimtai 


svarstė raudonosios Kinijos pripaži- 


nimą, ir gal būtų tai įvykdęs, jei ne 
aštri visuomenės kritika ir Amerikos 
konsulato turtų konfiskavimas Kini- 
joje. 

Komunistinės Kinijos atsiradimas, 
tur būt, niekam nebuvo staigmena, 
nes keletą paskutinių metų visi Ki- 
nijos įvykiai prie to riedėjo. Tačiau 
to pasėkos kai kam pasirodė tikra 
naujiena. Pirmoje eilėje tai buvo 
Valstybės Dep-tui, kuris tautinę Ki- 
niją buvo nurašęs į menkaverčių 
nuostolių knygą, giliai tikėdamas, kad 
Kinijos komunistai siekia tik žemės 
reformos ir jie visai kitoki, negu ru- 
siškieji. Ir kiniškas Tito atrodė bū- 
siąs visai realus artimiausios ateities 
dalykas. 

Tokia šleiva pažiūra į Kinijos rei- 
kalus susidarė pagal bendrą JAV po- 
litikos šabloną, tvarkant pokarinius 
valstybių reikalus. Lenkiją, Rumuni- 
ją, Bulgariją bei kitas po rusų oku- 
pacija esančias valstybes JAV vertė 
sudaryti komunistų vadovaujamas 
vyriausybes, kurių likimą visi gerai 
žinome. To paties reikalavo iš 
Chiang Kai-sheko specialus Ameri- 
kos prezidento atstovas generolas 
George C. Marshall, vėliau tapęs 


Valstybės Sekretorium, o dabar Gy- 
nimo Sekretorius. Kai Chiang Kai- 
shekas to pasiūlymo nepriėmė, tai jis 
buvo apšauktas supuvusio režimo at- 
stovu (lygiai tokios pačios nuomonės 
buvo ir Maskva!) ir Marshallo plane, 
kuris turėjo būti užtvara prieš ko- 
munizmą, Chiang Kai-sheko Kinijai 
teko tuščia skylė. 

Tos pačios linijos kinų atžvilgiu 
laikėsi ir Dean Acheson, nuo 1949 m. 
pradžios tapęs Valstybės Sekreto- 
rium ir Kinijos reikaluose savo dva- 
sios vadu turėjęs prof. Lattimore, ku- 
rio įtartinumą paskelbė Wisconsino 
senatorius McCarthy. 

Tuo tarpu kai geriau bolševikišką 
sistemą pažįstantieji šaukė, kad su 
Kinija praradome ne tik draugą, bet 
įsigijome priešą, valdžios žmonės ra- 
minosi, kad iš Mao tuojau pasidary- 
siąs Tito ir su Kremlium greit susi- 
pyksiąs. Tai patvirtinąs ilgas jo už- 
trukimas (penkios savaites) Maskvo- 
je, tai esąs jo atsparumo ženklas. Ta- 
čiau atmosferos išaiškėjimo ilgai 
laukti neteko. Maskva pareikalavo iš 
Jungtinių Tautų pašalinti tautinės 
Kinijos atstovą, o jo vieton pasodinti 
raudonąjį. Kai įvairios institucijos 
nubalsavo prieš Maskvos pasiūlymą, 
Sovietų Sąjunga pradėjo sausio 13 d. 
ilgą boikotą, nedalyvaudama posė- 
džiuose ir visus Jungtinių Tautų or- 
ganų nutarimus, jai nedalyvaujant, 
laikė neteisėtais. Vasario 14 d. raudo- 
noji Kinija pasirašė su Sovietų Są- 
junga “draugiškumo ir savitarpinės 
pagalbos" sutartį ir tuo aiškiai pa- 
rodė, kad kiniško Tito dar nėra. Tos 
sutarties vaisius yra Korėjos karas 
ir atviras raudonosios Kinijos įsikiši- 
mas metų gale. 

Komunistinės Kinijos rolė nesibai- 
gia Korėjoje. Gal geriau tiktų pasa- 
kyti, kad ji čia tik prasideda. Grasi- 
nimas pulti Formozą, ginkluotas rė- 
mimas komunistų Indokinijoje, Tibe- 
to okupavimas (pradėtas spalio 24 d., 
Jungtinėms Tautoms poseėdžiaujant 
ir niekam net neprasižiojant bent 
moraliai užtarti mažą kraštą) ir 
Tailando bei Burmos komunistų gink- 
lavimas rodo plačius Kinijos užsimo- 
jimus Azijai užvaldyti. Ir negalima 
būtų pasakyti, kad pačios aplinkybės 
būtų tam nepalankios: antroji di- 
džiausioji Azijos galybė — Indija, 


„ jaunimo 


kurios autoritetas galėtų daug reikš- 
ti, vaidina čekų Benešo rolę. Jaunoji 
Indonezijos respublika, Malaja, Fili- 
pinai, Japonija, tur būt, nelenkiant 
Indijos, Afganistano bei Irano, taip 
pat įtraukti į Kremliaus planus, ku- 
rių didelę dalį atliks neseniai įgytas 
kinų bernas. 
Po Jungtinių Tautų skraiste 

Metų pradžioje, užimta Kinijos rei- 
kalais, Maskva čmė skleisti taikos 
kvapą. švelnus spaudos tonas apie 
galimą komunistinės ir kapitalistinės 
sistemos sugyvenimą, taikos kongre- 
Sai, Stockholmo peticija, smerkianti 
karą ir reikalaujanti sunaikinti ato- 
mines bombas, — tai vis buvo taikos 
dūmai naivioms akims apdumti, Tuo 
tarpu raudonieji kinai garsiai kalbė- 
jo apie Formozos atsiėmimą, o Mas- 
kvos paraginti rytų vokiečiai organi- 
Zzavo didžiulį apie pusės milijono ko- 
munistinio jaunimo sąskrydį, kuris 
Sekminių dieną, gegužės 28, savo 
eisenoje turėjo užimti vakarinį Ber- 
lyną. Komunistų partijos Italijoje ir 
Prnacūzijoje liovėsi kelti bet kokį 
balsą, tik grasino neleisti iškrauti 
uostuose laivus, kurie iš Amerikos 
kovo pradžioje gabeno ginklus. 

Trys vakaraų didieji susitiko Lon- 
done gegužės 11 d. svarstyti gynimo- 
si problemų, ypač daug dėmesio krei- 
pė į "jaunimo" grasinimus Berlynui. 
Nedviprasmiškai vakariečiai pareiš- 
kė, kad bet koks mėginimas žygiuoti 
iš rytų į vakarų Berlyną bus sulai- 
kytas jėga. Tuojau buvo padidintos 
vakariečių įgulos, ir komunistinio 
sąskrydis praėjo ramiai. 
Prancūzijos užsienių min. Schumanas 
prieš pat trijų didžiųjų konferenciją 


paskelbė planą sujungti vakarų Eu- 


ropos anglies ir plieno pramonę (geg. 
9 d.). Žodžiu, pirmasis pusmetis pra- 
slinko ramiai, nors vis šaltojo karo 


šešėly, ties kuriuo Amerika pakabi- 


no sumanymą gaminti hydrogeninę 
bombą (sausio 31). 

Politikai jau planavo pradėti vasa- 
ros atostogas, kai visai netikėtai bir- 
želio 25 d. sekmadienio rytą, juos pa- 
budino karo trenksmai Korėjoje. Ru- 
sų globojama šiaurinė Korėja perėjo 
38 lygiagretę, kuri skyrė juos nuo 
Jungtinių Tautų globojamos pietinės 
Korėjos. Pietiečiai kreipėsi į Jungti- 


nes Tautas, kurių Saugumo Taryba 


tuojau pareikalavo komunistus atsi- 
traukti atgal už 38 lygiagretės. šiau- 
riečiai nepaklausė, ir Saugumo Tary- 
ba juos paskelbė užpuolikais ir pa- 
vedė JAV organizuoti pagalbą pietie- 
čiams. Taip po Jungtinių "Tautų 
skraiste prasidėjo Korėjos karas, 
kurio siūlų galai vedė į Maskvą. Siųs- 
damas JAV ginkluotas pajėgas Ko- 
rėjon, prezidentas laivynui paliepė 
saugoti Formozą. 

Laimei, rusai bei jų satelitai dar 
vis tebeboikotavo Jungt. Tautas, to- 

dėl lengva buvo padaryti visus rei- 
kiamus nutarimus bei įgaliojimus ka- 
rui vesti. Saugumo Tarybos nutari- 
mas sulaukė 54 narių paramos iš 59, 
tačiau ta parama buvo daugiau mo- 
ralinė, negu karinė. Dėl to Korėjos 
karas gulė bemaž ant vienų JAV pe- 
čių, kuriuos gan vykusiai rėmė g'e- 
nerolas MacArthur. 

šūviai Korėjoje sujaudino visą pa- 
saulį. Ir net aklieji jau pastebėjo, kad 
besirengiąs pasaulį užkariauti komu- 
nizmas atvirai pavartojo ginklą. Kur 
to karo pradžia nuves, niekas nežino- 
jo, bet lengviau atsiduso, kai JAV 
stojo užpultojo pusėn. Tai buvo ženk- 
las, kad nuolaidų gadynė praėjo. Tai 
įkvėpė daugiau pasitikėjimo vakarų 
Europai, kuri dėjosi į Atlanto są- 
jungą gan baugiai, vis dvejodama, 
ar JAV suspės ją apginti, jei pasi- 
judintų rytų raudonoji meška. 

Karo pradžioje beveik visų buvo 
tikėta, kad Korėjoje tvarkai atsta- 
tyti pakaks dviejų-trijų Jungtiniųį 
Tautų divizijų. Tačiau šiauriečiai gan 
smarkiai stūmėsi į pietus ir prireikė 
daugiau jėgų. Rugpiūčio pradžioje 
Jungtinėms Tautoms Korėjoje beliko 
tik nedidelis prietiltis Pusano uosto 
srityje. Kaip tik tą mėnesį į Saugu- 
mo Tarybą grįžo rusų atstovas Ma- 
likas, kuriam tada buvo eilė pirmi- 
ninkauti. Jis per visą mėnesį sčk- 
mingai trukdė bet kokį nutarimą, 
kuris galėtų padėti JT pajėgoms. Be 
to, sovietų ir kinų vardu jis pasmer- 
kė JT kaipo užpuolikus, pradėjusius 
karą su šiauriečiais. 

Korėjos karas jau buvo patekęs į 
gan kritišką padėtį, kai rugsėjo 15 
pasaulis patyrė apie drąsų MacAr- 
thuro žygį, — išsikėlimą vakarinėje 
Korėjoje Inchono uoste netoli Seulo. 
Per trumpą laiką buvo suskaldytos 
šiauriečių jėgos ir kilo klausimas, ar 
stumtis į šiaurę už 38 lygiagretės. 
Jungtinių Tautų visuotinė sesija, su- 
sirinkusi Flushinge, pritarė tolimes- 
niam žygiavimui ir spalio 7 d. nutarė 
peržengti 38 lygiagretę. 

žengdamos į šiaurę, JT pajėgos ne- 
daug sutiko stipresnio pasipriešini- 
mo. Tuo momentu prezidentas Tru- 
manas nuskrido į Pacifico salą Wake 
pasimatyti su gen. MacArthuru, spa- 
lio 14. Ką juodu aptarė, buvo pasa- 
kyta tik bendrais žodžiais. Spalio 
20 d. JT kariuomenė užėmė šiauriečių 
sostinę Pyongyangą. Po kelių dienų, 
spalio 26, šiaurės Korėjoje raudono- 
sios Kinijos armija užpuolė pryšaki- 
nes JT kariuomenės dalis. Tai pri- 
vertė kai kur atitraukti JT pajėgas. 
Paskui sekė tylus laikotarpis, kinai 
nesirodė, ir kai kurios JT armijos 
dalys pasiekė Yelu upę, kuri yra ski- 
riamoji riba tarp Korėjos ir Man- 
džiūrijos. 

Gen. MacArthur pranešė, kad už 
tos upės, Mandžiūrijoje, telkiamos 

didelės raud. Kinijos armijos ir reika- 
lavo JT posčdžiuosė svarstyti galimą 
Kinijos įsikišimą į karą. JT paža- 
dėjo Kinijos Korėjos sienos nelie- 
čiamumą ir pakvietė raud. Kinijos 
atstovus atvykti paaiškinti, ko jie no- 
ri. Kinija atsisakė tuo reikalu kal- 
bčtis, bet atsiuntė savo delegaciją 
tartis dėl Formozos. Peipingo delega- 
cija lapkr. 28 iškoliojo JT susirinki- 
me Korėjos užpuolikus ir pareikala- 
vo, kad amerikiečiai tuojau paliktų 
Korėją. 

Lapkričio 24 gen. MacArthur pa- 
skelbė generalinę ofensyvą Korėjos 
karui baigti, bet JT pajėgos užšo- 
ko ant daug stipresnių Kinijos jėgų, 
kurios dėl šalto ir nepalankaus Žie- 
mos oro buvo sutelktos labai slap- 
tai, ir JT žvalgyba apsiskaičiavo. Ki- 
nai tuoj smogė atgal ir giliai perkir- 
to JT frontą. Vis naujos kinų divizi- 
jos slinko per Yelu upę, bet JT ka- 
rinė vadovybė negalėjo jų bombar- 
duoti, nes politikai nenorėjo įsivelti į 
karą su Kinija. 

Susidarė gana keista situacija, ku- 
rioje veikė ne kariuomenė, bet diplo- 
matai, ir JT frontas greitai pairo ir 
traukėsi į pietus. Pastangos tvar- 
kyti reikalą per Jungtines Tautas ne- 
pasisekė, nes kinų delegacija net pa- 
liaubų nesutiko daryti, jei nebus 
jiems leista užimti Formozą, jei jų 
delegatas nebus priimtas vieton tau- 
tinės Kinijos atstovo ir jei amerikie- 
čių ir JT karinės pajėgos tuojau ne- 
bus atitrauktos iš Korėjos. Joki tar- 
pininkavimai nieko nepadėjo, ir kinų 
delegacija dar prieš Kalėdas grįžo 
atgal. JT išrinktoji gruodžio 16 d. 
trijų komisija, ėmėsi tirti paliaubų 
sąlygas, bet ir ji gavo iš Kinijos tą 
patį atsakymą. Taigi, nepaskelbtas 
karas su raudonąja Kinija tęsėsi Ko- 
rėjos laukuose ligi pat metų pabaigos 
ir toliau, gana greitai stumdamas JT 
jėgas į pietus. 

Kinijai įsikišus ir JT frontui lūž- 
tant, JAV prezidentas prasitarė apie 
galimumą panaudoti atominę bombą. 
Tai sukrėtė ypatingai vakarų Euro- 
pos tautas, kurios mano, kad tai bū- 
tų tikra trečiojo pasaulinio karo pra- 
džia ir beveik buvo tikros, kad rusiš- 
kos atominės kris pirmiausia ant jų 
galvų. Dėl to į Washingtoną gruo- 
džio 4 d. atsiskubino Anglijos prem- 
jeras Attlee, kuris kalbėjosi su pre- 
zidentu ištisą savaitę. Jis pritarė, kad 
Korėjos karas būtų tęsiamas, ir buvo 
besiūląs padaryti kokią nors neutra- 
lią zoną tarp šiaurės Korėjos ir Man- 
džiūrijos, kad tuo būdų kinus sulai- 
kytų nuo karo. Bet karo lauko dun- 
desiai užslopino jo balsą. 

Jungtinių Tautų organizacija, kuri 
Korėjos karo pradžioje pasirodė ga- 
na ryžtinga ir vieninga, dabar pasi- 
darė visai bejėgė. Susidaręs Azijos ir 
arabiškų valstybių blokas, daugiau- 


sia Indijos vadovaujamas, lipino nai- 
vias rezoliucijas, kad tik nustumtų 
nuo savęs atsakomybę ir neužrūstin- 
tų Kremliaus. Taigi, JT skraistė da- 
ros skylėta ir nesaugi. ši krizė ar tik 
nebus JT organizacijai greitosios 
džiovos pradžia... ' 

JAV vengimas įsivelti į karą su 
Kinija ir nepajėgimas atlaikyti nei 
diplomatinio nei karinio fronto gal 
kuriam momentui atidėjo platesnio 
karo įsiliepsnojimą. Dėl to paskutinė- 
mis 1950 metų dienomis JAV yra pa- 
dariusios eilę milžiniškos reikšmės 
sprendimų, kurie gal nesustiprins tai- 
kos vilčių, bet kiekvienu atveju pa- 
skatins norą gintis. 

Europa būkštauja 

šaltasis karas per penkerius metus 
Europą gerokai įvargino. Nors ir 
Marshallo plano lėšomis stiprinama 
bei Atlanto pakto padrąsinama, ji vis 
nesijaučia saugi. Komunistiškieji ry- 
tai per daug stiprūs, per daug gink- 
luoti ir savo užmačiomis per daug 
aiškūs, kad laisvoji vakarų Europa 
galėtų pilna krūtine ramiai alsuoti. 
Tą netikrumą nuolatos primena vi- 
sur su lygiu įsitikinimu kartojama 
nuomonė, kad pasijudinę rusai gali 
lengvai užimti viską ligi Atlanto. At- 
sidurti komunistiškojo teroro viesule 
visai nėra žavinti perspektyva. Dėl 
to ir trečiojo pasaulinio karo čia la- 
bai bijoma ir daroma viskas jam iš- 
vengti. 

Vakarų Europa supranta reikalą 
vienytis, bet kai reikia konkrečių žy- 
gių, kiekvienas laukia nuolaidų iš ki- 
to. Ilgos JAV pastangos tą vienybę 
pagreitinti duoda labai menkus re- 
zultatus. Prancūzija su Anglija jau- 
čiamai varžosi dėl pirmenybės, nors 
to viešai nenori pasakyti. Abi po ka- 
ro gerokai susilpnėjusios, abi nagus 
sukišusios į Aziją, jos norėtų Euro- 
poje dar vaidinti prieškarinę rolę, 
kurios Prancūzija dėl menko karinio 
laikymosi jau seniai neteko, o Ang- 
lija ją susilpnino, prarasdama domi- 
nijas Azijoj. 

Visokiems šių kraštų, ypač Pran- 
cūzijos, išsisukinėjimams patarnau- 
ja Vokietijos klausimas. Karui pa- 
sibaigus, sąjungininkai sutarė Vo- 
kietiją suvienyti, bet “bevienydami" 
ją neatšaukiamai suskaldė į dvi dalis, 
kurių viena komunistinė, o kita nau- 
dojasi vakarų demokratinėmis lais- 
vėmis. Rusai Vokietijos vienijimą 
įsivaizduoja tik pavertus ją savo sa- 
telitu, ir rytinių vokiečių lūpomis ne 
kartą pasako, kad reikčtų pasekti 
Korėjos pavyzdžiu. 

Kadangi Europos pokariniai reika- 
lai taikos keliu jau nebeišsprendžia- 
mi, tad reikai ruoštis karui. Visame 
Vakarų Europos pasirengime iškilo 
vokiečių klausimas. JAV ir britai su- 
tarė, kad reikia kurti ginkluotas va- 
karų Vokietijos pajėgas. Prancūzai 


tuojau pasipriešino, esą, jie bijosi vo- 
kiečių atsiginklavimo ir keršto. Ta- 
čiau už to slepiasi dar ir kita mintis: 
„jei Vokietija nebus ginkluojama, tai 
gal Rusija neužsimanys slinktis į 
vakarus. Tai garantuotų Prancūzijai 
visapusišką saugumą. Vokietijos gin- 
klavimo klausimas ir yra tas svar- 
biausias kylys, kuris skaldo Atlanto 
pakto tvirtybę. 

Korėjos karo pradžia ir JAV lai- 
kysena įkvėpė europiečiams pasitikč- 
jimo, kad pavojaus metu jie nebus 
vieni. Tačiau lčtokas amerikiečių 
tempas pradžioje jiems kuždėjo, kad 
JAV pagalba užpultai Europai gali 
būti pavėluota. Dėl to vis dar svyra- 
vo. O kai amerikiečiams Korėjoje 
ėmė sektis ir kai Jungtinių "Tautų 
pilnaties pradžioje bolševikų Višins- 
kis ir Malikas lankstėsi visiems su 
plačia šypsena, vakariečiai pamanė, 
kad jau taikos balandis sukinėjasi 
kažkur visai arti. Maskva, mat, tada 
buvo prakišusi Korėjoje ir dėl to pa- 
sidarė “sukalbama?''... Kai JT vi- 
suotinis susirinkimas net su rusų 
pritarimu priėmė Achesono planą dčl 
kolektyvinio saugumo prieš užpuoli- 
ką, tai ne vienas ėmė dairytis, ar ba- 
landis nėra betupįs ant stogo. 

Tačiau tai būta lietuviško (pir- 
mos) balandžio. Maskoliai lankstėsi 
ir šypsojosi, kol kinai sukraustė rei- 
kiamą karinių pajėgų kiekį į šiaurės 
Korėją. Tada drauge su kinais bol- 
ševikai pragydo ne balandžio, bet 
gaidžio balsais. Ir Korėjoje taip 
trinktelėjo, kad išlakstė visi balan- 
džiai. Korėjos karo galas jau aiškus: 
JT pajėgos iš ten išsikraustys. Bet 
tai dar nereiškia karo galo nė jo 
apimties. 

JAV ryžtingumas 

Atviras raudonosios Kinijos išėji- 
jimas į karą su Jungtinėmis Tauto- 
mis, geriau pasakius su Jungtinėmis 
Amerikos Valstybėmis, yra Maskvos 
surežisuotas ir patvirtintas bei ap- 
ginkluotas. Tai sąmoningas JAV jė- 
gų čiulpimas su viltim, kad Maskvai 
bus lengviau sutvarkyti Europą. Dėl 
to netenka abejoti, kad trečiasis pa- 
saulinis karas jau prasidėjo. Jis, aiš- 
ku, turės dar pertraukų, mėgins silp- 
nesnes vietas, bet nesustos. Alea 
jacta est. 

Atrodo, kad JAV jau prarado vi- 
sas taikos iliuzijas ir joms nebeliko 
nieko kito kaip ginkluotis. Ir dėl to 
dar liepos 19 d. pradčtoji dalinė mo- 
bilizacija bus plečiama. Rugsėjo 8 d. 
priimtas Gynimo Pramonės aktas 
bus sparčiau gyvendinamas gruodžio 
mėnesio aktai JAV sutampa su gam- 
tos veiksmais — daug ką užšaldyti, 
visas pramonės ir darbo jėgas pa- 
kreipiant gynimosi reikalams. Ame- 
rikiečiai sulauks didesnių mokesčių, 
suvaržymų, mobilizacijos ir gal kor- 
telių. Gruodžio 18 Briusely susirinko 


posėdžiauti Atlanto pakto kraštų 
užsienių ministeriai, kur per pora die- 
nų priimti labai svarbūs nutarimai, — 
jų tarpe ir Vokietijos ginklavimas. 
Tačaiu po lapkričio balsavimų ir 
Vak. Vokietija turi šį tą pasakyti 
apie jos ginklavimą — ji nori lygių 
teisių su kitomis pakto šalimis... 
Pakto jėgoms suglausti išrinktas Vy- 
riausias visų pakto kraštų ginkluotų 
pajėgų vadas — generolas Dwight 
D. Eisenhoweris, kurį JAV preziden- 
tas tuojau į tą postą paskyrė. Gruo- 
džio 21 Charles E. Wilson paskirtas 
vyriausiu mobilizacijos direktorium, 
kuris priklausys tiesiogiai nuo prezi- 
dento, 

Visi šie aktai bei paskyrimai rodo, 
kad JAV padėtį įvertino visų rimtu- 
mu, nežiūrint į pavienius balsus, kaip 
buv. prez. Hooverio, Kennedy ir iš 
dalies senatoriaus Tafto, kurie siūlė 
apleisti Europą ir tolimus horizontus, 
o koncentruotis tik pačios Amerikos 
gynimui. Nors tie balsai rado atgar- 
sio mažiau pasaulio padčtį pažįstan- 
čių tarpe, tačaiu vadai pasiliko tvir- 
ti ir vieningi. Tai rodo ir gan karin- 
gi respublikonų partijos vado guber- 
natoriaus Dewey pareiškimai, nors 
respublikonai ir reikalauja pašalinti 
Achesoną iš Valstybės Sekretoriaus 
pareigų, versdami jam kaltę už dau- 
gelį pralaimėjimų, ypač Kinijos rei- 
kaluose. 

ko o *) > 

1950 metai baigti ryžtingai. Jie pa- 
saulio istorijoje atnešė tikrą persi- 
laužimą. Ilgai trukęs svyravimas ir 
šaltas karas įkaito, ir vakarai paro- 
dė, kad nuolaidų gadynė pasibaigė. 
Svyruojantieji nebegalės ilgiau pasi- 
likti politiniuos skersvėjuos ir turės 
pasirinkti vieną ar kitą pusę, nors 
tas pasirinkimas pareikalaus ir aukų. 

1951-ji metai pasitinkami susirū- 
pinusiu veidu ir neaiškiais spėlioji- 
mais. Vakarai skelbiasi; kad jie ka- 
ro nepradės, rytai sakosi, kad jie no- 
ri taikos, o Korėjoje ir Indokinijoje 
karas ryja jaunas gyvybes. Kremliui 
niežti delnai išmėginti jėgas, kol va- 
karai derasi... 

JAV sakosi pirmoji atominės boni- 
bos nemesianti, — lauksianti antro- 
jo Pearl Harbour. Kyla klausimas, ar 
tada nebus per vėlu? 


KRONIKA 


* “Draugo" dienraštis įsivedė mė- 
nesinį priedą — Architektūra, Tech- 
nika ir Ūkis. Redaguoja architektas 
T. J. Vizgirda. 

* Dail. K. Žeromskis, surengęs Ko- 
lumbijoje, Bagotoje, savo kūrinių pa- 
rodą, atvyko į Chicagą. Anksčiau, 
nuo 1946 metų, jis gyveno Ispanijoje 
ir Madride surengė 3 savo darbų pa- 
rodas. 


* Muzikas (čelistas) Alg. Motiekai- 
tis groja Buffalo Filharmonijos or- 
kestre. 

* Vytautą Marijošių, kuris dabar 
profesoriauja Hartfordo, Conn., Kon- 
servatorijoje, kviečia “Orkestra Sim- 
fonica Brasileira" 1951 m. sezonui į 
Rio de Janeiro. šitame orkestre dir- 
ba Lietuvos operos muzikas J. Ma- 
laiška ir klarnetistas A. Ambrozaitis. 

* New Yorke veikiąs V. Bacevi- 
čiaus muzikos klubas sausio 7 d. tu- 
rėjo 26 koncertą, kuriame dalyvavo 
kol. sopr. V. Kalma, baritonas F. 
Stanko, smuik. S. Vanitelli ir pats 
Vyt. Bacevičius. 

* M. Saulius groja garsaus dirigen- 
to Stakowskio orkestre. 

* Kanadoje Hamiltono lietuvių ko- 
lonija įsteigė savo orkestrą. 

* Chicagoje iškyla pijanistė Silvija 
Sabonytė. 

* Muzikas Iz. Vasiliūnas Kolumbi- 
joje profesoriauja vienoje Kkonserva- 
torijoje ir kartas nuo karto koncer- 
tuoja. 

* “Čiurlionio" ansamblis Clevelande 
gruodžio 31 d. paminėjo savo 10 me- 
tų darbo sukaktį. Ansamblis įsikūrė 
1940 m. Vilniuje. Karo audros jį at- 
bloškė į Vieną. Ten 1944. VIII. 28 
persiorganizavo ir pradėjo koncer- 
tus. Ypatingai savo veiklą išvystė, 
kapituliavus Vokietijai.  čiurlionie- 
čiai plačiai išgarsino Lietuvos vardą 
alijantų tarpe. 1944-49 metų laiko- 
tarpyje atliko 297 koncertus ir apie 
120 religinių koncertų. Daugiausia iš 
jų, 123 koncertai, įvyko prancūzų Z0- 
noje. Juos girdėjo apie 30,000 pran- 
cūzų. Apskritai koncertus Vokietijoje 
aplankė apie 119,000 užsieniečių. An- 
samblio repertuare buvo apie 80 dai- 
nų, 30 religinių giesmių, vienos pilnos 
mišios ir 18 tautinių šokių. Liaudies 
instrumentų orkestras sudaro 10 
kanklių, 2 Sekminių rageliai, 2 bir- 
bynės, 2 lumzdeliai, 2 triūbos ir 8 
komplektai skudučių. 1949 metais 
birželio 18 d. ansamblis atvyko į 
Clevelandą. JAV ir Kanadoje an- 
samblis atliko 7 didelius koncertus, 
iš jų pažymėtini New Yorke, Chica- 
goje ir Toronte (du kartus). An- 
sambliui vadovauja visą laiką A. Mi- 
kulskis. Žengdamas į antrą dešimt- 
metį, jis ryžtasi su dar didesniu 
darbštumu skleisti lietuvišką dainą 
savųjų ir svetimtaučių tarpe. 

* Dail. Vytautas Kasiulis Paryžiu- 
je, Barreir Stiebel galerijoje nuo 
gruodžio 9 iki sausio 9 surengė savo 
kūrinių parodą (antrąją, būdamas 
Paryžiuje). Be to, iliustravo Henri- 
ko Radausko eilšraščių rinkinį — 
“Strėlė danguje" ir latvių poetės ra- 
šytojos Ilono Leimanes ketvirtą eilių 
knygą — Ugunsputns — Ugnies 
paukštis. Paryžiaus meno sluogsniuo- 
se jis labiau įsitvirtina ir verčiasi tik 
iš savo tapybos. 

* Dail. J. Mackevičius, gyvenąs He- 
chingene, Vokietijoje, neseniai at- 
švnetė 80 metų sukaktį. Jis yra bai- 
gęs Petrapilio meno akademiją, ilgą 
laiką gyvenęs Capri saloje, vėliau 
profesoriavęs Kauno Meno mokyklo- 
je. Dabar dailininkas yra visai apa- 


kęs. 
* “Giurlionio" ansamblis, bendra- 
darbiaujant  “Draugo" dienraščiui, 


skiria 1000 dolerių premiją už 1951 
metų geriausią romaną. 

* Rašytojo Pulgio Andriušio kelio- 
nės įspūdžius į Australiją išspausdi- 
no Vokietijos “Frankfurter Illius- 
trierte". Redakcija, žinodama, kad 
autorius yra užsienietis, gyvenęs V0- 
kietijoje, niekur nepaskelbė jo pavar- 
dės. Prieš šitokį laikraščio elgesį lie- 
tuvių visuomenė Vokietijoje pareiškė 
protestą. 

* Po pasisekusių literatūros vaka- 
rų Chicagoje ir Clevelande, rengiami 
panašūs vakarai ir Kanadoje: Mon- 
trealyje ir Toronte; dalyvauja Ant. 
Gustaitis, Bern. Brazdžionis ir Hen- 
rikas Kačinskas. 

* Kolumbijoje pasirodė naujas žur- 
nalas — “Kolumbijos lietuvis", lei- 
džiamas T. Saleziečių. 

* A, Maceinos “Didysis Inkvizito- 
rius" išverstas vokiškai. Leidžia do- 
mininkonų leidykla Heidelberge. 

* Lietuvių Rašytojų Draugija Ame- 
rikoje, tęsdama Nepriklausomos Lie- 
tuvos ir tremties tradicijas, atgaivino 
literatūros premiją. Kadangi 1949 
metais premijų nebuvo, tai dabar bus 
skiriama kartu už 1949 ir 1950 me- 
tus. Per tą laiką yra pasirodę apie 
pora dešimtų grožinės literatūros 
knygų. Liet. Rašytojų Draugijos pre- 
mija — 500 dol. — bus įteikta Chi- 
cagoje balandžio mėn. Dar vieną pre- 
miją skiria New Yorko Lietuvių 
Spaudos Klubas. 

* Lietuviai dailininkai, įsikūrę Aus- 
tralijoje, susiorganizavo į “ Aitvaro" 
draugiją. 

* Dainavos ansamblis, vedamas mu- 
Zziko Step. Sodeikos, sausio 27 d. Chi- 
cagoje surengė koncertą. Programo- 
je lietuvių kompozitorių harmonizuo- 
tos liaudies dainos ir St. šimkaus 
kantata — “Atsisveikinimas su Tė- 
vyne". 

* Dail. Jonas Aleksandravičius pri- 
imtas į Washingtono Dailininkų Są- 
jungą. 

* "Draugo" redakcija paskelbė 
naują konkursą tema “Aiškiausioji 
lietuvių asmenybė“. šia proga bus 
stengiamasi iškelti nuopelnus tų lie- 
tuvių mokslininkų, rašytojų, meninin- 
kų, pedagogų, politikų, visuomeninin- 
kų ir kitų, kurie daugiausia nusipel- 
nė 1900— 1950 metų laikotarpyje. Tai 
jau trečias “Draugo" konkursas pa- 
staruoju laiku: pirmasis konkursas 
buvo skirtas novelei, antrasis — poe- 
Zijai. Šie konkursai įneša daug gy- 

vumo į laikraštį, ypač į jo savaitinį 
kultūros ir meno priedą, aplink kurį 
spiečiasi visa eilė žymių bendradar- 
bių. 

šioj trečiojoj premijoj skiriami trys 
laimėjimai: 50 dol., 30 dol. ir 20 do- 
lerių. Straipsnius, neilgesnius kaip 
4 puslapių mašinėle, reikia įteikti li- 
gi gegužės 1 d. 


Mikalojus Losskij 

Pernai gruodžio 6 dieną šventė 
savo 80 metų jubiliejų žymiausias 
po Solovjovo (1853—1900) ir Lopa- 
tino (1855—1920) rusų filosofas Mi- 
kalojus Losskij. Jubiliatas parašė 
ilgą eilę darbų, liečiančių beveik vi- 
sus pagrindinius filosofinės pasaulė- 
žvalgos klausimus. Pažinimo teorijoj 
jis yra intuitivizmo žymus atstovas. 
Metafizikoj jis išvystė krikščioniško 
personalizmo sistemą, kurios svarbią 
dalį sudaro organiškoji gamtos filo- 
sofija. Etikoj jis yra nepermaldau- 
jamas utilitarizmo, eudemonizmo ir 
Kanto formalizmo priešas: greta 
Maxo Schelerio jis yra Žymiausias 
materijalės dorybės teorijos (mate- 
rialle Wertethik) gynėjas. Savo eti- 
ką jis išdėstė veikale “Absoliučio 
gėrio sąlygos", kuris 1948 ir 1949 m. 
išėjo rusų originale ir prancūziškam 
vertime. Tai bene geriausias jo vei- 
kalas. Sunku tiesiog patikėti, kad to- 
kį šedevrą galėjo parašyti senis, pa- 
siekęs beveik 80 metų amžiaus. 


NEW YORKO METROPOLITAN 
MUZIEJAUS PREMIJOS 


Nuo seno New Yorko Metropolitan 
muziejus yra didžiausias meno ko- 
lekcijonierius JAV. Į jį patekti ir 
laimėti jo skiriamą premiją Ameri- 
kos dailininkams yra didelis daly- 
kas. Muziejus pastaruoju metu ne- 
atkreipdavo tinkamo dėmesio į mo- 
dernųjį meną, jo kūrinių beveik ne- 
įsileisdavo. 

Kada gruodžio gale ir sausio pra- 
džioje muziejus surengė 1950 metų 
dekadą, modernistuose dailininkuose 
kilo bruzdėjimas. Žinodami muzie- 
jaus didelį konservatizmą, 18 daili- 
ninkų per spaudą ir radiją puolė tokį 
nusistatymą. 

Dekadon buvo prisiųsta 6248 pa- 
veikslai iš įvairių Amerikos vieto- 
vių. Šitie kūriniai atstovavo visokiau- 
sias kryptis, nuo konservatyvaus 
akademizmo iki kraštutinio moder- 
nizmo. Jury komisija iš jų atrinko 
307 kūrinius, kuriuos ir išstatė mu- 
ziejaus parodoje. Jų tarpe buvo 70 
moderniosios mokyklos darbų. 

šiemet muziejus premijoms skyrė 
8,500 dolerių. Buvo duotos keturios 
premijos, iš jų, didžiam visų nuste- 
bimui, trys atiteko modernistams. 

Pirmąją premiją — 3,500 dol. lai- 
mėjo Karl Knats už “Gėlių krepšį" 
(Basket Bouguet); II-ją premiją — 


2.500 dol. Rico Lebrun iš Los Angeles 
už “šimtininko arklį“ (Centurion's 
Horse); III-ją — 1,500 dol. japoniš- 
kos kilmės Yasuo Kuniyoshi už “Žu- 
vies aitvarą" (Fish Kite); IV-ją — 
1000 dol. Joseph Hirsch (vienintelis 
ne modernistas) už “Devynius Žžmo- 
nes". 


Laimėjęs pirmą premiją Karl Knats 
nūnai yra 59 metų, imigranto vokie- 
čio kepėjo sūnus. Studijas baigė 
Chicagos Meno Institute. Savo kar- 
jerą pradėjo gryna akademine ta- 
pyba. Dar Pirmojo D. karo metu at- 
vyko į Provincetown, Mass., kur su- 
sipažino su dviem seserim meninin- 
kėm: Agnes ir Helene Weinrich. Vie- 
na buvo pijanistė (vėliau tapusi jo 
žmona), o antroji — kraštutinė mo- 
dernistė, abstraktaus meno šalinin- 
kė. Iš jos jis susipažino su moder- 
niuoju menu ir vėliau pasidarė vie- 
nas iš svarbiausių jo atstovų. Meno 
kritikai jo kūrybą apibūdino kaip 
pusiau abstrakčią su didele impresi- 
jonizmo priemaiša. PA 


GUILLAUME APOLLINAIRE 
KILMĖ 


“Figaro Litteraire"V neseniai pa- 
skelbė italų rašytojo Vittorio Orazi 
tyrinėjimų rezultatus, liečiančius 
Guillaume Apollinaire kilmę. 

Pasirodo, šis garsus poetas, kuris 
dar gyvas būdamas nukariavo sau 
vieną iš garbingiausių vietų nau- 
josios prancūzų poezijos Parnase, yra 
vilnietis. 


Kostrovickių (tokia yra tikroji 
poeto pavardė, gauta iš motinos lini- 
jos) giminė buvo plačiai žinoma 
Vilniaus krašte — Lydos, o taip pat 
— Slonimo, apskrityse. Po 1863 m. 
sukilimo vienas iš Kostrovickių — 
Mykolas — emigravęs užsienin, Juo- 
zas ir Adomas — buvę ištremti į Si- 
birą. Iš tos giminės kilusi Anelė Kos- 
trovickaitė, „Apolinaro Kostrovickio 
duktė, gimusi Sveaborge (Suomijoj), 
vėliau apsigyvenusi Romoje. Jai 
1880 m. gimė sūnus — Vilhelmas 
Apolinaras. Pradžioje jam buvo su- 
teikta Dulcigni pavardė, o vėliau, 
motinos (Anelės Kostrovickaitės) 
valia, pripažinta  Kostrovickio pa- 
vardė. 


Prancūzų  literatūron Vilhelmas 
Apolinaras Kostrovickis įėjo Guillau- 
me Apollinaire vardu. Kaip žino- 
ma, Guillaume Apollinaire, šalia O. 
V. Milašiaus ir dar kelių poetų mo- 
dernistų, turėjo lemiamos reikšmės 
naujosios prancūzų poezijos sukles- 
tėjimui, davęs pradžią ištisai poeti- 
nei mokyklai, kurios įtaka pasklido 
toli už Prancūzijos ribų. 


Br2 B: 


"AIDAI" SKIRIA LITERATŪROS PREMIJĄ 


Ž ji LSA Minis pin bus skiriama už grožinę literatūrą: poeziją, noveles, apysakas, romaną ar dramą. 

S eis AN I oris veikalą skiriama premija nebus skaldoma tarp atskirų autorių. 
S asi ia 2. : 1951 m. Rašragžlusius viešumon grožinės literatūros kūrinius ir tais metais 
artinių sąlygų negalėjusius būti išspausdintais kūrinius tų autorių, kurie juos prisiųs 


komisijai. 
4. S Sapgis asų skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
a a ovelių ar apysakų rinkinys turi būti nemažiau kaip 100 puslapių dydžio spausdintos knygos 
„ Paskutinė data kūriniams įteikti 1951 met i 
Ųų gruodžio 1 d. Siųsti šiuo adresu; š 
S reak ų esu: Ant. Vaičiulaitis, 2087 N. Main Ave., 
6. 


Premijuotą kūrinį, jei jis būtų parinktas iš viešumon da 
r nepasirodžiusių veikai i 
ištisai spausdinti per “Aidus". Ė Už 


7. Premijos sprendėjų komisiją sudaro: Bern. Brazdžionis, J. Girnius, V. Maciūnas, Pr. Naujokaitis, A. Nyka- 
Niliūnas, Ant. Vaičiulaitis ir leidėjų atstovas T. Dr. L. Andriekus, O.F.M. 


PLATINTOJAMS IR SKAITYTOJAMS KANADOJE 


Amerikos pašto tarifas žurnalams nėra taikomas 
Kanadai. Aidų siuntinėjimas į Kanadą yra brangesnis, 
negu JAV. Be to, žemesnis yra ir Kanados dolerio Kursas. 
Dėl šių priežasčių ir Aidų prenumerata Kanadai yra 
brangesnė, negu JAV, būtent, — $5.50 (amerikoniški) ir 
atskiras numeris — 55c. (amerikoniški). 

AIDAI 


MOKSLO, LITERATŪROS, MENO IR VISUOMENINIO 
“GYVENIMO MĖNESINIS ILIUSTRUOTAS 


ŽURNALAS 


Mūsų platinimo vajus tegu nesibaigia. Tegu mūsų žurnalas pasiekia kiekvieną 
lietuvį inteligentą, kuris sielojasi tautinės gyvybės išlaikymu, lietuviškąja kul- 
tūrine kūryba, Lietuvos Nepriklausomybės atgavimu. 


AIDAI 


Pasaulio lietuvių mokslo, literatūros, meno ir visuomeninio gyvenimo mėnesi- 
nis žurnalas iš visų pasaulio kraštų buria aplink save mūsų mokslininkus, rašy- 
tojus, menininkus ir savo puslapiuose talpina naujausius jų kūrybos darbus. 
Atkeliavę iš tremties ir Amerikoje įžengę į antruosius metus, jie yra pilni 
vilčių dar uoliau puoselėti lietuviškąją kultūrą, bendromis jėgomis skleisti mūsų 
kūrybą. 


PRENUMERATA 


JAV ir Pietų Amerikoje — $5.00; Kanadoje—$5.50 (kanadiški—$6.00); kituose 
kraštuose — $6.00. Atskiras numeris JAV — 50 c.; kitur — 55 e. 


VISUS SKAITYTOJUS KVIEČIAME Į PLATINIMO VAJŲ 

